
J. O. Curwood, jurnalist şi 
scriitor american, este puţin cunoscut la 
noi în țară. De aceea, ne-am gândit să 
punem la îndemâna cititorului câteva 
date, foarte pe scurt, despre viața şi 
opera lui. 

S-a născut în iunie 1879 în orăşelul 
Owosso din Michigan (S.U.A.). Părinții 
săi aveau aici un magazin de 
încălțăminte. Ruinându-se, ei cumpără o 
mică fermă în Ohio, într-o regiune izolată şi aridă, unde îşi câştigă 
existența muncind din greu. Curwood şi-a petrecut aici cea mai 
mare parte a copilăriei, anii cei mai frumoşi — spune el. 

În hoinărelile sale prin împrejurimi, a învăţat să iubească 
natura sălbatică, care a trezit în el de timpuriu setea de aventură 
şi de necunoscut. Va fi contribuit la asta, mărturiseşte scriitorul şi 
faptul că bunica sa dinspre mamă era o adevărată piele-roşie, din 
tribul Mohawk. 

J. O. Curwood a avut o existență frământată. Dotat însă cu o 
tenacitate şi o putere de muncă excepţională, a învins toate 
greutățile, realizându-şi până la urmă visul din copilărie, acela de 
a deveni un scriitor cunoscut. 

Moartea l-a surprins în plină activitate creatoare, la 13 august 
1927, la Owosso. 


Prolog. 


Înainte ca panglicile subțiri, din oțel, ale căii ferate, să-şi fi croit 
drum prin regiunile acelea singuratice, portul Athabasca era 
pragul pitoresc pe care trebuia să calce piciorul oricui intra în 
aventura misteriosului şi mărețului Nord Alb. I se mai spunea 
Iskwatam, adică Uşa, care se deschidea către izvoarele fluviului 
Athabasca, ale marelui Mackenzie şi către Râul Sclavilor. E foarte 
greu să găseşti pe hartă oraşul Iskwatam. Totuşi, el figurează pe 
toate. Nu trebuie uitat, fiindcă povestea lui a însemnat, în viața 
oamenilor, vreme de peste o sută patruzeci de ani, aventuri şi 
tragedii. 

Se află pe drumul vechi, la circa o sută cincizeci de mile la nord 
de Edmonton. Calea ferată l-a apropiat de acest centru de 
civilizație. Dar, în spatele lui, ținuturile sălbatice urlă, aşa cum au 
urlat de mii de ani, iar apele continentului curg spre nord, pentru 
a se revărsa în Oceanul înghețat. E posibil ca şi cele mai frumoase 
visuri ale speculanțţilor de terenuri să devină realitate, căci cei mai 
lacomi dintre toți aventurierii din lume, cei însetați de aur, au 
venit acolo cu maşini de scris şi stenografe, în vagoanele de dormit 
de lux, pe calea ferată. Au venit să practice arta reclamei născută 
din legea aurului, vânzând loturi de pământ unor cumpărători 
plini de speranţă, care locuiesc la mii de mile de acolo. 

O dată cu calea ferată s-au introdus schimburile în natură şi 
comerciale legate de comorile oferite de acest imens ținut nordic, 
aşezat între căderile de apă ale fluviului Athabasca şi marea 
polară. Dar, chiar mai frumoasă decât speranța unei averi uriaşe, 
obținută în câteva săptămâni, domneşte, în mijlocul pădurilor 
nesfârşite, credința superstițioasă că sufletele celor morți în 
sălbăticie fug de acolo pe măsură ce înaintează oţelul şi aburul. 
Fantomele primilor locuitori albi, ale lui Pierre, Jacqueline şi ale 
altora, s-ar fi sculat din mormintele lor aflate în ținutul Athabasca 
şi ar fi plecat în căutarea unor meleaguri mai liniştite, spre nordul 
încă neatins de civilizație. 

Astfel, mâinile lui Pierre, ale Jacquelinei, ale lui Henri şi ale 
Mariei, ale lui Jacques şi ale soției sale, mâini arse de soare şi de 
vânt, care desțeleniseră ținuturile acelea sălbatice, stăpânesc încă 
pământurile întinse dinspre miazănoapte, la mii de mile distanță 
de ţinutul Athabasca, în vreme ce maşinile cu aburi îşi trag pe 

pământ mărfurile ce, de doar câteva luni, vin şi cu vapoarele. 

În pragul portului Athabasca, ochii închişi la culoare ai lui 
Pierre şi ai Jacquelinei, ai lui Henri şi ai Mariei, ai lui Jacques şi ai 
soției sale se adâncesc în ochii albaştri şi cenuşii!, umezi uneori, ai 
unei civilizații devastatoare. Acolo, şuieratul strident al unei 
locomotive în plină viteză tulbură cântecele seculare ale râului, 
fumul produs prin arderea cărbunilor pluteşte peste pădure, 
fonograful țârâie, încercând să țină isonul viorii, Pierre, Henri şi 
Jacques nu se mai simt stăpânii lumii când vin, din ţinuturile 
îndepărtate, cu încărcăturile lor de blănuri scumpe. Nu-şi mai 
povestesc, dându-şi importanță, aventurile. Nu-şi mai cântă 
legendele sălbatice cu acelaşi elan, cum o făceau altădată, căci 
acum există şosele către Athabasca, hoteluri, şcoli, legi şi 
regulamente noi, de neconceput pentru vechii colonişti 
întreprinzători. 

Da, ieri încă nu exista cale ferată, de aceea un pustiu imens se 
întindea între port şi civilizație. Când s-a povestit, pentru prima 
oară, că o maşinărie cu aburi îşi croieşte drum, pas cu pas, prin 
mlaştini şi prin păduri de nepătruns, vestea s-a împrăştiat, în 
amonte şi în aval, pe cursurile de apă, pe o întindere de două mii 
de mile, ca o glumă bună, caraghioasă şi nereuşită, o aiureala cum 
Pierre şi Henri nu mai auziseră vreodată. În plus, când Jacques 
vroia să-i dea de înţeles lui Pierre că nu-i credea spusele, folosea, 
de obicei, cuvintele acestea: 

— Asta se va întâmpla, dom'le, când lucrul acela cu aburi va 
ajunge în port, când vacile vor paşte cu elanii la un loc şi când se 
va recolta grâu de pâine din mlaştinile care se văd pe aici. 

lată că maşinăria cu aburi şi-a făcut apariția şi vacile păşteau 
unde păscuseră elanii şi grâul se cultiva pe marginea marilor 
mlaştini. Astfel a pătruns civilizaţia în ținutul Athabasca. 

Domeniul riveranilor s-a extins la două mile distanță de port. 
Colonia din ţinut, care avea doar două sute douăzeci şi şapte de 
suflete înainte de apariția căii ferate, a devenit centrul 
schimburilor comerciale al întregului ţinut sălbatic. Acolo veneau, 
dinspre sud, mărfurile pentru cei din nord. Pe malurile plate ale 
fluviului Landing s-au construit marile şlepuri ce trebuiau să 
transporte mărfurile până la capătul lumii. Din portul respectiv 
plecau, în marile aventuri, cele mai însemnate flote fluviale, iar în 


1 Se face referire la coloniştii englezi, veniţi în Canada după cei 
francezi. (n.t.). 

anul următor reveneau şlepurile mici şi marile pirogi încărcate cu 
blănuri. 

Astfel că, timp de un secol şi jumătate, marile nave, împinse cu 
iuțeala de vânt, cu echipajele lor entuziaste, coborau pe fluviu 
către Oceanul înghețat, în vreme ce ambarcațiunile uşoare, cu 
echipaje la fel de zgomotoase, urcau spre civilizație, pe cursul 
fluviului Athabasca. Partea superioară a acestui uriaş curs de apă 
se pierde în munții din Columbia Britanică şi se ştie că exploratorii 
Baptiste şi Mac Leod au murit, încercând să-i descopere izvorul. 
După ce părăseşte ținutul, curge mai departe, încet şi maiestuos, 
drept către marea polară. Pe Athabasca se deplasează toate flotele 
fluviale. Pentru Pierre, Henri şi Jacques începe o altă lume. 

Athabasca se termină unde începe Râul Sclavilor, care se varsă 
în marele Lac al Sclavilor şi, pe partea dreapta a acestuia, fluviul 
Mackenzie îşi urmează drumul până la ocean, pe o lungime de 
peste o mie de kilometri. 

Pe această lunga cale de apa se vad şi se aud multe. Aşa e viața. 
Aşa e aventura. Aşa sunt misterul, întâmplarea şi fantezia. 
Povestirile respective sunt atât de multe, că nu ar încăpea într-o 
singură bibliotecă. Sunt scrise pe chipurile bărbaţilor şi ale 
femeilor. S-au furişat în mormintele atât de vechi, că arborii 
pădurilor le-au acoperit cu rădăcinile lor. Epopei tragice, poveşti de 
dragoste, drame ale luptei pentru existența, care, cu cât mergi mai 
mult către nord, cu atât sunt mai diferite. 

Căci lumea este schimbătoare, asemenea climei şi chiar raselor 
de oameni din ţinut. La Landing, în luna iulie, ziua are 
şaptesprezece ore. La Fort-Chippewyan, optsprezece, la Fort- 
Resolution, Fort-Simpson şi Fort-Providence, nouăsprezece, iar la 
Marele Urs, douăzeci şi una, în vreme ce la Fort-Mac-Pherson, 
lângă marea polara, de la douăzeci şi una la douăzeci şi trei de ore. 
În decembrie, fiecare zi are tot atâtea ceasuri de întuneric. 

O data cu lumina şi cu întunericul, bărbaţii, femeile şi viața se 
schimba. Dar Pierre şi Henri se obişnuiesc cu aceste schimbări. 
Rămân întotdeauna aceiaşi, cântându-şi vechile balade, păstrând, 
în adâncul sufletului, aceleaşi iubiri, aceleaşi visuri, venerând 
aceiaşi zei. Înfrunta mii de primejdii şi ochii le strălucesc, mereu, 
în căutarea aventurii. 

Tunetul cataractelor şi urletul furtunii nu-i sperie. Nu se tem de 
moarte. O prind în braţe, se luptă veseli cu ea şi sunt mândrii că 
au învins-o. Sângele lor roşu este neprețuit, iar ei se dovedesc 
foarte inimoşi. Sufletul lor se înalță spre cer. Cu toate acestea, ei 

sunt naivi ca nişte copii şi nu le este teamă decât de lucrurile de 
care se sperie copiii. În vine le curge sânge regesc, căci mulți 
prinți, fii de prinți şi de nobili francezi au fost primii aventurieri 
care au venit, cu manşete la încheieturile mâinilor şi cu spada 
lungă la şold, în urma cu două sute cincizeci de ani, pentru a 
aduce blănurile ce valorau de mai multe ori greutatea lor în aur. 
Aceia au fost înaintaşii celor mai mulți dintre aceşti Henri, Pierre şi 
Jacques, ai soțiilor lor, Mărie, Jeanne şi Jacqueline. 

Glasurile lor repetă multe istorisiri. Uneori, ele sunt şoptite şi 
duse de vânt, căci există fapte sinistre şi ciudate, care nu trebuie 
rostite decât cu glas stins. 

Povestirile lor nu înnegresc paginile cărților. Copacii le aud între 
doua focuri de tabără, în timpul veghei. Îndrăgostiţii le povestesc 
în lumina soarelui. Unele chiar sunt cântate. Altele, epopei 
glorioase ale sălbăticiei, au fost transmise de la o generație la 
cealaltă. Şi, în fiecare an, se aud noi povestiri, spuse din gură în 
gură, dintr-o cabană în cealaltă, de la hotarele meridionale ale 
fluviului Mackenzie până la marginea lumii, în portul Athabasca. 
Doar cele Trei Ape înseamnă şi legendă, tragedie, aventură. 

Ne vom aminti mereu povestea lui Follette şi Ladouceur, care au 
pariat nebuneşte că vor înota prin Cascada Morții, primejduindu-şi 
viețile, pentru fata pe care o iubeau şi care-i aştepta jos. Niciodată 
nu va fi uitat Campbell O'Doone, uriaşul cu par roşu de la Fort- 
Resolution, care s-a bătut cu o întreagă brigadă ca să fugă cu fata 
unui căpitan de vas. 

lar brigada ţinea la O'Doone, chiar dacă fusese învinsă de el, 
căci viguroşii bărbați din ţinuturile nordice preţuiesc îndrăzneala 
şi curajul. 

Epopeea vasului pierdut, pe care unii spun că l-au văzut 
dispărând sub ochii lor, apoi plutind o clipă la suprafață, după 
care s-a ridicat pe cer, a fost povestita de nenumărate ori de 
bărbați cu fețe aspre, cu ochi ale căror pupile mocnesc, în 
adâncuri, de flacăra unei superstiții ce nu vrea să se stingă. 
Aceştia se înfioară, repetând legenda stranie şi de necrezut a lui 
Hartshope, englezul aristocrat care a debarcat, cu monoclul la 
ochi, cu o grămadă de bagaje, a luat parte la războiul triburilor de 
indieni, a devenit şeful tribului Câinii Dungaţi şi şi-a ales drept 
soţie o frumoasă indiancă, cu ochii negri şi părul lins. 

Dar cele mai cumplite şi mai curioase povestiri care se spun pe 
acolo sunt cele despre lungul braț al legii, braţul care se întinde pe 
două mii de mile, de la portul Athabasca până la Oceanul înghețat, 


7 


cel al poliției călare din nord-vest, al rangerilor?. 

Dintre acestea, o vom retrăi pe cea a lui Kent, a lui Jim Kent şi 
a  Marettei, minunata şi suava zeiță din Valea Tăcerii, 
încântătoarea făptură, în vinele căreia curgea sângele bărbaților 
viteji şi al primelor regine. 

Povestea lor se petrece înainte de apariţia trenului... 


2 Jandarmi nord-americani. (n.t.). 

I. INCREDIBILA MĂRTURISIRE. 


Nu mai rămăsese nici o urmă de îndoiala în mintea lui James 
Grenfell Kent. Ştia că era pierdut... Prietenul său, doctorul 
Cardigan, pe care se bizuia deplin, îi spusese ca timpul care îi mai 
rămăsese de trăit putea fi măsurat în ore, minute sau chiar 
secunde! 

Rareori se mai întâlnise un caz ca al lui. Avea doar doua şanse 
dintr-o suta să mai trăiască două sau trei zile, nu mai mult. 
Ştiinţa medicală şi chirurgia aveau experiența unor cazuri 
similare... 

Totuşi, Kent nu simţea cu nimic apropierea morţii. Vederea şi 
gândurile îi erau la fel de limpezi. Nu suferea deloc. Arar 
temperatura corpului său creştea peste limitele normale. Glasul îi 
era la fel de firesc şi de bine stăpânit. 

Prima oară zâmbi neîncrezător când Cardigan îi spuse adevărul. 
Cu doua săptămâni înainte de acest eveniment capital, un metis 
beat îl împuşcase, iar glonţțul îi atinsese aorta. 

Cardigan diagnosticase un anevrism. Evident, Kent nu ştia ce 
înseamnă termeni ca aortă sau anevrism. Nici pericard ori arteră 
stilomastoidiană. 

Avea, în schimb, pasiunea de a afla fiecare amănunt, aceeaşi 
care se afla la baza reputației sale de cel mai bun vânător de 
oameni din ținut. De aceea insista ca prietenul său, chirurgul, să-i 
explice detaliat cazul lui. 

Află astfel că aorta este principalul vas de sânge care iese din 
inimă. Atingându-l, glonțul îi slăbise peretele exterior, astfel încât 
formase un fel de buzunar, asemenea unei camere având tendința 
sa iasă din pneul uzat al unui automobil. 

— Şi când buzunarul va crăpa, bum! Nimic nu te va mai putea 
salva, îi explicase Cardigan, pocnind din degete ca să imite 
explozia vasului de sânge. 

După această explicaţie, singurul lucru de bun simţ era să crezi 
în diagnosticul fatal al doctorului. Sigur că avea să moară, Kent se 
hotări să acționeze. Dezvălui, aşadar, ceea ce nu spusese nimănui 
până atunci. Întotdeauna crezuse că viaţa este, mai mult sau mai 
puţin, o glumă. O glumă serioasă, dar o glumă, o farsă capricioasă 
jucată de Marele Arbitru al întregii omeniri. 

Chiar socoteala lui finală cu propria-i viaţă, de factură solemnă 
şi tragică, era cea mai mare glumă. Oamenii din jurul lui se 

înfioraseră, sau refuzaseră să creadă diagnosticul său. Toţi. Îl 
priviseră însă cu ochii ficşi, strângând din buze. 

Kent le vorbise cu mult calm. Chiar şi în fața morţii, glasul lui 
păstrase acelaşi timbru plăcut. Faptul că trebuia să renunțe să 
mai respire nu îl speriase în nici un moment din cei treizeci şi şase 
de ani ai săi. 

Trecuse prin multe peripeții anevoioase în acei ani şi îşi formase 
o filosofie proprie şi înţeleaptă. Îşi cucerise o desăvârşită 
cunoaştere de sine şi luase în calcul toate probabilitățile. 

„Într-un anumit interval de timp”, obişnuia el să spună, „o 
singură pereche de oameni poate repopula tot globul pământesc”. 

Credea, aşadar, că viața era cel mai ieftin lucru de pe fața 
pământului. Toate celelalte lucruri aveau prețurile lor, mai mici 
sau mai mari. Viața însă nu avea nici unul. Prin urmare, era cel 
mai ieftin obiect din lume. Sau, judecând logic, puteai considera că 
valora puţin, mai nimic, încât puteai să te lipseşti uşor de ea dacă 
era nevoie. 

Kent nu gândise mereu în acest fel. Nimănui nu-i plăcea să 
trăiască mai mult ca lui. Era îndrăgostit de soare şi de stele, adora 
munții şi pădurile. 

Se bătuse cu ardoare ca să trăiască. Totuşi, dacă aşa îi era 
soarta, era pregătit să plece de pe lumea aceasta, fără prea multe 
regrete... 

Când îl auziră vorbind cu atâta seninătate despre viitorul său, 
prietenii lui se tulburară. Curajul de care dăduse dovadă mereu 
până atunci nu-l părăsise, chiar dacă stătea imobilizat între perne. 
Boala nici măcar nu-l slăbise! 

Chipul său bronzat, cu trăsături fine şi hotărâte, în acelaşi 
timp, păstrase întipărite urmele vântului, ale soarelui şi ale 
focurilor de tabără din timpul peregrinărilor sale primejdioase. 

Nimeni nu i-ar fi dat mai mult de treizeci de ani, deşi o şuvița de 
păr încărunţit se zărea printre pletele-i blonde, alunecând pe lângă 
o tâmpla; şuvița aceea era însă o moştenire de familie. La vârsta 
lui, o avusese şi mama lui. 

Dar cum putuse el să comită crima pe care o mărturisise şi care 
era de neiertat, chiar dacă oamenii îi arătau atâta simpatie? 

De pe şezlongul său, zărea, pe fereastră, undele scânteietoare 
ale marelui râu Athabasca, ale cărei ape se îndreptau liniştite către 
Oceanul înghețat de Nord. 

Soarele strălucea. Văzu pădurile întinse de cedru şi de brad, 
vârfurile impunătoare ale Munţilor Albi. Respirația lui se bucura 

de aerul venit dinspre pădure şi care pătrundea pe fereastră. 
Pădurea aceea, pe care o iubea aşa de mult... 

— Ea a fost cea mai bună prietenă a mea, îi spusese el lui 
Cardigan. Şi când mi se va întâmpla lucrul acela lipsit de 
importanță, pe care mi l-aţi promis, aş vrea să-mi plimb ochii 
printre copacii înalți şi drepți. 

De aceea stătea aşa de mult lângă fereastră. 

Cardigan, aşezat chiar lângă el, era mai greu de convins ca alții. 
Kedsty, şef al rangerilor din ținut, comandant al Diviziei N, era mai 
palid la chip decât fata care, cu scrisul ei nervos, consemna 
cuvintele lui Kent şi întreruperile celor din jur. 

Sergentul major O'Connor rămase cu gura căscată. Micuţul 
misionar, cu figura ştearsă, pe care Kent îl ceruse ca martor, 
asculta în linişte, cu degetele-i subțiri strânse cu putere. Tragedia 
pe care tocmai o auzea era cea mai ciudată din câte cunoscuse de 
când îşi îndeplinea datoria. 

Toţi oamenii aceia fuseseră prietenii lui Kent, prietenii lui 
apropiaţi. Făcea excepţie doar fata pe care inspectorul o rugase să 
vină să noteze mărturia. 

Cu micuțul misionar, James petrecuse destule nopți, în care 
schimbaseră  confidențe despre  ciudatele şi  misterioasele 
întâmplări care avuseseră loc în pădurile uriaşe din ţinutul lor. 

Prietenia lui cu rangerul O'Connor se întemeiase pe un 
sentiment frățesc, născut şi întreținut de nenumăratele drumuri 
pe care le parcurseseră împreuna. 

Kent şi O'Connor aduseseră, de exemplu, doi ucigaşi indieni de 
la cotul fluviului Mackenzie. Pentru acest lucru pierduseră 
paisprezece luni! 

James îl simpatizase pe sergentul major, cu obrajii săi 
îmbujoraţi, părul său ciufulit şi generozitatea lui deosebita. Îi 
părea rău că acum trebuia să rupă legătura aceea sacra a 
prieteniei... 

De asemenea, trăi, fără a şi-o trăda, o vie emoție, aşteptând 
reacția lui Kedsty. Acesta avea şaizeci de ani, părul argintiu şi 
dădea dovadă de mult sânge rece. În ochii săi decolorațţi ai fi căutat 
zadarnic o sclipire de iertare sau de teama. O ființa rece. Era 
nevoie de un astfel de om, un bărbat de fier, pentru a conduce, cu 
brațul legii, toate activităţile din ţinut. 

Peste şase sute douăzeci de mile pătrate se aflau în grija lui. 


11 


Pustiul nord-american, pădurile, munții şi câmpiile, fluviul 
Mackenzie erau domeniul pe care îl supraveghea Kedsty. 

Era nespus de greu să faci ca legea să fie respectata pe o 
suprafața de trei ori mai mare decât statul Ohio. De aceea, 
îndatoririle rangerilor nu erau de invidiat. 

= Kedsty era un bărbat capabil de un 
asemenea efort. Doar unul, înaintea lui, 
mai fusese în stare de acest lucru. 

Or, dintre cele cinci persoane din jurul 
lui Kent, Kedsty se arăta a fi cel mai 
afectat. Chipul lui devenise  cenuşiu- 
pământiu, iar glasul parcă i se dogise. El, 
care niciodată nu transpira, îşi ştersese de 
mai multe ori fruntea de sudoare. 

Se părea că nu mai era legendarul 
minisak, adică stânca, aşa cum fusese 
poreclit cel mai temut dintre cei care 
mențineau vie me legii pe acolo. Kent observa că bărbatul acela 
se lupta din greu cu el însuşi ca să-şi recâştige echilibrul. 

— Fireşte, îți dai seama de consecințele pe care fapta ta le 
implică, potrivit legii, îi spusese el lui James, cu glasul lui gros şi 
dur. În primul rând vei fi... 

— Dezonorat, îi răspunse Kent. Ştiu asta. În plus, e o pata pe 
blazonul atât de strălucit al Diviziei N. Dar nu pot schimba cu 
nimic lucrurile. Eu l-am ucis pe Barkley. Bărbatul pe care îl ţineţi 
sub pază în camera de gardă şi pe care intenţionaţi să-l spânzurați 
este nevinovat... Da, înțeleg, nu va vine să credeți că eu, care 
totdeauna am slujit legea, nu sunt decât un vulgar ucigaş. Dar... 

— Nu eşti un ucigaş obişnuit, interveni Kedsty. Crima ta a fost 
premeditata. E înspăimântătoare în fiecare amănunt al ei. N-ai nici 
o scuză. Nu-ţi înțeleg pasiunea cu care ai înfăptuit-o. Ţi-ai torturat 
victima! E de neconceput! 

— Şi, totuşi, e adevărat, murmură James. 

Se uită la degetele fetei care scria cuvintele lui şi pe cele ale lui 
Kedsty. Câteva raze de soare îi atingeau capul aplecat şi părul ei 
căpăta reflexe roşietice. 

Kent vru să se întoarcă spre O'Connor, dar Kedsty se aplecă 
deasupra lui şi îi zise încet, astfel că ceilalți nu putură să audă: 

— Minţi, Kent. De ce minţi? 

— Nu mint. Acesta este adevărul, replică el, în vreme ce Kedsty 
îşi ştergea fruntea cu batista. L-am ucis pe Barkley şi am făcut-o 

după cum îmi plănuisem. Vroiam să-l fac să sufere! Singurul lucru 
pe care nu vi-l pot spune este de ce am făcut-o. Dar am avut un 
motiv bine întemeiat. 

Fata, înfiorată, tresări, auzindu-l vorbind astfel. 

— Refuzi să mărturiseşti motivul? 

— Sigur că da. Afirm însă că m-a ofensat într-un asemenea 
mod, încât şi-a meritat moartea. 

— Şi faci mărturisirea aceasta fiindcă ştii că la rândul tău vei 
muri? 

Kent zâmbi uşor şi văzu trecând prin ochii lui O'Connor, ca un 
fulger, amintirea vechii lor prietenii. 

— Aşa e. Doctorul Cardigan mi-a spus că voi muri. Altfel v-aş fi 
lăsat să-l spânzurați pe omul care se află sub pază. Acest glonț 
blestemat, care mi-a găurit inima, mi-a salvat conştiinţa. 

Kedsty îi şopti câteva cuvinte fetei care, timp de o jumătate de 
oră, citi ceea ce scrisese. Kedsty semnă foile acelea şi zise, 
ridicându-se: 

— Am terminat, domnilor! 

Cei din jur se îndreptară către uşă, precedați de fata care se 
grăbea să iasă din camera aceea, în care nervii ei fuseseră supuşi 
la cazne grele. 

Comandantul Diviziei N ieşi ultimul. Fără îndoială, Cardigan n- 
ar fi vrut să-l părăsească încă pe Kent. Kedsty îi făcuse însă semn 
să iasă. Închise uşa în urma lui. Înainte de asta, se mai uita o dată 
la Kent, care-i simți privirea ca un fluid electric. Privirea aceea nu 
era doar încărcată de oroare. Părea inspirată şi de teamă... 

Nu era momentul să zâmbească. Totuşi, după ce şocul acela 
trecu, James zâmbi. Ştia că imediat Kedsty avea să-i dea 
instrucțiuni sergentului major O'Connor ca să plaseze o santinelă 
la uşa lui. 

Fără îndoială, James nu mai avea mult de stat pe lumea 
aceasta. Prevederile Codului Criminal erau însă aceleaşi pentru 
toată lumea şi cereau acea măsură. Kedsty nu făcea altceva decât 
să li se supună cu scrupulozitate. 

De dincolo de uşă, răzbiră până la James glasuri slabe, 
amestecate cu felurite zgomote. Apoi se auzi pasul greu al lui 
O'Connor, cu care se obişnuise. 

După câteva clipe, uşa se deschise iar şi părintele Layonne, 
micuțul misionar, intră la el. Kent ştiuse că aşa avea să se 
întâmple, căci părintele nu cunoştea alte legi decât pe cele ale 
sufletului. 

Micuţul misionar se aşeză lângă James şi îi luă o mână între ale 
sale. Nu erau moi şi netede, precum cele ale altor preoți, ci aspre, 
remarcă Kent. 

Până ieri îl iubise pe James, care ducea, în ochii lui Dumnezeu 
şi ai oamenilor, o viață onorabilă. Continua să ţină la el chiar şi 
atunci, când sufletul acelui nefericit era măcinat de o faptă de 
care, în curând, avea să fie uşurat. 

— Sunt trist, fiule, îi zise părintele Layonne. 

Lui James i se puse un nod în gât. Simţi mâinile preotului care 
îi apăsau degetele. 

— E greu să-mi iau rămas bun de la toate lucrurile acestea, 
părinte... 

James privi pe fereastră, către oglinda râului şi pădurea întinsă. 

— Dar nu mi-e teamă să vorbesc, continua el. De ce aş fi trist? 
Pentru că mai am atât de puțin de trăit? Vi se pare aşa de 
îndepărtata vremea când eraţi un copil? 

— Timpul a trecut repede, foarte repede... 

— Parcă totul s-a petrecut ieri... 

Chipul lui James fu luminat de un surâs. Misionarul părea 
afectat de acest lucru. 

— Aşa văd eu lucrurile, părinte. Pur şi simplu există un ieri, un 
azi şi un mâine, chiar şi în viața cea mai lungă. Să contempli un 
trecut de şaptezeci de ani nu diferă prea mult de a privi în urma 
cei treizeci şi şase de ani... Credeţi că i se va da drumul lui Sandy 
Mac Trigger, după cele mărturisite de mine? 

— Evident. Declaraţiile date de tine au fost socotite ca o 
spovedanie pe patul de moarte. 

După câteva clipe de tăcere, micuțul misionar reluă, cu glasul 
plin de emoție: 

— Exista anumite lucruri, fiul meu, care nu pot fi ocolite, când 
vrei să vorbeşti întru adevăr. Nu crezi acest lucru? 

— Vreţi să spuneți... 

— E vorba, mai întâi, de familia ta. Mi-amintesc că mi-ai zis că 
nu mai ai aşa ceva. Sigur nu laşi o făptură în lume, undeva, în 
urma ta? 

— Nu, părinte, îi răspunse Kent, negând din cap. De zece ani 
încoace, pădurile pe care le vezi mi-au fost şi mama şi tată. 

— Poate că ai ceva personal să-mi mărturiseşti... 

Kent se lumină la față. O strălucire fugară de bucurie îi licări în 
ochi. 

— E comic, râse el. Dar fiindcă mi-aţi adus aminte de 

problemele personale, părinte, sunt dispus să îmi dictez 
testamentul. Am cumpărat câteva hectare de pământ pe aici. 
Datorită construirii căii ferate, valoarea lor a crescut foarte mult. 
Le-am cumpărat cu opt sute de dolari. Astăzi preţuiesc peste zece 
mii. Aş vrea să le vindeți şi banii să-i folosiți în scopuri caritabile. 
Să nu-i uitaţi, mai ales, pe indieni. Mi-au fost frați buni. Vă voi da 
semnătura mea cât mai repede. 

Ochii părintelui Layonne scânteiară cu blândețe. 

— Dumnezeu te va binecuvânta pentru fapta ta, Jimmy, îi 
răspunse preotul, folosind prenumele familiar sub care îl 
cunoscuse pe Kent. Şi cred că te va ierta, dacă vei şti cum să-l rogi 
să o facă. 

— M-a iertat deja, îi zise Kent, privind pe fereastra. Simt lucrul 
acesta. M-a iertat, părinte. 

Preotul se ruga în gând. Ştia că religia lui Kent era diferita de a 
lui. În clipa aceea însă, nu dori să stăruie asupra acelui lucru. 

Puțin mai târziu, se ridica. Kent cel de altădată se uită la el. Era 
omul fără teamă, cu ochii cenuşii, cu obrazul lipsit de barbă, care-i 
zâmbea, aşa cum îi era obiceiul. 

— Vreau să-mi faceți un serviciu, părinte. Unul important. 
Chiar dacă nu mai am de trăit decât o zi, n-aş vrea ca purtarea 
vreunuia din jurul meu să-mi amintească de acest lucru. Dacă nu 
m-au renegat, aş vrea ca toți prietenii mei sa vină aici ca să stăm 
de vorba şi să glumim împreună. Vreau să fumez. O cutie de țigări 
mi-ar face mare plăcere, dacă doriți să-mi aduceţi una. Cardigan 
nu mai poate să se opună acestui lucru. Puteţi să-i chemați aici? 
Pe dumneavoastră vă vor asculta negreşit. Împingeţi puţin mai 
spre fereastra şezlongul meu, vă rog, înainte de a vă retrage. 

Tăcut, părintele Layonne îi îndeplini dorința. Deodată însă, nu 
mai rezista şi dori să atragă mila lui Dumnezeu asupra acestui 
suflet. 

— Fiul meu, îi zise, regreți fapta pe care ai făcut-o? Te pocăieşti 
fiindcă l-ai ucis pe John Barkley? 

— Nu, n-o regret. Trebuia să se întâmple ceea ce s-a întâmplat. 
Şi nu-mi uitaţi țigările, părinte, vă rog frumos. 

— N-o să le uit, îi promise preotul şi ieşi. 

Când uşa se închise în urma lui, o veselie neobişnuită lumină 
chipul lui Kent. Râse şi, în acelaşi timp, îşi şterse o pată de sânge 
care-i apăruse pe buze. Îşi jucase bine rolul. Partea comică era că, 
pe lumea asta, doar două persoane cunoşteau adevărul. El şi... 
ucigaşul lui John Barkley. 

II. O'Connor. 


Afară era primăvară, un anotimp minunat şi ținutul lor mustea 
de viață, în ciuda morții care se apropia, Kent simţea din plin acest 
lucru. 

Aplecat pe fereastră, privirea îi poposea peste întinderile 
nesfârşite ale lumii aceleia, care fusese şi a lui. 

Îşi aminti că el alesese dealul acela, unde fusese înălțată 
construcția pe care, cu mândrie, doctorul Cardigan o numea 
spital. O clădire grosolană, care domina restul coloniei şi de unde 
fluviul se vedea până departe. Nu avea ornamente şi nu era nici 
măcar vopsită. Lemnăria îi mirosea a brad, a proaspăt. Prin aroma 
sa insufla, unui bolnav, speranţă şi veselie. 

Pereţii, argintaţi pe la colțuri, auriți ori înnegriți cu gudron şi 
plini de noduri, vorbeau de la sine despre o viață îndârjita. 
Veverițele roşcate se jucau pe acoperişul spitalului, iar vârfurile 
verzi ale brazilor din apropiere parcă dădeau putere unui bolnav. 

— Trebuie să fii un om tare ciudat ca să mori aici, în ciuda 
acestui spectacol reconfortant şi plin de viaţă, îi spusese el 
doctorului Cardigan anul trecut, când inauguraseră clădirea cea 
nouă. Dar un caz disperat nu poate fi tratat nici măcar aici, în 
inima naturii, nu, doctore? 

Acum, era el cazul acela disperat de care pomenise şi care 
privea la viața din jur... 

Se uită către sud, apoi către est şi către vest. Peste tot pădurea 
se întindea ca o mare de verdeață, cu valuri inegale, care se ridică 
şi se coboară până ce vine cerul în întâmpinarea lor... 

Apoi ochiul i se fixă asupra micuţei aşezări plasate de-a lungul 
râului  scânteietor. Putea să audă zgomotul monoton al 
ferăstraielor care parcă torceau ca o pisică leneşă. De la Edmonton 
până la ei, aceste unelte făceau ravagii, încercau să distrugă 
creaţia lui Dumnezeu. Profanau natura, erau o crimă îndreptată 
împotriva ei, ucideau liniştea, singurătatea pe care el le iubea aşa 
de mult. 

Singurătatea nu însemna pentru el doar lumea aceea de brazi, 
cedri, plopi, mesteceni, nenumărate râuri, lacuri sălbatice şi 
limpezi, mlaştini, ci o divinitate secreta, care-i producea o bucurie 
ciudată, în pofida stării în care se afla. Mai observă, în depărtare, 
un vaporaş purtând drapelul britanic şi care aparținea, fără 

îndoială, companiei de navigaţie din Golful Hudson. Compania 
aceea făcea comerț cu toate porturile de la ocean ori de pe fluvii. 

De câte ori nu văzuse Kent acele vaporaşe, a căror încărcare o 
supraveghease chiar el. Le privise îndepărtându-se, lăsând o urmă 
de fum în spatele lor, în vreme ce echipajele acestora, îmbătate de 
aventură, cântau marinăreşte la bordurile lor. 

Ce n-ar fi dat şi el să plece, alături de alți cunoscuți de-ai săi, la 
mii de mile depărtare de acolo şi sa trăiască, măcar câteva luni, 
sub cerul liber. Aşa făcuse de multe ori, când cutreierase ținutul 
uriaş, cu arma în mână, pe urmele răufăcătorilor care ar fi vrut să 
se piardă în nesfârşitele păduri... 

Câte gloanțe nu-i şuieraseră pe la urechi! Banda celor cinci 
spărgători a lui Jim Carter, care se retrăsese acolo după lovitura 
dată la banca din Boston, era numai un exemplu. Luptase 
împotriva lor alături de O'Connor. Un glonț îi străpunsese brațul 
stâng şi altul îl lovise în piciorul drept, puţin deasupra 
genunchiului. Dar Jim Carter plătise pentru îndrăzneala aceea! 
Mâna lui James, care nu tremurase niciodată pe trăgaci, ca şi 
ochii lui de şoim îl răpuseseră pe bandit. Fusese de ajuns o 
singură clipă în care Carter se ivise după stâncile unde stătea 
ascuns! Carabina lui Kent bubuise şi jumătate din capul 
banditului sări cât colo, chiar în aceeaşi clipă... 

După moartea şefului se predase şi restul bandei. Oamenii erau 
răniți şi speriați. Doar doi bărbați le veniseră de hac: Kent şi 
O'Connor. Dar toţi cei din ţinut ştiau ca James prețuia cât trei 
bărbați adevărați... 

În ciuda atâtor riscuri şi primejdii, Kent tânjea să străbată iar 
pământurile nesfârşite ale vestului. Dorinţa aceea nu putea fi 
înăbuşită. 

Doborât de ea, se lăsă iar pe pernele moi. Era invalid... Era 
muribund! El, care sărea din galopul calului, care trăgea în acelaşi 
timp cu puşca şi pistolul, care mergea zile întregi pe jos, fără să 
simtă oboseala... Nu mai era decât o epavă! 

Mâine poate că avea să nu mai existe. Nimeni nu va băga însă 
de seamă. Trupele lui Kedsty îşi vor continua înaintarea pe apele 
repezi şi învolburate ale râului Athabasca. Vor străbate poate şi 
Cascada Morţii, vor înfrunta bulboanele şi stâncile din jurul 
Marelui Prag. Se vor îndrepta, neiîmpiedicate de nimeni, către 
marginea ținutului udat de Athabasca, spre cele Două Sclave şi 
spre Mackenzie, până la Capul Armelor, cu falezele mereu 
înspumate... 

Cât de mult îi invidia pe oamenii aceia! 

Mâna lui căzu. N-o putea ţine ridicată... Cu un zâmbet slab, mai 
privi o dată lumea de afară. Ascultă iar zumzetul ferăstraielor care 
lucrau ritmic, neobosite, ucigând sistematic natura. Auzi deasupra 
capului, pe acoperiş, paşii grăbiţi ai unei veverițe ce tipa, 
nepăsătoare. 

O rază de soare aurie căzu peste culcuşul său, însoţita de o 
undă de aer purtând mirosul pădurii. 

Uşa se deschise şi intră Cardigan. Nici glasul lui, nici felul în 
care îşi saluta prietenul nu se schimbaseră. Dar chipul îi ascundea 
cu greu frământarea. Puse pe masă ţigările cerute de Kent şi se 
apropie de bolnav pentru a-l consulta iar. 

— E mai rău, nu? întrebă Kent. 

Cardigan făcu semn din cap: 

— Nu e bine să fumezi. În sfârşit, dacă aşa ţi-e voia... 

— Da, îmi place. Mulţumesc, prietene, îi răspunse James, 
întinzând mâna după țigări. 

Îşi prinse ţigara între buze. Cardigan i-o aprinse. Pentru prima 
oară, după două săptămâni, un nor de fum îi ieşi din gură. 

— Am zărit trupele care pleacă spre nord. 

— Da, se îndreaptă către fluviul Mackenzie, îi răspunse 
doctorul. Au un drum lung de făcut... 

— E cel mai frumos drum către nord! Acum trei ani, O'Connor şi 
cu mine am mers pe ruta aceasta cu barca lui Follette. Vă amintiți 
de Follette... şi de Ladouceur? Cum au înotat prin Cascada Morţii? 
Ce ciudat... 

Auzi nişte paşi. Se opri din povestire ca să-i asculte mai bine. 

— E O'Connor, zise el. 

Cardigan se duse să deschidă uşa şi dispăru pe coridor. 

Sergentul O'Connor ţinea în mâinile sale mari o cutie de țigări şi 
un buchet de flori de foc, de un roşu arzător. 

— Părintele Layonne mi le-a dat pentru tine, fiindcă eu tocmai 
urcam să te văd, îi zise el, punând florile pe masă. Şi eu... ei, 
bine... am încălcat consemnul regimentului, ca să vin să-ți spun 
ceva, Jimmy. Nu te-am socotit niciodată un mincinos. Vreau să-ți 
spun, cu blândețe, că ai mințit, Jimmy. 

Îi strânse mâna lui Kent, cu înflăcărarea unei prietenii dovedite 
în cele mai grele momente şi pe care nimeni n-o putea distruge. 

Chipul lui Kent se crispă, dar nu de durere, ci de bucurie. Se 
temuse că O'Connor şi Kedsty se vor feri de el. 

— Nu ştiu ce au înțeles alții din mărturisirea ta, reluă sergentul 

major, vizibil emoționat. Eu însă n-am petrecut un an şi jumătate 
în preajma ta, fără a ajunge să te cunosc foarte bine. Ştiu că ai 
mințit. Ce joc urmăreşti, prietene? 

— Crezi că mai este cazul să revin asupra unor asemenea 
lucruri? îi zise Kent. 

O'Connor începu să se plimbe în lung şi-n lat prin sală, cu paşii 
săi greoi. Aşa făcea şi pe câmp, atunci când se gândea la o 
problemă complicata. 

— Nu tu l-ai ucis pe John Barkley, insista el. Nici eu, nici 
Kedsty nu credem lucrul acesta. Totuşi, cel mai curios lucru este 
că... 

— Ce vrei să zici? 

— Kedsty i-a dat drumul imediat lui Trigger. N-a vrut să asculte 
nici de ordinele lui Hoyle, nici de regulament. A acționat imediat. 
Hai, Kent, fii cinstit, răspunde-mi la această întrebare de cea mai 
mare însemnătate: tu l-ai ucis pe Barkley? 

— Dacă te îndoieşti de cuvântul unui muribund, înseamnă că 
nu ai respect pentru moarte. 

— Asta e teorie! Convenţie! Pe mine mă interesează partea 
umană. L-ai ucis sau nu? 

— Da. 

O'Connor se aşeză şi smulse capacul cutiei de țigări. 

— Pot să fumez alături de tine? îl întreba el. Am nevoie de o 
ţigara în clipele astea. Toate mi se învârtesc în cap... Te-ai plictisi, 
dacă te-aş întreba de fata aceea? 

— Care fată? făcu mirat Kent, ridicându-se brusc pe pernele 
sale şi privindu-l fix pe O'Connor. 

Sergentul major continuă: 

— Înţeleg... N-o cunoşti, îi zise el, aprinzându-şi ţigara. Nici eu. 
N-am mai văzut-o până azi. Totuşi, purtarea lui Kedsty mă miră. 
Îţi repet, totul e cam bizar. El nu te-a crezut în dimineaţa asta. Era 
însă tulburat. M-a rugat să-l însoțesc până la el acasă. Venele de 
la gâtul lui erau groase ca degetul meu mic. Deodată, s-a răzgândit 
şi s-a hotărât să mergem la biroul său. Eram pe drumul care trece 
pe lângă pâlcul de plopi, când s-a întâmplat ceea ce vreau să-ți 
povestesc. Aş fi un prost dacă aş încerca să-ți descriu asemenea 
făptură fermecătoare... Ea se afla la o intersecție şi s-a aruncat 
asupra mea ca şi cum ar fi vrut să mă lovească. M-am uitat mirat 
la ea, ca un idiot. L-a oprit pe Kedsty, care a scos un fel de geamăt, 
ca şi când ar fi fost lovit de ceva. Fata însă nu m-a mai băgat în 
seamă, de parcă aş fi fost o fantomă invizibilă pentru ea. În 

schimb, se uita fix la Kedsty, fără să spună un cuvânt, ţine seama 
de asta. Când a trecut mai departe, m-a atins cu hainele ei, dar n- 
a ţinut cont de mine, nedezlipindu-şi ochii de pe Kedsty. Mi-am zis 
că suntem amândoi nişte proşti că am rămas acolo, paralizați 
parcă, de privirea ei, ca şi cum nu mai văzuserăm până atunci fete 
aşa de frumoase. Vroiam să-i comunic constatarea aceasta lui 
Kedsty, când... 

O'Connor tăie cu dinţii capătul țigării şi se apropie de şezlong. 

— Ţi-o jur, Kent, m-am speriat când l-am văzut pe Kedsty că era 
pământiu la faţă. Continua să se uite în gol, ca şi când fata n-ar fi 
plecat de acolo! A gemut iar, ca şi cum ceva îl sufoca. Mi-a zis: 
„Sergent, am uitat ceva important. Trebuie să mă întorc la doctorul 
Cardigan. Te autorizez să-i dai drumul imediat lui Mac Trigger”. 

O'Connor se opri o clipă ca să cerceteze chipul lui Kent. 
Nevăzând nici o reacție pe faţa lui, continuă: 

— Ordinul acesta este în conformitate cu Codul Criminal, 
Jimmy? Răspunde-mi! 

— Nu chiar. Dar, dacă aşa vrea comandantul Diviziei N... Pe 
aici, el face legea. 

— Am executat deci ceea ce mi-a ordonat. Dacă ai fi putut să-l 
vezi pe Mac Trigger când l-am anunţat că era liber şi când am tras 
zăvoarele de la celula lui! A ieşit de acolo pipăind pereţii, ca un 
orb... N-a vrut să meargă în altă parte decât în biroul lui Kedsty. L- 
a aşteptat acolo. 

— Şi Kedsty? 

O'Connor se ridică în picioare şi începu iar să se plimbe prin 
cameră. 

— A urmărit-o pe fată, fără îndoială că a urmărit-o! strigă el. M- 
a mințit în legătura cu Cardigan. N-ar fi nimic misterios în toată 
povestea asta, dacă el n-ar avea şaizeci de ani şi ea, nici douăzeci. 
Ce fată frumoasă! Dar faptul că el s-a făcut pământiu la față 
atunci când a văzut-o nu s-a datorat frumuseții ei. Pot să-mi bag 
mâna în foc pentru asta! Îţi jur că a îmbătrânit cu mai mult de 
zece ani într-o singură clipă! În ochii fetei aceleia exista ceva mai 
înfricoşător pentru el decât un glonț tras asupra-i cu carabina... 
Ca un efect al acelei priviri, primul gând al lui Kedsty s-a îndreptat 
către Mac Trigger, către cel pe care tocmai l-ai salvat de la 
spânzurătoare! Este ciudat, Kent. Toată povestea aceasta este 
stranie. Dar ce e mai misterios între toate lucrurile acestea este 

chiar mărturisirea ta. 

— Adevărat, e cam ciudată, aprobă Kent. Cum a schimbat 
lucrurile un simplu glonț! Căci dacă n-ar fi fost acel glonț, îți jur că 
aş fi tăcut. Un nevinovat ar fi fost astfel spânzurat. Privind 
lucrurile în acest fel, înţeleg agitația de care a dat dovadă Kedsty. Îl 
bănuia pe Mac Trigger şi, de fapt, eu sunt vinovatul. 

Încercă să râdă. 

— Eu mă aflam deasupra oricărei bănuieli, continuă el. Cât 
despre fată, probabil că a venit chiar în dimineața aceasta, cu un 
vapor şi că se plimba ca să se obişnuiască cu locurile de la noi. N- 
ai remarcat că, uneori, luminat într-un fel anume, un chip 
omenesc pare un spectru acolo, sub plopi? 

— Ba da, atunci când arborii sunt plini de frunze. Dar acum nu 
sunt, Jimmy. Ochii fetei aceleia l-au impresionat aşa de tare pe 
Kedsty şi nimic altceva. Drept urmare, acesta a dat imediat ordin 
ca Mac Trigger să fie eliberat... şi m-a mințit, spunându-mi ca se 
întoarce la doctorul Cardigan. Dacă ai fi putut să vezi privirea fetei! 
Ochii ei albaştri ardeau ca jarul... Care este legătura dintre ea şi 
Mac Trigger, Jimmy? De ce s-a gândit imediat Kedsty să-i dea 
drumul prizonierului său? 


. ad 4 di 


ar ta 


mărturisit că am comis crima pentru care fusese bănuit Mac 
Trigger, povestea aceasta începe să mă intereseze, îi zise Kent. 
Poate că există legături de rudenie între această fata blonda şi... 

— Nu e blondă şi nu-i adevărat că nu iau în considerare faptul 

că ai mărturisit comiterea crimei, îl întrerupse O'Connor. În viaţa 
mea n-am văzut păr mai negru ca al ei! Dacă o vezi o singură dată, 
n-o mai uiţi! Fata asta n-a mai fost văzută în ţinutul Athabasca, 
nici prin împrejurimi, altfel ai mai fi auzit vorbindu-se de ea. Sunt 
sigur că a venit aici cu un scop anume şi scopul ei este legat de 
crima ta, mai zise O'Connor. 

— E posibil şi chiar probabil. Întotdeauna tu ai simţit anumite 
lucruri şi ai avut o intuiție deosebită. Dar eu cu ce aş putea să te 
ajut în povestea asta? 

O'Connor râse. 

— Chiar nu-ți dai seama? Ei bine, poate că eu sunt şi orb şi 
idiot, în acelaşi timp şi poate că sunt stăpânit prea multa vreme de 
propriile-mi emoţii. De ce însă s-a grăbit aşa de mult Kedsty ca să- 
l elibereze pe Mac Trigger? 

Ca să mai schimbe subiectul, Kent îl întrebă: 

— Ai văzut cum pleacă vaporaşele către nord? Asta mi-aduce 
aminte de ceea ce se întâmpla pe aici cu trei ani în urmă... Vrei să- 
mi dai o țigară? Aş vrea să fumez. 

O'Connor mai rămase câteva minute cu prietenul său. Vru să 
pară vesel, dar tonul lui suna fals. 

Plecând, era mai îngreunat de gânduri ca oricând... 

III. MISTERUL. 


Deşi vroia să rămână stăpân pe sine, Kent resimți, după 
plecarea lui O'Connor, o descurajare sufocantă. 

În zare se anunţa o furtună. Marea de copaci îndepărtată îşi 
schimbase culoarea şi nuanțele. Veselia munților şi a dealurilor 
dispăruse. Brazii, cedrii şi fagii deveniseră întunecați. Reflexele 
aurii şi argintii ale mestecenilor şi plopilor se transformaseră într- 
un gri lugubru şi uniform, aproape invizibil. 

O tristeţe ascuţită şi învăluitoare se întindea ca o pânză uriaşă 
peste râul care, cu câteva clipe mai înainte, îşi aruncase lumina 
reflectată din soare peste chipurile oamenilor. Un tunet lung 
bubui, prevestind furtuna. 

Pentru prima oară de la zguduirea născută din mărturisirea lui, 
Kent se simțea copleşit de o adâncă melancolie. Nu-i era, totuşi, 
teamă de moarte. Cel puţin nu încă... O bună parte a filosofiei lui 
despre lume se spulberase însă. 

Dincolo de toate, a muri singur era un lucru trist. Apăsarea pe 
care o resimțea devenea din ce în ce mai intensa. Îi era penibil să 
se gândească la faptul că ar fi putut muri cât timp soarele nu 
strălucea pe cer... 

Nu vroia să-l revadă pe O'Connor sau să-l cheme pe Cardigan. 
L-ar fi primit, în schimb, cu bucurie, pe părintele Layonne. Dar 
mai mult ca orice altceva şi-ar fi dorit o prezență feminină. Se 
frământă, amintindu-şi că doctorul Cardigan îi prezisese anumite 
momente de depresie profundă. Încercă să lupte din răsputeri 
împotriva unei asemenea amenințări. 

Țigara i se stinse. O reaprinse şi făcu un efort să se gândească 
la O'Connor, la fata misterioasă şi la Kedsty. Şi-l închipui apoi pe. 
Mac Trigger, omul pe care-l scăpase de mâna călăului şi care-l 
aştepta pe Kedsty în biroul acestuia. Se gândi la fata cu părul 
negru şi ochii albaştri şi... furtuna se dezlănțui! 

Afară era un adevărat potop. Cardigan intră fără veste şi închise 
fereastra. Rămase o jumătate de oră alături de Kent. Apoi fu 
înlocuit de unul dintre asistenții săi, tânărul Mercer, care veni să 
vadă bolnavul de mai multe ori. 

Târziu, spre seară, cerul prinse a se limpezi. Părintele Layonne 
aduse actele îngrijit redactate, spre a fi semnate de către Kent. 
Rămase cu acesta până la apusul soarelui, când Mercer îi aduse 

cina. 

Din momentul acela până la ora zece, doctorul Cardigan dădu 
dovadă de o mare vigilență, lucru care-l miră pe bolnav, fiindcă îl 
ascultă cu stetoscopul de patru ori. 

— Starea ta nu s-a înrăutățit, Kent. Cred că nu se va produce 
nimic în noaptea asta. 

James îi consideră mărturisirea drept o minciună profesională, 
mai ales că înregistra o nelinişte în purtarea doctorului. 

Nu-i era somn. La lumina palida a lămpii, cu fereastra deschisă, 
se lăsa mângâiat de aerul blând. Pe la ora unsprezece, plecă şi 
Cardigan se apropie de fereastră. Misterul nopţii îl fascinase 
întotdeauna. Noaptea i se părea mai minunată decât ziua, se 
simțea mai în largul său. 

De data asta, Kent era neliniștit. Aerul curat de afară îi 
pătrundea în plămâni şi părea a-i da noi puteri. Ce se întâmpla 
oare? Moartea apropiata ar fi trebuit să-i împuţineze forțele, nu să 
le dea frâu liber... 

Ochii şi urechile lui surprindeau cele mai slabe scânteieri de 
viață. De câte ori simțurile lui nu-i salvaseră pielea! Atunci când îl 
împuşcase pe Sam Fork, ucigaşul din Ohio, pe malul lui Big River, 
sau când îi zdrobise genunchiul cu un glonţ lui John Coe, banditul 
din Wyoming, doar auzul ori văzul îl făcuseră să fie cu o fracțiune 
de secundă mai rapid decât adversarii săi, iar întunericul îi servise 
parcă drept scut! 

Privi către colonie. Lumea dormea. Ici, colo, câte o lumină se 
zărea pe malul râului şi, uneori, câte un zgomot familiar ajungea 
până la el: era produs de vreun lanț de vapor, lătratul vreunui 
câine ori cântecul vreunui cocoş. 

O pereche de bufnițe în călduri scoaseră țipete prelungi. Trecură 
apoi în zbor pe lângă fereastra. 

Kent auzi nişte paşi. Cineva se apropia de casa în care se afla. 

Se aplecă pe fereastră şi-l zări pe O'Connor. 

— Am paşii tare grei! i se plânse sergentul. Dormeai, Kent? 

— M-au trezit bufnițele, îi zise el. 

O'Connor se apropie de fereastră. 

— Am văzut lumina şi m-am gândit că te-ai trezit, îi spuse el. 
Am vrut să mă asigur că doctorul nu este cu tine. Nu trebuie să 
afle că am fost pe aici. Dacă nu te deranjează, vrei să stingi 
lumina? Nici Kedsty nu doarme noaptea, ca bufnițele tale. 

Curând, camera lui 
Kent nu mai era 
luminată decât de 
lună şi de stele. 

— E o crimă să vin 
să te văd în clipele 
acestea, Jimmy, îi 
şopti sergentul. Dar 
trebuia să o fac. E 
ultima mea şansă. 
Ceva nu merge bine. 
Kedsty încearcă să 
mă îndepărteze, 
me : pentru că mă găseam 
alături de el când s-a întâlnit e cu fata pe sub plopi... Gândul acesta 
îl deranjează. M-a trimis în misiune la Fort-Simpson, continuă 
rangerul. E vorba de o misiune de un an... Va trebui să plec în 
zori, cu un vaporaş. Am vrut sa te văd de îndată. N-am ezitat 
deloc, fiindcă am zărit lumină la tine. 

— Mă bucur foarte mult ca ai venit, îi zise James, cu căldură. 
Dumnezeule, ce-aş mai fi vrut şi eu să merg până la Fort-Simpson 
împreuna cu tine! Dar e vorba de lucrul ăsta care stă să explodeze 
în pieptul meu... 

— Dar nici eu nu voi pleca, îl întrerupse O'Connor, vorbind în 
şoaptă. Dacă ai fi fost sănătos, Jimmy, altfel ar fi stat lucrurile... 
Kedsty s-a schimbat. E foarte nervos. Poate că mă înşel, dar a 
început să-i spioneze pe toți. Se teme de mine şi ştii pentru ce. 
Călătoria la Fort-Simpson e doar un pretext ca să mă îndepărteze. 
A încercat să îndulcească pilula, promițându-mi o creştere în grad. 

O'Connor se opri o clipă şi ascultă atent în jur, dar nu auzi 
vreun alt zgomot. 

— Până în clipa în care a izbucnit furtuna, am vrut să-l găsesc 
pe Mac Trigger. Cred că a dispărut în pădure. Fata mă intriga, de 
aceea le-am întrebat despre ea pe femeile de la debarcader. Nu 
ştiau nimic. L-am întrebat şi pe vânătorul Mooie. Nici el n-a văzut- 
o. Atunci mi-a venit o idee interesantă. Cred că am ghicit ceva 
important. 

O'Connor înțelese că stârnise în prietenul lui o umbră de 
interes, ca şi pasiunea specifică unui adevărat vânător de oameni. 

— Kedsty e celibatar, reluă el. Un bărbat pe care femeile nu-l 
prea interesează. Totuşi, îi place viața de familie. Şi-a construit o 

locuința ceva mai izolată de restul coloniei. Bucătarul şi servitorul 
lui chinez lipsesc pentru moment. Cred că ai înțeles, Jimmy. Fata 
se ascunde de el! 

— De ce să se ascundă? îl întrebă mirat Kent. N-a săvârşit nici o 
crimă. 

O'Connor îşi aprinse o ţigară. La lumina chibritului din mâinile 
lui, trăsăturile lui dure mărturiseau parcă o anumită incertitudine. 

— Ascultă-mă bine, îi zise el. După ce am plecat de la tine, m- 
am dus iar la plopi. Am găsit urmele paşilor ei. Amprentele erau 
foarte clare, fiindcă ea purta pantofi cu toc. Din locul unde ne-am 
întâlnit, i-am urmărit mersul până la liziera pădurii de brazi. Dar 
era imposibil să ajungă pe acolo la locuinţa lui Kedsty, fără să o 
vadă cineva. Şi cum ar fi ajuns ea acolo având asemenea tocuri? 
Mă întreb de ce nu poartă ghete sau mocasini. 

— Pentru că vine din sud şi nu din nord, de la Edmonton poate, 
îi sugeră Kent. 

— Evident, Kedsty nu se aştepta să o vadă atunci. Lucrul acesta 

mă frământă. Nu mă îndoiesc însă de faptul că, de îndată ce a 
văzut-o, a devenit alt om. Dacă ar fi nevoie acum să ridice doar 
degetul mic pentru a te salva, să ştii că n-o va face, Jimmy. Lui îi 
trebuia un pretext ca să-l elibereze pe Mac Trigger. Tu i-ai furnizat 
acest pretext. Apoi el a acționat sub amenințarea fetei, doar la o 
privire de-a ei, la un simplu semn... Deci s-a petrecut ceva între 
ei... Doyle mi-a spus că el a stat în biroul său împreună cu Trigger 
cam o jumătate de oră. Toată afacerea asta este necurată, Jimmy. 
lar misiunea mea la Fort-Simpson nu e bine venită deloc. 

Kent avu un acces de tuse care îi tăie respiraţia şi îl obliga să se 
aşeze pe pernele sale. 

— Eşti ostenit, bietul meu Jimmy, îi zise O'Connor, strângându- 
i mâna. La revedere, prietene! Mă duc să arunc o privire pe la 
Kedsty. Peste o jumătate de oră mă voi întoarce. Mă vei vedea, 
dacă nu vei dormi. 

— Nu voi dormi, îi răspunse Kent. 

— Rămas bun, Jimmy. 

— În cazul în care nu ne mai vedem, să ştii că te voi însoţi în 
gând în lunga ta călătorie. Ai grijă pe drum! 

O'Connor se îndepărtă fără să-i răspundă, convins că îşi luase 
rămas bun de la Kent pentru ultima oară... 

IV. VIZITATOAREA. 


După plecarea rangerului, Kent căzu într-un somn greu şi lung, 
obosit de lupta dusă în sinea sa împotriva ideii că sfârşitul îi era 
aproape. 

Gândurile îi zburară apoi în trecut, până în zilele copilăriei sale. 
Lucruri ascunse de multă vreme în sertarele secrete ale memoriei 
ieşiră la lumină cu o limpezime neaşteptată. Între vis şi realitate, 
personajele vieţii lui retrăiau momentele cele mai importante din 
cei treizeci şi şase de ani de existența ai săi. 

Copil fiind, se juca în casa veche care fusese transformată în 
şcoală, al cărei acoperiş țuguiat şi ale cărei ziduri din cărămidă 
roşie se ridicau doar o jumătate de milă de ferma unde se născuse 
şi unde se odihnea mama lui... 

i-l aminti pe Skinny Hill, tovarăşul lui de joacă, mort de mai 
mulți ani. Skinny mai mult se strâmba când vroia să zâmbească, 
iar hainele lui miroseau mereu a ceapă de Ohio. 

De câte ori nu făcuseră schimb, înainte de masă, oferind 
castraveţii lui muraţi în contra partidă pentru cepele celebre ale 
prietenului său! 

Se revăzu alături de mama lui, culegând mure din pădure sau 
ucigând cu un bât un şarpe veninos, în vreme ce mama țipa 
îngrozită. 

O adorase! Îşi amintea cum îl îngrijise, zile în şir, când febra 
tifoidă îl doborâse şi cum îi salvase viața, însoțindu-l mereu cu 
surâsul ei încrezător... 

Emoționat, se revăzu în zilele în care îşi croia un drum în viață, 
plecând spre Vest, spre Vestul pe care şi-l dorise atât de mult. 

Fu cuprins apoi de sentimentul singurătăţii. Era agitat şi vroia 
să se trezească, dar cădea iar în braţele adormitoare ale pădurii. 
lată-l pe drum, la căderea iernii. Lumina aruncată de focul său 
desena o minunată pată roşie în inima nopții. 

lată-l alături de O'Connor. Însoţiţi de cai şi de câini, pe urmele 
contrabandistului Mac Caw şi ale ticăloşilor din slujba sa. În 
pirogă, alături de O'Connor, traversând apele înspumate ale lui Big 
River. Curenţii, negri şi misterioşi, izbeau piroga, în vreme ce ei îşi 
pregăteau carabinele pentru luptă. 

Torturat de bandiții lui Mick Forest, făcând față cu greu furiei 
lor sângeroase... Trăgând din tufişuri, glonț după glonț, împotriva 
celor patru nelegiuiți pe care îi urmărise pe Mackenzie până la 

Marele Lac... împuşcaţi în piept, în braț sau în cap, oamenii lui 
Forest pieriseră în aceeaşi după-amiază, nevenindu-le parcă să 
creadă faptul că un singur ţintaş le putea veni de hac. Nici unul 
dintre ei nu vrusese să se predea, iar prada lor nu merita un 
asemenea preț! Dar nu avusese de ales: el sau ei. 

În visurile sale plăcute i se păru că aude vântul murmurând 
printre brazi, cântecul pârâiaşelor umflate de primăvară, ciripitul 
păsărelelor. 

Pe jumătate adormit, pe jumătate treaz, suferea o apăsare care-l 
sufoca, resimțea aceeaşi tortură pe care o suportase odinioară, în 
ținutul lui Jack Fish, legat de un copac. 

În cele din urmă, adormi în linişte... 

Pe neaşteptate, o rază de lumină îl trezi. Soarele îi inunda 
camera, trecând prin fereastra. Greutatea de pe pieptul său se 
dovedi a fi stetoscopul lui Cardigan. 

În ciuda epuizării fizice provocate de visurile sale, se trezi aşa de 
liniştit, încât doctorul nici nu-şi dădu seama de la început de acest 


Cardigan vru să-şi ascundă 
neliniştea. Părea un pic 
dezorientat, avea cearcăne la 
ochi, ca şi când n-ar fi dormit 
în noaptea aceea. Kent se 
ridică pe coate, se strâmba 
datorita luminii intense a 
soarelui şi bâlbâi o scuză, 
fiindcă se trezise aşa de târziu. 

Simţi o arsura traversându-i 
pieptul, ca o lamă de cuțit. 
Deschise gura ca să respire 
mai bine şi durerea deveni mai 
ascuţită. 


Aplecat deasupra lui, 
Cardigan se forța să 
zâmbească. 


— Prea mult aer proaspăt 
astă-noapte, Kent, îi explică el. Dar durerea îţi va trece repede. 

I se păru că doctorul dăduse, fără să vrea, o semnificaţie 
deosebită cuvântului „repede”. Kent nu-i puse însă întrebări. Oare 
mai avea atât de puţin de trăit? 

Evitase întrebarea, fiindcă ştia cât i-ar fi fost de penibil lui 

Cardigan să-i răspundă. Ceasul lui, pe care de-abia îl găsi, pipăind 
printre perne, arăta ora nouă. 

Cardigan făcea ordine pe masă, fixa perdeaua la fereastră, dar 
mişcările confirmau faptul că nu se afla în apele lui. Rămase 
nemişcat o clipă, cu spatele la Kent. 

— Ce-ai prefera, James, îl întreba, întorcându-se către el, să-ți 
faci toaleta, să iei masa ori să primeşti o vizită? 

— Nu mi-e foame şi, deocamdată, am aici săpun şi apă. Cine 
este vizitatorul? Kedsty sau părintele Layonne? 

— O doamnă. 

— În acest caz, prefer să mă aranjez puţin înainte de a o primi. 
Cine este? 

— Nu ştiu, îi răspunse Cardigan. N-am mai văzut-o până astăzi. 
A venit la mine dis-de-dimineață, când eram încă în pijama şi 
aşteaptă de atunci. l-am spus să revină, dar ea a insistat să 
aştepte până te trezeşti. De două ore stă aici. 

— Nu cumva e o fată? întrebă Kent, neîncercând să-şi ascundă 
curiozitatea. Are părul negru şi ochii albaştri, nu-i aşa? Are pantofi 
cu tocuri, cam cât jumătate din palma mea, nu? Şi este foarte 
frumoasă! 

— Da. Aşa cum zici, James, îi 
răspunse Cardigan. Chiar îi 
remarcasem pantofii. E o fată 
foarte frumoasa. 

— O aştept. Poate să intre, făcu 
James. Mercer m-a ajutat aseară 
sa mă spăl. Nu m-am bărbierit, dar 
mă voi scuza, cu ajutorul tău, 
doctore. Cum o cheamă? 

— N-am întrebat-o. De fapt, am 
întrebat-o, dar ea s-a făcut că nu 
mă aude. Şi Mercer a vrut să-i afle 
numele. Ea s-a mulțumit să-l 
privească în ochi. Mercer n-a mai 
insistat. 

Kent se ridică pe pernele sale şi se uită la uşă, atunci când 
doctorul ieşi. 

Deodată, prin minte îi trecu tot ceea ce-i spusese O'Connor: 
întâlnirea celor doi cu fata, tulburarea lui Kedsty, misterul ei. De 
ce venise ea să-l vadă? Ce motiv avea să-l viziteze, decât ca să-i 
mulțumească pentru eliberarea lui Mac Trigger? 

O'Connor avea dreptate. Pe ea o interesa soarta lui Mac Trigger 
şi venea să-şi exprime recunoştinţa. Auzi cum i se apropiau paşii 
dinspre coridor. 

Fata se opri în fața uşii. Apoi apăsă pe clanţă şi uşa se deschise 
imediat. Inima lui bătea să-i spargă pieptul şi se întreba de ce era 
aşa de tulburat, la urma urmei. 

V. VEŢI TRĂI! 


Fără să se jeneze de ceva, vizitatoarea intră în camera 
bolnavului. 

Kent fu izbit de ochii ei, care aveau, după cum îi spusese 
O'Connor, o nuanţă violetă. Ea nu-l privea pătrunzător, aşa cum 
îşi imaginase James, ci curioasa şi întrebătoare. 


e m o ~ - 


Fizionomia necunoscutei, în loc să poarte semnul recunoştinței, 
aşa cum se aştepta el, rămânea de nepătruns. Era impresionat de 
părul ei minunat, de frumusețea chipului palid, de zveltețea pe 
care o dovedea trupul. 

Părul, aranjat cu mult bun gust, o făcea să pară mai înaltă 
decât era în realitate. Fineţea taliei îi completa această iluzie. De 
sub fusta maro i se vedeau gleznele subțiri şi pantofii cu toc înalt. 

Înainte ca el să-i fi spus măcar un cuvânt, ea luă un scaun şi se 
aşeză la căpătâiul lui. 

— Credeţi, aşadar, că veți muri? îl întrebă, cu un glas hotărât. 

— Vă par un caz care se gândeşte acum la aşa ceva? îi răspunse 
el pe un ton glumeţ. 

— Nu, nu-mi păreți un astfel de om. Sunteţi aşa cum mă 
aşteptam: un bărbat curajos. Să nu vă închipuiţi că am venit aici 
să vă plâng. Am venit pentru altceva. 

Kent îşi aminti că-şi dorise o prezență feminină care să-i mai 
îndulcească ultimele clipe. Nu era chiar femeia pe care ar fi ales-o. 
Totuşi, prezenţa ei îl reconforta. 

Intrigat de cuvintele care îi fuseseră adresate, o întrebă pe un 
ton nepăsător, care să-i ascundă adevărata curiozitate şi să fie pe 
măsura vorbelor ei laudative: 

— De ce ați venit? 

— Ştiţi de ce. Nu are rost să ne pierdem timpul cu asta. Daţi-mi 
mâna. 

Ea tăcu câteva clipe, stând nemişcată, privind în gol. 

— N-aveţi febră! făcu ea bucuroasă. Exact cum credeam. Ce vă 
face să credeți că veți muri? 

Kent îi spuse exact ceea ce auzise de la Cardigan, dar o făcu pe 
un ton glumet. Încheie astfel: 

— Mărturisiți că ați venit doar ca să vedeți cum un om se 
străduieşte să treacă pe lumea cealaltă. 

— N-aţi fi primul pe care să-l văd murind... Din păcate, am 
văzut destui până azi. N-am plâns prea mult după ei. Dacă moare 
un om, mă doare mai puţin decât dacă piere un animal. Oamenii 
sunt nişte fiare. Desigur, acest lucru nu este valabil pentru 
dumneavoastră. Sunteţi o excepţie, dar îi detest pe toți ceilalți. 
Moartea multora dintre ei nu mi-ar produce nici un regret, spuse 
ea cu un resentiment vizibil. 

— Ce sângeroasa sunteți, domnişoară... domnişoară...? 

— Marette. Fără domnişoară. Marette, pur şi simplu, specifica 
ea. 

— De ce oare, domnişoară Marette... 

— Doar Marette. 

— De ce ai apărut tocmai când eu trebuie să-nchid ochii pentru 
totdeauna? Care este numele de familie? Câţi ani ai? Ce vrei de la 
mine? 

— Nu am alt nume decât Marette. Am douăzeci de ani şi am 
venit să vă cunosc şi să văd cum vă simțiți. 

— Mă simt nemaipomenit! făcu el. Altceva? 

Fata îşi aplecă privirea în pământ, evitând să se uite în ochii lui 
Kent. El crezu că o intimidase. Dar, ridicându-se în picioare, ea îl 
măsură cu mândrie şi îi zise: 

— Ştiu că ați minţit aşa de frumos ca să salvaţi viața altui om. 

— Şi dumneata îmi spui asta! strigă el, forțându-se să 
zâmbească. 

— Mai mult, ştiu acest lucru. Este foarte frumos din partea 
dumneavoastră. Vă gândiţi că veți muri şi nu vă e teamă că vă veți 
păta reputaţia. l-aţi convins pe toți că sunteți vinovat, descriind 
crima amănunțit. Dar eu ştiu că ați minţit. Nu dumneavoastră l-aţi 
ucis pe John Barkley. 

— De ce spui aşa ceva? 


An i d | (ep Mlha 


Îl privi câteva clipe cu zâmbetul pe = buze, Îi mărturisi astfel 
stima şi admiraţia pe care i le purta. 

— Pentru că ştiu cine este ucigaşul. Nu sunteți nici 
dumneavoastră, nici Sandy Mac Trigger. 

— A mărturisit altcineva că l-a ucis pe Barkley? 

Ea îi făcu din cap semn că nu. 

— Ai fost de față când a fost omorât Barkley? 

— Nu. 

— Atunci nu-ți pot mărturisi decât ceea ce am mărturisit şi 

altora. Eu sunt ucigaşul. Toată lumea ştie că trag bine cu arma şi 
că arunc cuțitul fără greşeală. Daca bănuieşti pe altcineva, 
bănuielile sunt neîntemeiate. 

Kent făcu un efort vizibil ca să pară calm. Lua o ţigară din cutia 
pe care i-o adusese Cardigan. 

— Degeaba mințiţi, îi zise ea. Credeţi în Dumnezeu? 

Kent tresări. 

— Da, într-un sens mai larg, îi răspunse el. Cred în El, de 
exemplu, când ni se dezvăluie în toată splendoarea creației Sale, 
cum ar fi pădurea pe care o vedeți prin fereastră. Natura este cea 
mai bună prietena a mea. Dar nu cred că ai venit aici să stăm de 
vorbă despre religie. 

— Ştiu cine l-a ucis pe Barkley, insistă ea. Ştiu cum, când şi de 
ce a făcut-o. Spuneţi-mi adevărul, vă rog. Vreau să aflu de ce vă 
acuzaţi singur de o crimă pe care n-aţi comis-o. 

Kent îşi aprinse fără grabă ţigara. Fata îl privea fix. 

— Poate că sunt nebun, îi răspunse el. Sigur sunt nebun, nu 
trebuie să mă îndoiesc de asta. Tocmai faptul că nu ştii cât eşti de 
zărghit e cel mai ciudat atunci când o iei razna. Dar chiar dacă n- 
aş fi țicnit, cert este că l-am omorât pe Barkley. Dacă nu, tot asta 
sunt, căci sunt convins că eu am făcut-o. Poate că dumneata eşti 
nebună... în orice caz, cred că şi dumneata ai o crimă pe 
conştiinţă. Oare nu ieri, pe sub plopi, l-ai omorât pe jumătate pe 
bietul Kedsty, care n-a rezistat ochilor dumitale? 

Credea că o va tulbura cu numele lui Kedsty. Ea îl întrebă 
simplu, fără nici o emoție: 

— Cine v-a spus asta? 

— Prietenul meu O'Connor. 

— Uriaşul acela roşu la față care-l însoțea pe domnul Kedsty? 

— Chiar el. Ne cunoaştem de multă vreme. A venit ieri să mă 
vadă. Ochii tăi l-au zăpăcit şi pe el. Ai ochi periculoşi. Dar ce l-a 
impresionat cel mai mult pe prietenul meu a fost efectul lor asupra 
lui Kedsty, care nu se zăpăceşte prea uşor. Imediat i-a dat ordin lui 
O'Connor să-l elibereze pe Mac Trigger. Apoi a plecat după 
dumneata. O'Connor şi-a petrecut restul zilei încercând să afle 
unde eşti. Dar n-a reuşit. Dacă am sărit peste cal vorbindu-ți 
astfel, îmi cer iertare. 

Câteva clipe, ea pâra supărată. Apoi reveni la sentimente mai 
bune. 

— Prin urmare, relua fata, nu vreți să recunoaşteți că ați mințit. 
Fie! Nu mai insist. Cunosc însă cine este adevăratul ucigaş. Vă 

felicit pentru fapta dum avoastră bună. Însă.. 
O i Um 

Aplecă privirea în pământ, Degetele ei se învârteau în jurul 
cingătorii. În mod vizibil, încerca să dea gândului ei o formă mai 
atenuată. Până la urmă nu se mai putu stăpâni şi îl întrebă pe un 
ton sec: 

— V-aţi gândit ce se va întâmpla dacă nu veți muri, aşa cum v-a 
zis doctorul? 

— N-am avut ocazia să mă gândesc la aşa ceva. 

— Sunt sigură că nu veți muri. Ce vă veţi face atunci? 

— Atunci voi suferi pedeapsa care-i era menită lui Mac Trigger. 
Voi fi spânzurat. 

Ea se făcu că nu aude răspunsul lui. Se ridică şi îi zise, pe un 
ton încurajator: 

— Nu veți muri! Am venit să vă spun să nu vă chinuiţi, căci vom 
avea grijă de dumneavoastră. Nu pot să vă explic mai mult, dar voi 
încerca să vă revăd curând. Deocamdată am vrut doar să vă previn 
în legătură cu aceste lucruri. 

În clipa aceea, Kent resimţi o durere ascuţită şi crezu că venise 
momentul fatal prezis de Cardigan. Ea îl privea şi-l văzu pălind. 
Kent se revoltă în sinea sa, căci nu vroia ca paloarea chipului său 
să-i fie atribuită emoţiei provocată de vorbele ei. 

— Aşadar, ai apărut în chip de înger eliberator? Drăguţ din 
partea dumitale, domnişoară Marette... 

— Marette Radisson. 

— Din ce colț al cerului ai venit la mine? 

— Vin de departe. Din Valea Tăcerii. 

— Dar e departe! În Nordul extrem... 

Ea îi întinse mâna. 

— Aşteaptă! Nu pleca. 

— Ba da. Am stat prea mult. Deja mi-ați spus că am ochi 
periculoşi. Nu vreau să fac o nouă victimă. Oricum, dați dovadă de 
mult curaj. Rămas bun! Vom avea grijă de dumneavoastră. 

Şi ieşi pe uşă. 

VI. MERCER. 


O vreme, Kent căută să-şi amintească fiecare cuvânt şi fiecare 
gest al Marettei. 

Fata venise, prin urmare, să-i spună că va avea grijă de el. Dar 
cum? Ea nu-i precizase nimic. Îi spusese că nu va muri şi, desigur, 
că va scăpa de rana lui, că nu va atârna în spânzurătoare. 

Pentru asta însă ar fi trebuit să fugă de acolo. Nu se punea 
problema să fugă din puterea oamenilor, mai ales că moartea îl 
ținea legat de pat. Doar pentru o clipă, în cursul zilei anterioare, în 
timpul furtunii, se simțise renăscând. 

De atunci, de doua ori, o durere greu suportabila îl făcuse să 
înțeleagă, cu cruzime, că doctorul Cardigan nu se înşelase. 
Ajutorul Marettei... Ce ironie! 

Se mai gândi la ea, încercând să obțină nişte răspunsuri clare la 
întrebările sale. Cine era ea? De ce a vrut să vină să-l vadă? De ce 
vroia să-l ajute? Cât de bine îl cunoştea ea pe Sandy Mac Trigger? 
Avea relaţii ciudate cu Kedsty. În ce constau exact acestea? 

Cel mai mult îl chinuia o altă întrebare: care era adevăratul 
motiv pentru venirea Marettei Radisson acolo? 

În mod cert nu recunoştinţa o adusese, căci nu-i adresase nici 
un cuvânt direct referitor la aşa ceva. Atunci, nu o trimesese 
Sandy Mac Trigger. Altfel, cel puţin, i-ar fi mulțumit măcar o 
dată... 

Ea se mulțumise, în schimb, să-l facă mincinos. O'Connor se 
înşela. Se părea că ea nu-l cunoştea pe Mac Trigger. Însă îl 
cunoştea bine pe Kedsty. 

Fata nu-i răspunsese la insinuările lui potrivit cărora ea se 
ascunsese în locuința lui Kedsty. Chiar „ascuns” folosise în 
dialogul cu ea. Fata avusese un moment de revolta, dar se liniştise 
imediat. La rândul ei, folosise un termen care era departe de 
părerea lui despre asprul şi recele Kedsty, numindu-l „bietul”. 

Când pronunțase acele cuvinte, Kent citise în strălucirea ochilor 
ei şiretenie, ură, cruzime, bucuria triumfului... Ea îl cunoştea pe 
Kedsty. Îl cunoştea bine şi poate că de multă vreme. 

Strălucirea aceea şi felul în care pronunțase „bietul” îl făcuseră 
pe Kent să tresară. Câta ura, câtă putere în fata aceea! Kedsty ar fi 
făcut bine să se ferească de ea... 

Nu uita, totodată, felul în care îl privise, cu blândețe, cu 
fermitate. Îi zâmbise cu atâta graţie! Îi dăduse speranţă, încredere, 

putere... Ce fire cuprinzătoare avea fata aceea! Marette era aliata 
sa? 

Gândul lui Kent zbură către alte momente ale existenței sale. Cu 
arma în mâna, trecuse de atâtea ori prin foc şi prin gloanţe. De 
câteva ori nu mai avusese, practic, nici o şansă de a mai scăpa viu. 
Avea să-şi mai recapete vreodată vigoarea şi curajul de altădată? 

Marette îi spusese că era un mincinos. El se autoacuzase cu 
insistență. Ea continuase să nege că el ar fi înfăptuit crima. Oare 
ucigaşii îşi poartă pe chip. Urmele crimelor? Fără îndoială că nu 
toți. 

Horrigan, de exemplu, cel căutat în trei state, pe care-l adusese 
spre a fi spânzurat, glumise întruna cât durase drumul până la 
eşafod. Mac Cab, Bestia Neagră, ucigaş de culoare, se dovedise un 
remarcabil tovarăş de drum, în ciuda cazierului său atât de 
încărcat. 

Să-i fi cunoscut Marette pe aceşti bandiți şi-ar fi schimbat 
părerea. 

Spre exemplu Beau, hoțul galant din ținutul Wild şi alți şase ca 
el, pe urmele cărora umblase luni în şir şi pe care îi capturase şi îi 
dezarmase cu atâta greutate... Da, nu-i fusese uşor, dar fiindcă 
avea pumnul greu şi trăgea bine din orice poziție, reuşise ceea ce 
multora li se păruse imposibil. 

Toţi ticăloşii aceia muriseră însă cu mult curaj, sfidând justiția 
şi călăii. lar el urma să moară ca un prost, în urma ruperii unei 
artere! El, care îi doborâse şi-i învinsese pe toţi! 

Destul de trist. Marette însă, frumoasa Marette Radisson îi 
readusese zâmbetul pe chip şi speranţa în suflet. 

În clipa aceea, în camera lui intră Mercer, care îi aducea de 
mâncare. 

Fizionomia lui Mercer îl amuzase întotdeauna. Tânărul englez 
cu obrazul îmbujorat, discipol al bătrânei Europe, nu-şi putea 
disimula impresiile când intra în camera lui Kent. I se citea pe chip 
tulburarea de a se afla în prezenţa unui ucigaş. 

Mercer era, aşa cum se confesase lui Cardigan, extrem de 
emoționat. Faptul că hrănea şi îngrijea un om care avea să moară 
în curând îi producea o ciudată emoție, pe care nu şi-o putea 
ascunde. I se părea că îngrijeşte un cadavru viu. 

Kent ajunsese să îl considere drept un barometru care-i indica 
secretele doctorului Cardigan. Nu-i spusese niciodată doctorului 
despre reacțiile lui Mercer, dar se distra în sine sa, gândindu-se la 
ele. 

În dimineața aceea, Mercer avea obrajii mai puţin colorați ca de 
obicei, în plus, tânărul englez îi presărase zahăr pe ouă, în loc de 
sare. 

Kent izbucni în râs şi-l opri: 

— Poţi să pui zahăr pe ouă cât vrei, după ce nu voi mai fi, 
Mercer, îi zise el. Cât trăiesc, le vreau cu sare. Prietene, ştii că arăţi 
cam rău în dimineața asta? E, din întâmplare, ultima mea masă? 

— Nu v-o doresc, domnule, nu v-o doresc, îi răspunse repede 
Mercer. Dimpotrivă, vă doresc să trăiţi mult, domnule. 

— Prietene, dacă vrei să munceşti ca valet de cameră, nu aşa 
ceva îmi permit acum.. Spune-mi cinstit: cât mai am de trăit? 

Celălalt tresări şi păli. 

— Nu pot să ştiu, domnule! Doctorul Cardigan nu mi-a spus 
asta. Din nefericire, cred că n-o veți mai duce mult. Nici doctorul 
Cardigan nu se simte prea bine în dimineața asta. Părintele 
Layonne trebuie să vină aici dintr-o clipă în alta. 

— Mulţumesc, îi zise Kent, trecând la cel de-al doilea ou. 
Apropo, cum ţi se pare tânăra care m-a vizitat? 

— Senzaţională! exclamă englezul. 

— Ai nimerit cuvântul. Nu cunoşti, din întâmplare, unde 
locuieşte şi de ce a venit în ținut? 

Ştia că-i pusese o întrebare prostească lui Mercer, care nu-i 
putea răspunde. Se miră, totuşi, de replica lui: 

— L-am auzit pe doctorul Cardigan întrebând-o dacă vom mai fi 
vreodată onorațţi de vizita ei. Ea i-a răspuns că va fi imposibil, căci 
va trebui să coboare pe râu chiar la noapte. Cred că a zis că pleacă 
la Fort-Simpson, domnule. 

Zi — Ce tot spui acolo? La Fort-Simpson 
trebuie să plece şi sergentul major 
O'Connor. 

— Doctorul Cardigan i-a spus asta, dar 
ea nu i-a dat nici un răspuns. A plecat, 
pur şi simplu. Doctorul n-a mai insistat, 
căci frumusețea ei îl zăpăcise şi pe el. 

— lată că ai redevenit bărbat, Mercer. 
E tare frumoasă, nu-i aşa? 

— Te zăpăceşte, domnule, confirma 
englezul, înroşindu-se până la rădăcina 
parului său blond. 

— Şi eu zic tot aşa. M-a zăpăcit şi pe mine. Ascultă-mă, 
prietene, vrei să faci un serviciu unui muribund? Cel mai mare 

serviciu pe care ți l-am cerut vreodată? 

— Aş fi fericit, domnule. 

— Iată despre ce e vorba. Vreau sa aflu dacă, într-adevăr, fata 
aceasta pleacă la noapte pe râu. Îmi vei spune acest lucru mâine 
dimineață, dacă voi mai trăi? 

— Voi face tot ce voi putea, domnule. 

— Bun. E doar capriciul unui muribund. N-aş vrea ca doctorul 
să afle acest lucru. Un bătrân indian, moş Mooie, locuieşte într-o 
cabană pe lângă atelierul de ferăstraie. Dă-i zece dolari şi spune-i 
că va mai lua zece, daca îşi îndeplineşte bine misiunea. El îți va 
face un raport exact cu tot ceea ce a văzut. Apoi să-şi bage limba 
în buzunar! Banii sunt sub perna mea. 

Kent luă de acolo cincizeci de dolari, pe care i-i dădu lui Mercer. 
Constata că-i mai rămăseseră cincizeci. 

— Cumpăra ţigări de restul, prietene. Banii nu-mi mai sunt de 
folos. 

Mercer făcea parte din acea categorie de englezi rătăcitorii, care 
pot fi întâlniți deseori în vestul Americii de Nord. Politicos, gata să 
facă un compliment plăcut, dădea impresia unui servitor stilat, 
impresie care l-ar fi indispus foarte, dacă ar fi aflat cum stau 
lucrurile. 

Kent observase bine felul de a fi al acelor oameni, pe care-i 
întâlnise cam peste tot. Una dintre trăsăturile lor specifice era 
nepăsarea, aparenta lipsă de judecata. 

Mercer, de exemplu, ar fi putut ocupa o slujbă la un birou dintr- 
un oraş. Pentru un câştig foarte mic, el era infirmier în colonia 
aflată în inima pădurii! 

După ce tânărul ieşi din cameră, Kent îşi aminti de alții ca el. 
Nu-i era străin faptul că, sub aparenta lor amabilitate, aveau un 
curaj şi o îndrăzneală care nu cereau decât puţină încurajare ca să 
se manifeste. 

Când acele calități se trezeau în ei, se umpleau de şiretenie şi de 
discreție! Curajul lor nu consta în a sta cu pieptul gol în fața unui 
tun, ci în a se târî pe sub acesta în noaptea întunecată. 

Kent n-ar fi ştiut să spună de ce dorea informația aceea de la 
Mercer. Poate că încerca să-şi demonstreze sieşi că era în stare să 
stăpâneasca evenimentele, chiar şi cu puțin timp înainte de 
fatidicul moment... Deocamdată însă, respiraţia îi era grea şi aerul 
intra cu mult efort în plămânii săi. 

Nu mai avea nici o îndoială: fata locuia la Kedsty. Oare avea să-i 
mai facă o vizită, aşa cum îi promisese? Poate că va lipsi câteva 

zile, dar în nici un caz nu va pleca la Fort-Simpson, căci drumul 
până acolo dura câteva luni. 

Îşi dădu seama de adevăratul motiv care-l îndemnase să afle 
unde avea să plece ea, ceea ce îl făcu să zâmbească trist. 

Da, se lăsase sedus de fata aceea. Era o farsă de cel mai prost 
gust, pe care i-o juca soarta, rezervându-i o aventură pentru 
ultimele ore pe care le mai avea de trăit. Dacă ar fi întâlnit-o pe 
Marette măcar cu şase luni mai devreme, fără îndoiala că ea i-ar fi 
schimbat cursul vieţii. Singurătatea îi fusese unica tovarăşă căreia 
îi fusese mereu credincios... Nu dorise de la viață decât libertate 
sălbatica şi aventuri nenumărate. Totuşi, dacă fata aceea ar fi 
venit mai devreme... 

Îşi reaminti ochii şi părul, corpul zvelt, când stătea dreaptă în 
fața lui, capul ei frumos. Îl mira faptul că venea din nord. Nu o 
credea în stare să mintă. Nu auzise însă niciodată de Valea Tăcerii. 
l-ar fi venit mai lesne să creadă că Marette venea de la Fort- 
Providence, Fort-Good-Hope sau Fort-Mac-Pherson. 

Să fi fost oare fiica unui mare comerciant din nord? Cu 
siguranță, nu era din ţinutul lor, Athabasca, căci ar fi fost 
cunoscut-o cineva. Cu siguranță, nu era fiica unui vânător ori a 
unui colonist, căci aceştia nu-şi puteau educa fetele la nivelul ei. 
Marette nu se dovedise doar frumoasă şi distinsă. Se simțea că 
primise o educaţie aleasă, într-un ţinut civilizat din întinsa lor 
țară. Pentru el, în fata aceea se întrupa o întreagă familie de 
aristocrați care se înfiripase, cu doua sute de ani în urmă, într- 
Unul din eile şi vechile oraşe ale Americii. 

; Îşi aminti apoi că fusese odată într- 
un asemenea oraş, în vechiul 
Quebec, aflat odinioară în mijlocul 
Lumii Noi şi văzuse mormintele 
construite cu două sute de ani în 
urmă. Oraşul însuşi părea o 
dantelărie veche, îngălbenită de 
timp. 

Marette i se păruse ruptă dintr-o 
asemenea aşezare, dintr-un ţinut 

g În vreme ce Kent se gândea la 
toate acele lucruri, părintele 
Layonne, foarte palid la față, 


discuta pe coridor cu doctorul Cardigan. Acesta din urmă părea să 

fi îmbătrânit brusc cu zece ani din momentul în care pusese 
ultima oară stetoscopul pe pieptul lui Kent. Tânărul Mercer îi 
privea cu ochii săi holbațţi, în care se citea spaima. 

Cardigan îi mai spuse câteva cuvinte părintelui Layonne, care 
murmurând o rugăciune, se hotări în cele din urmă să intre la 
bolnav. 

VII. DRAGOSTE DE VIAŢĂ. 


Părintele Layonne intră şovăitor în cameră. În ultima clipă, ar fi 
vrut parcă să stea deoparte, să nu-i vorbească lui Kent. 

Teama i se citea pe chip. Într-o tăcere deplină, privirea lui o 
întâlni pe cea a bolnavului. Părintele intră şi închise uşa în urma 
lui. 

Kent suspină şi încercă să surâdă. 

— M-aţi trezit dintr-un vis frumos, îi zise el, visam cu ochii 
deschişi. 

— Despre ce, Jimmy? îl întrebă misionarul, al cărui chip încerca 
să se potrivească zâmbetului prietenului său. 

— Ei, nu mai contează! Pur şi simplu încercam să mă înveselesc 
lăsându-mi gândurile să rătăcească în voie. 

— Din ce era alcătuit? 

— V-aş fi vorbit despre el ceva mai târziu, dacă nu m-ar fi 
condamnat Cardigan. 

Părintele Layonne tăcu brusc. Strânse pumnii, tresări şi 
suspină. 

— Jimmy, îi zise repede, nu te-ai gândit vreodată că doctorul 
Cardigan ar fi putut să se înşele? 

Îl lua de mână pe bolnav şi i-o strânse aşa de tare, încât pe 
James îl duru. 

— Cum să se înşele, părinte? 

— Totuşi... 

— V-ar fi spus măcar dumneavoastră. 

— A venit. Este aici. Vrea să-ți spună chiar el adevărul. Dar a 
dorit ca mai înainte să-ți vorbesc eu. Se simte foarte vinovat față 
de tine... 

— Nu poate fi adevărat că... 

— Ba da, bietul meu prieten. Este aşa cum te gândeşti, îi zise 
misionarul cu glas atât de schimbat, încât nu mai părea al lui. Nu 
vei muri, Jimmy, vei trai! 

— Să trăiesc! Eu să trăiesc! strigă Kent, ridicându-se brusc de 
pe perne. Voi trăi! 

Închise ochii ca un miner care iese după zile în şir din 
măruntaiele pământului şi nu vrea sa fie orbit de lumina soarelui. 
Repetă de câteva ori cuvântul miraculos „viață”. Buzele i se 
mişcau, dar nu scoteau nici un sunet. Parcă era beat de fericire. 

Deschise ochii şi se uită imediat pe fereastră, către pădure, 

către întreaga natură, către viață. 


Glasul părintelui, venind parcă 
din depărtări, rosti neobişnuit de 
deslugşit: 

— Doctorul Cardigan e răvăşit 
de greşeala pe care a făcut-o. 
Totuşi, are o scuză. Cu aparatele 
pe care le are aici, eroarea nu 
putea fi evitată. Ceea ce el a luat 
drept un anevrism nu era decât un 
zgomot exagerat al inimii. Pieptul 
umflat se datora doar norului rece 
al nopții. Ştiu că greşeala lui a fost 
îngrozitoare, dar, te rog, iartă-l pe 
doctorul Cardigan. 

Să-l ierte! Aceste ultime cuvinte 
se zbătea în creierul lui Kent 
asemenea valurilor pe țărm. Să-l ierte pe Cardigan! izbucni în râs. 

Râsul puse stăpânire pe toate emoţiile. Simţurile lui încercau să 
îi prezinte iar lumea înconjurătoare la dimensiunile ei fireşti. 

Ce lucru caraghios! Să-l ierte pe Cardigan! Ce absurditate din 
partea părintelui Layonne! Trebuia să-l condamne pentru o 
asemenea ştire? 

— Înţeleg... înțeleg... Dumneata şi Cardigan aţi fi preferat să 
pier, nu? 

Misionarul îi ținea mâna prinsă între palmele sale. 

— Nu ştiu, Jimmy. Nu ştiu... Ceea ce s-a petrecut e îngrozitor. 

— Dar nu se compară cu moartea! Dumnezeule, părinte, vreau 
să trăiesc! 

Îşi retrase mâna dintre palmele misionarului şi îşi întinse 
brațele către fereastra. 

— Priveşte acolo, părinte! 

Îşi aminti de Marette Radisson, care îi spusese că va trăi. De ce 
se gândea iar la ea? De ce preotul era aşa de trist? 

— Îmi regăsesc lumea, părinte. Mi se pare de două ori mai 
prețioasă ca înainte. Cum aş putea să mă supăr pe Cardigan? 
Doar nu l-am ucis pe Barkley. Am mințit. 

— Jimmy! 

— V-o jur, părinte! Nu mă credeţi? 

Preotul se ridică. Chipul său nu mai era acelaşi. Parcă nu-l mai 
cunoscuse niciodată pe Kent. Brusca schimbare a expresiei sale se 

datora uluirii, neîncrederii şi chiar spaimei. Îşi puse mâna pe 
capul lui Kent şi îi zise cu gravitate: 

— Nu minţi, Jimmy. Dumnezeu te iartă pentru păcatele tale, 
dacă le recunoşti şi le regreţi sincer. 

În locul entuziasmului ce-l învăluise, încălzindu-i trupul, Kent 
simți că inima îi îngheață în urma descurajării pe care i-o 
provocase înfăţişarea părintelui Layonne, căruia i se schimbaseră 
şi glasul şi privirea. 

— Deci nu mă credeţi? îl întrebă el din nou. 

— Religia mea îmi cere să te cred, Jimmy, îi răspunse 
misionarul, care-şi regăsise stăpânirea de sine. Aş vrea să te cred. 
Dar acum nu mai este vorba de simțămintele mele față de tine, fiul 
meu. Aici legea intră în scenă. Orice simte inima mea pentru tine 
nu te poate ajuta cu nimic. Eşti... 

Ezită să mai adauge ceva. 

Kent înțelese atunci limpede împrejurarea nenorocită în care se 
afla. Îi trebuise ceva timp pentru a pricepe aceasta, dar nu mai 
avea de ce să îşi facă iluzii. Muşchii i se încleştară, căci întreaga 
lui ființă se răzvrătea împotriva morţii sale. Părintele Layonne îl 
văzu strângând din dinți şi din pumni. 

Moartea îl lăsase în pace, dar ironia cumplită a destinului său 
era evidentă pentru oricine. Avea, totuşi, să trăiască. Era un lucru 
incontestabil, mai important decât toate celelalte. Deocamdată, 
moartea îi îngăduia un scurt răgaz. Avea să trăiască. Se va pune 
pe picioare şi va lupta pentru a-şi recâştiga viața care părea 
pierduta. Nu avea de ales, trebuia să lupte. 

În ochii legii, pe care o sprijinise neîncetat, devenise un asasin. 
În ţinutul lor, pedeapsa pentru omucidere era spânzurătoarea. 
Cum de nu-l înspăimântase acest lucru până acum? 

Marette Radisson îi promisese ajutorul ei. Cu ce ar fi putut să-l 
ajute o fată? Ridica din umeri. Nu trebuia să conteze decât pe el 
însuşi. 

Imediat chibzui că, dacă-şi va schimba mărturia, avea să-i pună 
pe Marette şi pe Sandy Mac Trigger într-o poziție neprielnică. Dar 
nici Mac Trigger nu era vinovat. În plus, se afla departe în clipa 
aceea, aşa că nu avea cum să fie prins. 

În rest, Kedsty trebuia să afle adevărul. Dar cum îl vor accepta 
ceilalți? 

— Mă vor crede, neîndoielnic, părinte. Am minţit. Lumea mă va 

crede. Am mințit pentru a-l salva pe Mac Trigger şi am să le spun 
de ce. Dacă doctorul Cardigan nu s-a înşelat pentru a doua oară şi 
voi trăi într-adevăr, vreau ca toți să vină aici. Vreți să-i chemați? 

— În locul tău, Jimmy, nu m-aş grăbi să întreprind ceva, aş sta 
să mă mai gândesc... 

— De ce să mai chibzuiesc, dacă toată povestea s-a lămurit? E 
adevărat, zâmbi el trist, că am născocit o altă poveste, care să pară 
la fel de serioasă. Am făcut mărturisiri complete, nu-i aşa, părinte? 

— Ai povestit în amănunt cele petrecute şi toate se potrivesc 
întocmai faptelor. Ai fost văzut intrând la John Barkley, noaptea 
târziu. Tot tu l-ai găsit mort, câteva ore mai târziu. 

— Da. Înţeleg, totul este împotriva mea... într-adevăr, m-am dus 
la John Barkley pentru a-i cere o hartă veche a provinciei 
Porcupine, pe care o avea de douăzeci de ani. N-a găsit-o. Mai 
târziu, m-a anunțat că a dat de ea. M-am întors acasă la el şi l-am 
găsit mort. 

Micuţul preot preferă să tacă. 

— E jenant, într-adevăr, continuă Kent. Dar nu mă voi lăsa, voi 
merge până la capăt. Când un bărbat cade, greşeşte dacă se 
smiorcăie. Nu e bine, căci riscă să fie socotit un fricos. Ca să joc 
corect, ar trebui să mă las spânzurat, fără să zic nici pâs. Dar mai 
există şi un alt fel de a privi lucrurile. Acest biet gât, care este al 
meu, depinde şi de mine. A fost în slujba mea până azi. Mi-a fost 
credincios şi mi-a îngăduit chiar sa înghit ouăle în ziua în care 
credeam că voi pieri. De aceea vreau să-l salvez. Nu pot să mă 
lepăd de el în momentele acestea triste. Voi face tot ce este cu 
putinţă ca să-l salvez. 

Părintele Layonne nu se putu abține sa nu surâdă, văzând că 
prietenul său devine mai glumet. 

— Dumnezeu da voie oricărui om să-şi apere viața, Jimmy. 
Eram distrus când am venit la tine. Am crezut că preferai să mori. 
Mă înşelam, dar ai o luptă greu de dus. Dacă vei ieşi victorios, mă 
voi bucura împreună cu tine. Dacă vei fi învins, ştiu că ai luptat 
cinstit. Ai dreptate, trebuie să-l vezi imediat pe Kedsty. Ar avea un 
bun efect psihologic. Vrei să-l anunţ că te vei întâlni cu el? 

— Da, sigur. Să vină cu martori. 

Părintele Layonne ezită parcă o clipă, ca şi cum ar mai fi vrut 
să-i dea lui Kent o clipă de gândire. Apoi ieşi. 

Kent îl aştepta nerăbdător să se întoarcă. 

Pe sub pătură, mâna lui dădu de batistă. De mult n-o mai 
folosise ca să-şi şteargă sângele de pe buze. Durerea apăsătoare 

devenise mai suportabilă. I se păru chiar că s-ar putea ridica spre 
a-şi primi vizitatorii în picioare. Toată ființa lui era gata de acțiune. 

Cu o plăcere ciudata, începu să-l necăjească pe doctorul 
Cardigan, de îndată ce-l zări. 

Părintele tocmai îl vestise pe doctor de înfăţişarea curajoasă a 
rănitului, care era nevinovat şi dornic să-şi înfrunte ghinionul. 

Se apropie de Kent, cerându-i iertare din priviri. După primele 
cuvinte, Jimmy îl opri: 

— Destul, doctore, tot râul e spre bine. Sunteţi sigur de ceea ce 
mi-a spus părintele Layonne? 

— N-am nici o umbră de îndoială. 

— Deci nu vă veți mai schimba punctul de vedere?! Pentru că, 
fiind amenințat de justiție, n-aş vrea să fiu amenințat şi de 
medicină, râse Kent. 

Cardigan încercă iar să se scuze. Starea bună a prietenului său 
îl cuceri însă şi pe el. 

Totodată, nu-i ascunse ostilitatea pe care o ghicise la Kedsty şi 
piedicile pe care le întâmpina încercând să-l convingă pe 
îndărătnicul acela. 

După aproape un sfert de ora, nişte paşi răsunară pe coridor. 

Părintele Layonne intră primul, urmat de Kedsty. Ochii lui Kent 
scrutară chipul comandantului Diviziei N. Acesta parcă nici nu-l 
cunoştea. 

O simplă înclinare a 
capului, nu îndeajuns de 
vizibila pentru a putea fi 
numită salut, fu răspunsul 
lui Kedsty la salutul lui 
James. 

Niciodată ofițerul acela 
nu mai avusese înfăţişarea 
de sfinx întipărită pe chip. 
Dar cel mai tulburător lucru 
era prezența unor oameni ai 
legii ca Mac Dougal, 
magistratul, Pelly şi Brant, 
agenți de poliție. Pelly 
exprimă imediat formulele 
legale, datorita cărora Kent 
se afla sub arest. James se 
miră. Fireşte, se aştepta ca 

legea să fie respectată, totuşi, n-ar fi crezut că într-un mod atât de 
direct şi brutal. Ar fi vrut, în primul rând, să-i fi vorbit lui Kedsty, 
ca de la bărbat la bărbat. Aparent însă, legea intervenise între ei. 

Chipul lui Kedsty părea săpat în stâncă. 

Vechii lui prieteni, Pelly şi Brant, rămâneau nepăsători, nimic 
care să trădeze cea mai mică simpatie fața de el. 

— Asta-i tot? îl întrebă el pe Pelly, când acesta termina ceea ce 
avea de citit. 

— Deocamdată, îi răspunse acesta, pe un ton glacial. 

— Am o altă declaraţie să vă fac. 

Ofițerul ridică din umeri. 

— Foarte bine. Vei fi ascultat imediat. Să fie adusă stenografa! 

De îndată ce veni aceasta, Kent mărturisi, fără prea multe 
amănunte, că minţise mai înainte pentru a-i salva viața lui Mac 
Trigger, care nu era vinovat. Se aştepta să i se aducă diverse 
obiecții. Nu i se făcu însă nici una. 

Întărâtat de comportarea lor, Kent îl privi pe ofițerul de rangeri 
drept în ochi şi îi zise provocator: 

— Vă va fi uşor să-l găsiți pe adevăratul vinovat? 

Celălalt nu-i răspunse nimic. 

— Aş vrea să rămân singur cu dumneata, Kedsty. Nu mai am 
nimic de adăugat declarației mele. 

— Nu am dreptul să vă primesc de unul singur confesiunile, 
domnule. 

— Nu este vorba de o confesiune, domnule. Este vorba de ceva 
care vă priveşte personal. 

— Bine. Semnaţi-vă declaraţia şi să fim lăsați singuri! 

VIII. REVENIREA LUI KENT. 


— V-am cerut câteva minute să discutăm doar noi doi, domnule 
Kedsty. Aş vrea să vă vorbesc nu în calitate de fost ranger, ci de 
om. Nu depind în nici un fel de dumneavoastră, aşa că nu vă 
datorez mai mult respect ca unui om obişnuit. Vă pot vorbi deci 
deschis. Domnule, sunteți un ticălos mizerabil! 

Celălalt se dădu puțin înapoi şi strânse din pumni. Kent nu-i 
dădu timp să răspundă. 

— N-aţi arătat față de mine nici un fel de simpatie, nici măcar 
obişnuita politețe pe care o aveţi față de cei mai răi criminali. Cu 
toate acestea, nu vă sunt un necunoscut, căci ne ştim de multă 
vreme, ba chiar un timp am lucrat în rândurile rangerilor şi mă 
mândresc cu uniforma pe care am purtat-o. Comportamentul 
dumneavoastră i-a mirat pe toți cei din colonie. Ei mi-au rămas 
prieteni, ba alții chiar mi-au devenit apropiaţi în clipele acestea 
grele. Şi nu i-ați surprins doar prin atitudinea şi vorbele 
dumneavoastră. M-aţi privit mereu cu neîncredere şi dispreț, ați 
influențat asistența... Ştiţi, totuşi, neîndoielnic, că nu eu l-am ucis 
pe John Barkley. O ştiţi mai bine ca oricine altcineva... M-aţi privit 
ca pe un mincinos încă din ziua când am afirmat că eu aş fi 
vinovatul. Dumneavoastră cunoaşteţi adevăratul vinovat! Nu sunt 
nici eu, nu este nici Mac Trigger. De ce nu spuneți adevărul? 

Rostind aceste ultime cuvinte, Kent nu se putu împiedica să nu- 
l amenințe cu pumnul pe Kedsty şi să nu-l admire pentru perfecta 
lui stăpânire de sine. 

La auzul cuvântului „ticălos”, Kedsty se înroşi puțin, dar izbuti 
să-şi păstreze calmul. Când se hotări să vorbească, glasul îi era 
atât de liniştit, încât James se miră. 

— Nu-ţi reproşez nimic, Kent, îi spuse el. Nici măcar faptul că 
m-ai făcut ticălos. Poate că şi eu aş fi reacționat la fel în locul tău. 
Ţi se pare că, din cauza legăturilor dintre noi, ar fi trebuit să fac 
un efort ca să te salvez. L-aş face, dacă aş crede că eşti nevinovat. 
Dar nu cred. Eu zic că eşti vinovat. 

Nu văd nici o fisură în dovezile pe care le-ai prezentat singur, 
atunci când ai afirmat că tu l-ai ucis pe Barkley. Chiar dacă aş 
încerca să demonstrez că ai fi nevinovat... 

Se opri şi îşi răsuci mustaţa, aruncând o privire pe fereastră. 

— Chiar dacă aş încerca să demonstrez că eşti nevinovat, tot nu 
ai scăpa fără douăzeci de ani de puşcărie pentru mărturie 

mincinoasă. Ai minţit atunci când te credeai pe patul de moarte... 
Oricum ai privi lucrurile, Kent, eşti vinovat. Dacă nu de crimă, 
atunci de mărturie mincinoasă. lată care este răspunsul meu. 

După aceea, se retrase. James nu făcu nici un gest să-l mai 
rețină. Nu avu puterea să mai scoată o vorbă... 

Fără să vrea, se uită pe fereastră, la nesfârşitele păduri care 
înconjurau spitalul. Liniştit, Kedsty pronunțase o judecată şi o 
decizie care îi năruiau toate speranțele. Dacă scăpa de 
spânzurătoare, era un sperjur. Dar va reuşi oare să demonstreze 
că nu el era asasinul lui John Barkley? 

Oricum, mințise sub jurământ, chiar dacă se considerase pe 
patul de moarte. Trebuia să petreacă douăzeci de ani în puşcăriile 
americane! Poate, cu toată clemența, numai zece. Da, zece, 
douăzeci sau spânzurătoarea... 

Îl cuprinse transpiraţia. Nu mai arunca vina pe Kedsty. Nu-l mai 
ura. Kedsty chibzuia la ceea ce el, ca un nesocotit, nu se gândise 
mai înainte. 

Într-adevăr, ofițerul nu putea să facă altcumva. El, James Kent, 
care ura minciuna mai mult ca orice pe lume, se dovedise cel mai 
mare mincinos, căci pe patul de moarte fiind, încercase să salveze 
viața unui nevinovat. 

Mărturia lui falsă merita o pedeapsă exemplară. Era imposibil 
să nu recunoşti că legea fusese, din acest punct de vedere, bine 
întocmită. Văzută de aproape, treaba se dovedea foarte simplă, nu 
trebuia, aşadar, să țină cont de efectele secundare. 

Legea nu-i îngăduia să se scuze prin salvarea unui nevinovat de 
la spânzurătoare. Dar era oare Mac Trigger nevinovat? Nu avea 
dovezi în acest sens, însă îl cunoştea. Omul acela n-ar fi omorât 
vreodată un semen de-al său. 

Argumentele acelea îl zdrobeau. Reprezentau o realitate 
implacabilă pe care ofițerul o întrezărise întemeiat. Dar, pe măsură 
ce timpul trecea, temperamentul lui de luptător se deştepta. Nu 
era omul care să se lase uşor înfrânt. Pericolul îi dăduse târcoale 
de atâtea ori în viață. Deşi civilizat şi bine educat, firea lui era 
aspră. Îşi aminti de acest lucru, pe măsură ce se încredință că 
primejdia îl amenința şi de această dată. 

Nu mai trebuia însă să întreprindă ceva pe temeiul unor 
imbolduri de moment. Lucrase ca vânător de oameni. Devenise un 
expert în acest domeniu. Când urmărea o victimă, se punea, 
sentimental şi rațional, în locul ei. 

În acest joc al emoţiilor, încerca întotdeauna să afle ce ar fi 


54 


făcut un tâlhar în anumite împrejurări, potrivit lumii în care trăise 
şi însuşirilor lui. Dedusese singur anumite legi, de pe urma cărora 
trăsese folos ca să supraviețuiască. Lupta aceea, cu ticăloşii, era 
foarte aspră şi avea o regulă deloc complicată: care pe care! 

În clipele acelea însă, James devenise, din vânător, vânat. 
Întreaga putere care-l însoțise în bătălia cu răufăcătorii se întorcea 
împotriva lui. Cunoaşterea terenului, viclenia, destoinicia lui 
urmau să-i fie de mare folos în înfruntarea cu uriaşul aparat de 
apărare a legii. 

Se uita pe fereastra deschisă şi îi veni primul gând inspirat. 
Întotdeauna avusese în sânge aventura... Departe, în adâncul 
pădurii uriaşe care se ondula ca valurile oceanului, aveau să-l 
aştepte cele mai mari aventuri. 

Odată ajuns în împărăţia pădurii, care acoperea o jumătate de 
continent, povestea aceasta lua o altă întorsătură. Numărul 
oamenilor nu mai făcea puterea, ci dibăcia, curajul şi tăria lor 
aveau să stabilească învingătorul. 

Urma să joace rolul urmăritului cum nimeni nu o mai făcuse 
până atunci. Şi, dacă ar fi pierit, ar fi făcut-o în mijlocul naturii, 
ceea ce nu era rău deloc, nu? Avea nevoie de un pistol şi trebuia 
să-şi recâştige libertatea. 

Înflăcărarea îl cuprinse, îi străluci câteva clipe în priviri, apoi se 
stinse. Fereastra deschisă nu era, poate, decât o glumă. Se dădu 
încet jos din pat şi încercă să se țină pe picioare. Efortul îl ameți. 
Nu se credea în stare să alerge nici măcar o sută de metri, dacă ar 
fi ieşit afară pe geamul deschis. 

Deodată, îi trecu prin minte o altă idee. Mintea îi devenise mai 
limpede. Clătinându-se, merse prin casă. Pentru prima dată de 
când glonțul îl doborâse, se ţinea singur pe picioare! Avea să-l 
înşele pe Cardigan şi pe Kedsty. Trebuia să-şi recâştige cât mai 
repede toate puterile. Nu le va îngădui celorlalți să afle acest lucru. 
Se va preface bolnav mai departe: într-o noapte, când se va simți 
în stare, va ieşi prin fereastra deschisă! 

Ideea aceea îl făcu să tresară. Simţi deosebirea dintre urmărit şi 
urmăritor, dintre cel care-şi punea viața în primejdie şi cortegiul de 
oameni ai legii. Era pasionant să fii vânător de oameni, mereu în 
pericol, dar era şi mai riscant să fii vânatul. Trupul îi tremura. O 
nouă flacără se aprindea în el. El avea să fie prada. Un cunoscut 
de-al său avea să fie vânătorul! 

Se uită iar la fereastră, se duse acolo şi se aplecă peste tocul 
acesteia. Privi pădurea. Apa fluviului scânteia în mişcarea-i leneşă. 

Cugeta iar la soarta sa. El, cel mai bun vânător de oameni, pe o 
întindere de sute de mile în oricare direcție, trebuia sa învingă! 
Indiferent câte mijloace şi câte forțe aveau să fie pornite împotriva 
lui! 

Câinele de vânătoare devenea vulpe, iar aceasta cunoştea toate 
trucurile cu putință. Pădure îl chema şi avea să îşi găsească 
sălaşul în mijlocul ei. 

Îşi aminti ascunzişurile tainice, bine mascate, unde ar fi fost 
liber, într-o singurătate desăvârşită. Nimeni nu ştia mai bine decât 
el toate ungherele şi potecile din regatul verde. Locurile acelea 
lipseau de pe orice hartă! Erau îndepărtatele şi misterioasele Terra 
Incognita, unde soarele răsare şi apune, fără ca legea oamenilor 
să-i încuviințeze acest lucru, unde Dumnezeu se plimba la fel cum 
făcea în vremurile preistoriei şi unde nimic nu s-a schimbat de 
veacuri şi veacuri... Dacă va găsi tăria să sară pe fereastră şi să 
călătorească, legea putea să-l caute şi o sută de ani, că tot nu avea 
să-l găsească! 

Socotelile lui nu erau insuflate de frică sau de prea multă 
mândrie, nici de vreo excitare bolnăvicioasă a minții sale. Vedea 
lucrurile cum erau în fapt. 

Avea să se adăpostească spre nord, pe pământurile indienilor, 
către Arctica, urmând cursul fluviului Mackenzie. Hotărârea lui 
fusese luată! 

Dar Marette Radisson? La ea nu se gândise! Îi putea deveni o 
aliată prețioasă. 

„Vom avea grijă de dumneata!” îi spusese ea. Nu se îndoia că 
avea să vină să-l vadă. Amândoi aveau să fugă împreună şi, poate, 
să trăiască împreună... 

Era imprudent, o nechibzuință din partea lui să-l vadă cineva în 
picioare, de aceea se culca iar în pat. Când doctorul Cardigan 
reveni în camera lui, era însă rumen la față şi pulsul îi era 
accelerat. 

— M-am hotărât, prietene, îi zise Kent. Voi încerca să îmi 
demonstrez alibiul şi, în ciuda dispoziţiilor lui Kedsty, să îmi 
dovedesc nevinovăția. Poate că îmi voi petrece următorii douăzeci 
de ani în penitenciar. Sau poate zece... Dar ce înseamnă zece, pe 
lângă perspectiva de a putrezi imediat sub iarbă? Oricum, mi-ai 
salvat viața, îți voi fi mereu recunoscător. 

Cardigan, căruia Kent îi strânse mâna cu putere, simți cum 
întinereşte iar. 

— Abia am văzut cât eşti de întreprinzător, Jimmy, îi zise, iar 

acum îmi dau seama cât eşti de hotărât. Ce uşurare pentru mine! 
Ai văzut doar cât de greu îmi era că ai intrat în bucluc din cauza 
mea... 

— Doar nu-ți închipui că datorită ţie voi fi trimis înaintea 
călăului? Oricine se poate înşela, dragul meu. Pot să te rog să îmi 
aduci țigări bune cât timp voi fi închis? Poate că vom fuma 
împreună şi îmi vei aduce noutăţi despre ţinutul nostru. Însă mă 
tem, prietene, să nu-ți mai dau de lucru până voi pleca din spital. 
Astăzi nu mă simt prea bine. Mă înțeapă ceva aici, în piept... Ar fi 
tare rău dacă vreo altă complicaţie şi-ar bate iar joc de noi. 

Urmări rezultatul pe care cuvintele sale îl aveau asupra lui 
Cardigan care, disperat datorită evenimentelor din acea dimineaţă, 
nu mai ştia cum să-şi mărturisească simpatia față de bolnavul şi 
prietenul său. 

Când doctorul ieşi din camera, Kent abia putu să îşi 
stăpânească bucuria. Cardigan îi mărturisise că aveau să mai 
treacă multe zile până avea să se țină pe propriile-i picioare! Bietul 
doctor îi adusese personal mâncarea în seara aceea. Îi ţinu 
companie până noaptea târziu. Împinse grija față de Kent până la 
a-i spune funcţionarului care păzea uşa să îşi pună încălțăminte 
cu talpă de cauciuc, pentru a nu tulbura somnul bolnavului. 

Or, pacientul, sigur că nu va fi deranjat după ora unsprezece, se 
ridică fără zgomot din pat şi începu seria de exerciții pe care singur 
şi le impusese. 

De aceasta dată nu mai avu senzația de amețeală, când se 
ridică în picioare. Gândurile îi erau limpezi. Începu să inspire 
adânc, din ce în ce mai adânc. Nu mai simţi durerea pe care o 
aştepta. Ar fi vrut să strige de bucurie. 

Îşi întinse brațele înainte, se aplecă de la şold şi atinse 
duşumeaua cu vârfurile degetelor. Apoi îşi îndoi genunchii şi se 
miră de forța şi elasticitatea corpului său. Înainte de a se întoarce 
în pat, înconjură camera de douăzeci de ori. 

Nu mai avea chef de somn. Întins pe pernele sale, privea 
scânteierea stelelor, aşteptând primele luciri ale discului lunar şi 
ascultând  bufnițele care-şi făceau cuib într-un arbore din 
apropiere. 

După o oră îşi reîncepea exerciţiile. Era în picioare când, pe 
fereastră, auzi nişte paşi care se apropiau şi nişte glasuri. Câţiva 
oameni veneau alergând. După câteva clipe, cineva bătea la uşa 
spitalului şi-l chema cu voce tare pe doctorul Cardigan. 

Cu prudenţă, Kent se apropie de fereastră. Luna se ridicase pe 

cer. Văzu câteva siluete omeneşti venind încet către spital şi 
purtând parcă o povara grea. 

Doi dintre ei duceau o targă. Apoi auzi zgomotul unei uşi care se 
deschise şi alte glasuri. După câteva clipe se lăsă iar o linişte 


adâncă. 
FISIER Se aşeză pe pat, 
M p A P I întrebându-se cine 
/ iy l 


putea fi bolnavul sau 
rănitul care fusese 
adus la spital. 
Respira mai uşor 
după ce îşi pusese 
muşchii în mişcare. 
Faptul că revenea la 
viața tumultuoasă, 
fără a mai simți acea 
apăsare pe piept, îl 
entuziasma. Adormi 
yi: M h CAS aW într-un târziu. Fu 
W A NAND MA 5 ANN trezit de către 
d SM i (| Mercer. Acesta 

intrase cu grijă în 
camera pacientului 
şi închisese uşa fără 
zgomot în urma lui, 


astfel că ai ames nu-l auzise. 

Kent, văzând emoția de pe chipul lui Mercer, înțelese că ceva nu 
era în regulă. Se ridică pe perne. 

— Îmi pare rău că vă trezesc, domnule, îi zise ajutorul 
medicului, apropiindu-se mult de Kent şi temându-se să nu fie 
auzit de cel care păzeau uşa. M-am gândit însă că este mai bine să 
fiți prevenit asupra a ceea ce a păţit indianul Mooie. 

— Mooie? 

— Da, domnule, indianul. De fapt, sunt răvăşit. El mi-a zis că a 
văzut ieri seară vaporaşul cu care trebuia să plece fata. Era ascuns 
în golfulețul Kim. 

„A plecat, totuşi”, îşi zise Kent, mâhnit de o asemenea veste. Dar 
nu-l lăsă pe celălalt să vadă. 

— Golfulețul Kim! repetă el, cu un surâs slab, menit a-i ascunde 
tulburarea. De fapt, e un loc tare bun pentru a ascunde o 
ambarcaţțiune. Şi? 

— La căderea nopții, Mooie s-a dus acolo să spioneze. Nu ştiu 
exact ce a păţit. De fapt, nici el. Era aproape miezul nopţii, când a 
reuşit să bată la uşa lui Crossen, amețit şi plin de sânge. A fost 
adus aici. L-am îngrijit în cea mai mare parte a nopţii. Mi-a zis că 
fata s-a urcat pe vaporaş şi a coborât pe râu. E tot ceea ce am 
aflat, domnule. El murmura încă multe lucruri, într-o limbă 
necunoscuta, a lor, indiană, după cum zicea Crossen. Moş Mooie 
susținea că fusese lovit pe la spate. Am vrut să-l anunțam pe 
Kedsty, dar nu l-am găsit nicăieri. 

— Ce tot spui? striga Kent grăbit. 

Se lăsa pe pernele sale. Mintea îi lucra cu repeziciune. 

— Să nu spui nimănui de afacerea dintre noi doi, Mercer. Dacă 
moare Mooie, care înțeleg că este grav rănit şi dacă se află că eu şi 
cu tine... 

Spusese destul de mult ca tânărul să devină îngrijorat de 
perspectiva aceea. 

— Supraveghează-l cu grijă şi ţine-mă la curent cu tot ceea ce 
se va întâmpla. Încearcă să afli mai multe despre Kedsty, dacă 
poți. 


Aşa voi face, domnule. 

— Ştii ceva? Mi-e tare foame în dimineața asta. Pune un ou în 
plus la micul dejun. Să fie trei, în loc de două şi n-ar strica un 
cotlet mic, drept supliment. Nu trebuie să mai spui şi altora că mi- 
ai îmbunătățit micul dejun. E mai bine aşa pentru noi doi, mai 
ales dacă Mooie va muri. Ai înțeles, prietene? 

— Cred că am înțeles, domnule, îi răspunse Mercer, pălind la 
chip când văzu zâmbetul enigmatic şi parcă amenințător al lui 
Kent. Voi face exact cum ați zis, domnule. 

După ce Mercer ieşi, Kent se gândi că-l apreciase corect pe acel 
om. Ajutorul doctorului era un laş. 

Dacă vroia să scape de acolo, nu trebuia să se bizuie pe 
sprijinul lui Mercer. 

IX. IRONIA SORŢII. 


În dimineaţa aceea, Kent mâncă cu poftă, lucru care i-ar fi mirat 
pe Cardigan ori pe Kedsty, dacă l-ar fi văzut. 

În vreme ce mânca, repeta mereu că-l îngrijora soarta lui Mooie, 
deşi nu se temea, în realitate, prea mult de deznodământul fatal. 
Era însă un chip de a-l ţine legat de el pe Mercer. 

— În ceea ce mă priveşte, îi zise el, mă aflu într-o situaţie aşa de 
proastă, că nu pot să pățesc ceva mai rău. N-aş vrea însă ca, 
printr-o greşeală de-a mea, să compromit un prieten vechi ca tine, 
Mercer. 

Tânărul englez se vedea deja arestat drept complice la crimă. 
Din acest motiv, era răvăşit. 

Kent continua să vorbească. Ei doi îi dăduseră bani lui Mooie. 
Acest lucru putea să-i coste scump, dacă indianul l-ar fi făcut 
cunoscut autorităților. 

Dar, dacă bătrânul indigen ştia ceva deosebit despre 
comportamentul lui Kedsty, Mercer putea fi sigur că datele acelea 
constituiau un excelent atu în apărarea lor, în caz că şeful 
rangerilor căuta să-i învinovățească. 

Neputința oamenilor de a da de ofițer în noaptea în care Mooie 
fusese lovit îi făcuse pe mulți să cadă pe gânduri cu privire la rolul 
acestuia în cele întâmplate, în ultima vreme, în colonie. 

Mercer îi luă, de formă, temperatura lui Kent, care-i sugeră să îl 
treacă în fişă cu un grad în plus. 

— Mai bine să-i facem să creadă că încă sunt bolnav, îl linişti el 
pe englez. Astfel nu ne vor suspecta. 

La rândul lui, Mercer mai adăugă câteva zecimale temperaturii 
recomandate de James. 

În ceea ce-l privea pe Kent, se simţea minunat în ziua aceea. 
Forțele îi renăşteau. Nu se mişcă însă din pat întreaga zi, de teama 
să nu se trădeze. 

Cardigan îl vizita de două ori. Rana arăta destul de bine. Febra 
bolnavului nu putea fi însă explicata. Exista oare vreo complicaţie 
ce urma să se manifeste mai târziu? 

Pe la zece seara, James îşi reîncepu antrenamentele. Fu mirat şi 
mai tare că forțele îi reveneau grabnic. Era atât de plin de energie, 
încât abia se stăpâni să nu sară pe fereastră şi să dispară în 
noapte. 

Timp de trei zile reuşi să îşi păstreze secretul şi aşteptă să se 

întremeze. Doctorul Cardigan venea deseori la el în vizita, în vreme 
ce Layonne îi vorbea în fiecare după-amiază. Mercer era veşnic la 
el. 

Apoi avură loc două evenimente care schimbară total lucrurile. 
Doctorul Cardigan era obligat să plece din localitate pentru patru 
zile, la o distanța de cincizeci de mile de ei. De aceea, îi lăsase 
toată responsabilitatea lui Mercer. 

Pe de altă parte, indianul Mooie se vindeca rapid şi nu mai avea 
febră. Din aceste două motive, raporturile dintre Kent şi Mercer se 
schimbară radical. 

Fără îndoială, James se bucură foarte mult că doctorul urma să 
lipsească patru zile, căci acesta era singurul care-i putea descoperi 
şmecheriile. La rândul lui, Mercer fu fericit că Mooie se vindecase, 
căci nu mai depindea de Kent. Atitudinea tânărului englez se 
schimbă atât de mult, încât James fu cât pe ce să-l dea afară din 
camera lui şi să-i tragă şi un şut. 

După ce prelua atribuţiile lui Cardigan, englezul deveni foarte 
arogant. James îşi dădu seama de pericol şi, pentru a-l îndepărta, 
începu să-l flateze pe Mercer. 

De ce oare Cardigan nu îl luase pe englez ca asociat oficial al 
spitalului? Doar nu avea un alt om mai bine pregătit şi mai harnic 
decât Mercer, care merita cu prisosință aşa ceva. 

Fără îndoiala, el, Kent, avea să pună o vorbă bună în acest 
sens. Mai mult, avea să-l influențeze şi pe prietenul lui, părintele 
Layonne, pentru ca Mercer să primească postul ce, fără nici o 
îndoială, i se cuvenea. 

Astfel mai trecură două zile, în care James îşi întinsese năvodul 
în jurul englezului, la fel cum face un pescar iscusit atunci când 
vrea să prindă o pradă valoroasă. 

Îi ceru apoi asistentului să-l mai tragă de limba pe Mooie, sa 
mai afle câte ceva despre Kedsty. Bătrânul indian rămase însă mut 
în legătură cu acest subiect. 

— S-a speriat când i-am zis că, pe când delira, a pomenit de 
Kedsty, îi raportă asistentul lui Kent. A negat tot. Mi-a zis că nu l-a 
văzut pe ofițer. N-am reuşit sa mai aflu ceva de la el, Kent. 

Mercer nu mai era omul servil de altădată. Îl ajuta pe Kent să îşi 
fumeze ţigările şi îl privea cu un aer de superioritate. Îi spusese 
doar Kent, fără domnule sau alt apelativ. Ofițerului de rangeri îi 
zice doar Kedsty, iar părintelui Layonne, micuțul predicator. 

James începu să se teamă că asistentul vorbea prea mult. 
Trebuia să ia masuri pentru a îndepărta pericolul. Pe când 

pacientul se gândea la acele lucruri, veni vestea de la doctorul 
Cardigan că urma să mai întârzie patruzeci şi opt de ore, peste cele 
patru zile ce tocmai expiraseră. 

Mercer începu să se laude singur, afirmând că doctorul avea să 
găsească mari schimbări în spital, când se va întoarce. Era aşa de 
plin de sine, încât nu se putu stăpâni să nu spună: 

— Până şi Kedsty mă stimează foarte mult, Kent. Ehei, e un 
bpătrânel simpatic, dacă ştii cum să-l iei. M-a chemat la el în după- 
amiaza asta şi am fumat câteva ţigări împreună. Când i-am 
povestit ce pofta de mâncare ai şi că ai început să te întremezi, s-a 
convins că sunt mai bun decât doctorul Cardigan. 

— I-ai spus că mă simt mai bine? sări Kent, gata să-l apuce de 
gât pe bietul Mercer. 

— Da, însă n-am insistat asupra acestui aspect. Am fost foarte 
discret. l-am spus doar că începi să-ți recâştigi forțele, ca să-i 
demonstrez că ştiu să îngrijesc un bolnav. Părea încântat de mine. 
M-a bătut pe umăr şi mi-a strâns mâna camaradereşte. S-a 
convins cât sunt de bun şi cât de bine m-am descurcat singur, de 
când a plecat Cardigan. 

Astfel, tocmai când James ajunsese în faza finală a pregătirilor 
pentru evadare, idiotul acela îl dădea de gol în fața unui ofițer 
rutinat precum Kedsty! Kent se întoarse cu spatele la el ca să nu-şi 
trădeze mânia şi pentru a nu ceda imboldului de a sări pe 
mizerabil. 

Dacă doctorul Cardigan, scrupulos cum era, i-ar fi făcut lui 
Kedsty un raport complet, ar fi avut o scuză onorabilă: conştiinţa 
profesională. Dar Mercer, un ticălos orgolios, un nemernic lipsit de 
inteligență, îşi vindea, în mod inconştient, prietenul şi nici măcar 
nu înțelegea acest lucru! 

Kent tremura de furie. Totuşi, reuşi să se stăpânească. Şansa 
lui şi aşa destul de redusă, depindea de calmul său. 

— Bagă astea în buzunar, prietene şi primeşte felicitările mele, îi 
zise James, strecurându-i două țigări în mână. 

Era clar! Trebuia să plece chiar în seara aceea! 

Luna avea să apară deasupra pădurii pe la ora unsprezece. Kent 
urma să iasă pe fereastră pe la zece. Planul era bine întocmit. 

Exista un anumit număr de ambarcaţiuni lângă casa lui 
Crossen. Va lua una dintre acestea şi, când Mercer va observa 
lipsa lui, se va afla departe, la patruzeci de mile pe drumul spre 
libertate. După aceea va lăsa ambarcaţiunea în derivă sau o va 
ascunde şi va cutreiera prin ținut, până ce i se vor pierde urmele. 

Apoi va face rost de arme şi de hrană. Cum? Se va descurca el. Era 
fericit că nu-i dăduse lui Mercer cei cincizeci de dolari de sub 
perna sa. 

Ajutorul doctorului Cardigan, vizibil dezamăgit, intră să-i aducă 
supa. 

— Ce-i cu tine? îl întreba Kent. 

— Sunt... Sunt contrariat. N-am crezut că bătrânul Kedsty va 
lua lucrurile aşa de în serios. A trebuit să dau ordine să fii mutat 
mâine dimineața. 

— Mâine! 

— Da. Vei fi dus la sediul rangerilor. 

Kent ridică din umeri, părând nepăsător. 

— Ce să fac? Cu cât se termină mai repede totul, cu atât mai 
bine. Nu mi-e teamă. Sunt sigur că voi avea câştig de cauză. Am 
nouăzeci şi nouă la sută şanse să fiu crezut. O să-ţi trimit o cutie 
de țigări, Mercer. Sunt foarte recunoscător pentru felul în care m- 
ai îngrijit. 

De-abia se retrăsese ajutorul doctorului, că James, cu pumnii 
strânşi, uitându-se către uşă, şuieră printre dinți: 

— Ah! Să te fi prins în pădure, măcar un minut, nemernicule! 
Ce bătaie ți-aş fi tras... 

Se făcu ora opt, apoi nouă. În câteva rânduri auzi glasuri pe 
coridor. De trei zile, cineva îi păzeau uşa. Poate că şi fereastra îi 
era supravegheată... Trebuia să aibă în vedere şi acest lucru, 
atunci când avea să părăsească infirmeria. 

I se păru că aude, în depărtare, un tunet. Inima îi bătu mai 
tare, de bucurie. Nu-şi dorise niciodată, ca atunci, să vină furtuna. 
Dar ar fi fost norocul prea mare! 

Cerul rămânea senin. Stelele, pe măsură ce apăreau, i se 
păreau mai strălucitoare ca oricând. Şi nu avea nevoie de lumină 
în noaptea aceea! 

Zgomotul produs de lanțul unui vaporaş ajunse până la el, de 
parcă râul cel mare s-ar fi aflat la numai o sută de metri de spital. 
Simțurile sale surescitate îi dădură impresia că auzea murmurul 
apei ce avea să-l salveze! 

Râul! Toate visurile sale, toate aspiraţiile sale îşi găseau ecoul în 
acel unic cuvânt... 

Timpul se scurse foarte greu între orele nouă şi zece. James se 
gândi mult la Marette. Oare domnişoara Radisson chiar plecase pe 
râu? O văzuse Mooie plecând, sau totul era doar o glumă? 

Marette îi promisese că avea să vină să îl mai vadă. Nu ştia, 

desigur, că evenimentele se precipitaseră. El trebuia să plece fără a 
o mai revedea... Va reuşi să o informeze asupra locului unde va sta 
ascuns. 

Ceasul bătu ora zece. Se ridică imediat. O clipă îşi tinu 
respirația, spre a auzi orice zgomot din jur. Nu desluşi nimic 
dinspre coridor. Începu să umble prin cameră. Hainele îi erau 
lângă pat. Pipăind, le găsi repede. Umbla cu multă băgare de 
seamă, ca să nu-l audă nimeni. Se îmbracă repede, apoi se duse la 
fereastra şi se uită afară. Ascultă iar, foarte atent, preț de un 
minut. 

Afară era linişte. Aerul care-i mângâia fața era blând şi 
proaspăt, încărcat de parfumul cedrilor şi al altor copaci 
îndepărtați. Minunata lume, acoperită de liniştea întunericului, îl 
aştepta cu braţele deschise. 

Trebuia să lucreze fără greşeala; orice ezitare putea să-l coste 
viața. Nu era decât un criminal care încerca să evadeze şi dacă 
vreun ranger i-ar fi tras un glonț în cap ori în plămâni, nimeni nu 
avea să-i ceară explicaţii. 

Dar nu putea concepe un eşec în mijlocul minunatei naturi. 
Legea nu putea să-l rețină acolo, căci lumea îi întindea brațele ei 
ocrotitoare. Visul libertății îl ameţea! Trebuia să acționeze! 

La zece secunde după ce sărise pe fereastra, Kent fugea prin 
iarba. Alergă până după un colț al clădirii, unde se ascunse pentru 
o clipă. 

Rapiditatea mişcărilor sale nu avusese nici un efect negativ. Nu 
mai putea de bucurie că simțea pământul adevărat sub picioare! 
Asta însemna că rana i se vindecase. O bucurie nestăvilită puse 
stăpânire pe el. Era liber! 

Se uita imediat către cabana lui Crossen. Trebuia să se ducă 
într-acolo ca un om obişnuit, mergând pe drumul mare, la vedere. 
Dacă Crossen dormea, peste un sfert de oră ar fi navigat pe apă. 

Inima îi bătu mai tare când făcu primii paşi la vedere, pe sub 
luminile stelelor. Mai avea de mers cincizeci de metri şi ar fi trecut 
de clădirea care mărginea spitalul lui Cardigan. După aceea, 
nimeni nu avea să-l mai vadă de la ferestrele infirmeriei. 

Grăbi pasul. Douăzeci, treizeci, patruzeci de paşi. Se opri dintr-o 
dată, precum o făcuse glonțul metisului care îl lovise în piept. O 
siluetă i se ivise în față. Era Mercer! 

Tânărul englez fusese la pescuit cu barca lui, aşa cum obişnuia 

după-amiaza şi întârziase. De îndată, îl desluşi şi el pe Kent. 
Undiţa îi scăpă din mână. 

— Să nu scoţi o vorbă, Mercer, altfel mă bagi în bucluc, mârâi 
James. Vreau să fac puțin exercițiu în aer liber, îi mai zise el, 
liniştit, dar destul de încet, ca să nu fie auzit de la infirmerie. 

Deodată, sângele îi îngheță în vine. Mercer începu să strige 
după ajutoare! Nu era strigătul unui om, ci al unui spirit rău! Cu 
gâtul umflat, cu ochii măriți de efort, tânărul englez țipa din toate 
puterile. Lucrul acela i se păru oribil lui Kent. 

Mânios, James se aruncă asupra asistentului. Îl apucă de gât. 

Uită de orice altceva, de libertatea lui, de primejdia în care se 
găsea. Vroia doar să se răzbune pe nemernicul acela şi pe gura lui 
mare. 

Începu să-i care pumnii săi grei peste față şi peste gură. 
Englezul se prăbuşi la pământ, fără a fi în stare să mai țipe sau să 
mai strige. Dar Kent nu se mai putea opri. Lovea întruna, cu furie. 

Curând, James înțelese că gestul său era nebunesc. Dacă mai 
continua să dea în Mercer, care deja nu mai mişca, pierdea şansa 
de a ajunge până la râu. 

La lumina stelelor, desluşi oameni care se îndreptau către el. 
Era însă epuizat. Nu mai putea să lupte, nici să alerge. 

Mugşchii săi, neobişnuiţi cu efortul depus în cursul acțiunii sale 
de răzbunare, se relaxau. Vigoarea, la care nădăjduise când 
plănuise să evadeze, îl părăsise. Capul i se învârtea. Simţi că ceva 
se rupea în el şi se prăbuşi la pământ. 

Auzi glasuri în jurul lui. Ceva rece şi dur, ca o cătuşă, i se 
prinse de încheietura mâinii. Abia reuşi să îl recunoască pe Carter, 
mâna dreaptă a lui Kedsty şi pe bătrânul Sands, alt infirmier al lui 
Cardigan. 

Gândurile i se limpezeau iar. Îşi agită mâinile, pe care şi le simți 
împovărate şi abia atunci zări cătuşele ce-i fuseseră puse. 

Cum Sands se aplecase asupra lui Mercer, Carter îi şopti lui 
Kent: 

— Ai încurcat-o de data asta. L-am văzut pe fereastră pe Mercer, 
când a strigat. De ce te-ai oprit? Trebuia să alergi în continuare. 

Mercer, cu fața umflată, de nerecunoscut, se ridica de jos cu 
sprijinul lui Sands. Plângea ca un copil şi, cu groază, îl imploră pe 
Kent să nu înceapă iar să dea în el. 

Carter îl trase cu blândețe pe Kent după el, zicându-i: 

— E o treaba penibilă, dar nu am de ales. Legea mă obligă să te 
duc la sediu. 

James se mai uită o dată la stele şi îşi umplu plămânii cu aerul 
proaspăt pe care-l respirase cu atâta bucurie în clipele minunate 
de dinaintea întâlnirii cu Mercer. Pierduse partida şi acest lucru i-l 
datora englezului. Strânse din dinţi şi nu-i mai răspunse nimic lui 
Carter. Acesta însă, deoarece avea în vine sânge indian, ghicea 
ceea ce era în inima prizonierului său. 

Pelly, care făcea de serviciu, îl închise într-una dintre cele trei 
celule pe care Kent le ştia foarte bine. Lăsat singur, James se 
prăbuşi pe patul din încăpere. Disperarea lui era teribila! 

Ironia sorții! Lui i se ceruse să facă planurile de construcţie ale 
acelor celule, care erau capabile să dejoace toate stratagemele şi 
şireteniile prizonierilor care ar fi dorit să evadeze. 

De altfel, James urmărise cu atenţie şi construirea lor. Şi iată-l 
acum ocupantul uneia dintre ele! Numai Mercer era vinovat! 
Strânse din pumni şi scrâşni din dinți. Mica deschizătură a 
încăperii sale dădea spre râu, al cărui susur apropiat putea fi 
auzit. 

Valurile micuţe, deasupra cărora se jucau stelele, i se părea un 
râs batjocoritor. Se întinse iar pe patul său. Renunțând la orice fel 
de luptă, căzu pradă disperării. 

Când îşi ridică iar privirea, un lucru minunat îl impresiona. În 
întunecimea celulei văzu o rază de argint. Lumina lunii care 
răsărea trecea printre barele de fier de la micuța fereastră, pârând 
o ființă vie. 

Fascinat de ea, o urmă până la deschizătura îngustă. De acolo 
zări globul roşu, magnific, care se ridica peste lume şi îşi revărsa 
lumina peste păduri. O privi timp de câteva minute. 

Cum stătea aşa, neclintit, simți că începeau să se deştepte în el 

toate fantasmele fostelor speranțe. Una după alta, îi treceau pe 
dinainte. Îşi întinse mâinile ca pentru a le transmite fluviilor 
magice care-l învăluiau. Inima îi zvâcnea mai tare în timpul acelui 
minunat răsărit de lună. 

Murmurul râului se preschimba într-un cântec al speranţei. Cu 
degetele prinse de barele reci ale ferestrei, Kent simțea că în el 
renăştea spiritul de luptă. Disperarea fusese înfrânta. 

Contempla în continuare astrul acela care îşi schimba culoarea 
de la roşu la galben auriu, ridicându-se peste vârfurile munților şi 
era, în continuare, uimit de miracolul luminii care se desfăşura 
sub ochii săi. 

Izbucni în râs. Dacă l-ar fi auzit Pelly şi Carter, l-ar fi socotit 
nebun. De fapt, era un soi de nebunie. Îşi regăsea încrederea în 
sine, era cucerit iarăşi de un optimism capabil să transforme 
visurile în realitate. 

Privi din nou, printre barele metalice ale ferestrei. Lumea se afla 
tot acolo. Tot acolo curgea şi râul. Lucrurile pentru care merita să 
trăiască se aflau afară. El vroia să lupte! Deocamdată, nu se 
întreba cum o va face. Se mulțumi să mai constate o dată ironia 
sorții care-l făcuse să-şi construiască propria închisoare. Izbucni 
în râs. 

Se aşeză încă o dată pe marginea patului rudimentar. O mică 
armata de forme întunecate îi trecu prin fața ochilor, având pe 
chip întipărite ura, disperarea. Unii dintre cei pe care îi revedea îi 
apăreau îndrăzneți, plini de speranţa, alții înspăimântați de 
apropierea morţii. Erau cei pe care îi dusese, sub pază armata, la 
închisoare. Pesemne ca în clipele acelea sufletele lor îşi băteau joc 
de el! 

Printre spectrele ce i se perindau pe dinainte, cortegiu sinistru 
al reuşitelor sale de vânător de oameni, îl desluşi şi pe cel al lui 
Antoine Foumet, care ieşi din grupul confuz şi se apropie încet de 
el. 

Kent îl condusese pe Antoine chiar în celula în care se găsea el 
acum! 

Antoine Francezul, un băiat înalt, cu păr negru, cu râs 
zgomotos şi sănătos, izbucnise în hohote în ajunul execuţiei sale, 
încât se cutremurau geamurile de la biroul lui Kedsty. Antoine i se 
părea în clipele acelea un adevărat zeu. 

Ucisese un om şi, fără teama, nici măcar nu se obosise să nege 
acel lucru. Trupul lui uriaş era dotat cu o inimă de copil. Totuşi, se 
mândrea cu crima lui şi, prin cântece, o ridicase în slăvi, în scurtul 

răstimp cât durase detențţia lui. 

Ucisese un alb din Chippewyan, care-o răpise pe nevasta 
vecinului său. Antoine avea drept crez în viață: „lubeşte-ți 
aproapele ca pe tine însuţi” şi ținea mult la vecinii săi. Omul de 
lângă el era slab, francezul era puternic precum un taur. De aceea 
se hotărâse ca el să răzbune faptele albului din Chippewyan. 

Când Kent îl închisese pe Antoine în celula aceea, francezul îşi 
bătuse joc de temeinicia şi perfecțiunea construcției. Începuse să 
râdă şi cântase neîncetat cât durase detenția sa. Glasul lui 
puternic răsuna în toată închisoarea. Executat, avea pe chip un 
zâmbet triumfător, ca unul care pierise cu conştiinţa împăcată. 

Lui Kent îi păruse rău că trebuise să se ocupe de prinderea 
francezului. Dar legea era lege şi toți erau obligaţi să i se supună. 
Cel puţin aşa cugeta el atunci. În clipele acelea însă, îşi dădu 
seama că niciodată nu ar fi putut să aibă tăria de caracter a 
francezului şi să se arate la fel de bărbat ca el în fața morții. 

Îl văzu pe Antoine întorcându-se şi aşezându-se pe marginea 
patului unde dormise câteva nopți. Hohotele lui de râs şi cântecele 
sale îi răsunară în urechi lui Kent. Marele curaj al francezului se 
răspândi peste celula luminată de razele lunii. 

Când James adormi, fu convins că sufletul celui executat îi 
dăduse un curaj pe care nici o altă ființa vie nu i l-ar fi putut 
insufla. 

Antoine Foumet îi reapăru în vis, alături de chipul unui alt 
bărbat, poreclit Degete Murdare, viziune care îl inspira! 

X. DEGETE MURDARE. 


În locul unde unul dintre brațele marelui râu se arcuieşte 
asemenea unui câine care linge mâna stăpânului său, în ținutul 
Athabasca Landing, se înălța o aşezare cu vreo nouă locuinţe. 

Acelaşi geniu excentric care, cu zece ani înainte, întrezărise 
belşugul acelei regiuni, le-a inspirat mai apoi şi construcția. Erau 
clădite din rămăşiţe, spre disprețul bunului simț, iar intemperiile 
le năruiseră în mod vizibil. 

Degete Murdare, un ins original, proprietarul a două dintre cele 
nouă locuinţe, o botezase pe una dintre acestea Regina Bess, după 
numele popular al vestitei Elisabeta a Angliei. 

Acoperită cu carton gudronat, cabana părea că spiona 
temătoare râul, prin cele două ferestre ale sale. 

Pe partea cu fațada, Degete Murdare mai construise o verandă 
pentru a fi la adăpost de ploile primăverii, de soarele verii şi de 
zăpada iernii. Acolo îşi petrecea timpul, pe un şezlong, când nu 
dormea. 

Era un personaj cunoscut pe o întindere de două mile în amonte 
şi în aval de cele Trei Râuri. Superstițioşii credeau că spiritele, 
bune sau rele, se strângeau în fața cabanei cu acoperiş de carton 
gudronat, ca să stea la taclale cu proprietarul acesteia. 

Era un individ şiret şi destul de mulțumit de el însuşi acest 
Degete Murdare. Nu i s-ar fi găsit cineva pe potrivă în tot ținutul 
celor Trei Râuri. Mulţi ar fi dat o grămadă de bănet ca să aibă 
comorile din mintea lui. 

Nu ţi-ai fi dat seama cât de mult prețuia la prima vedere. 
Lăfăindu-se pe veranda Reginei Bess, în şezlongul lui uzat, acel 
leneş, acel uriaş molatic părea diform. Capul său mare, claia de 
păr lung, încâlcit, chipul său cu pielea neteda ca a unui heruvim 
bucălat, care te ducea cu gândul la un mâr, întăreau aerul de 
sluțenie pe care trupul său îl oferea privitorului. 

Braţele i se odihneau neîncetat pe pântece, a cărui rotunjime 
era subliniată parcă mai mult de lanţul unui ceas din pepite de 
aur adus de la Klondike, pe care îl mişca mereu între degetul mare 
şi cel arătător. 

Nimeni n-ar fi putut spune întocmai de ce fusese poreclit Degete 
Murdare. Adevăratul lui nume era Alexander Toppet Fingers. 
Porecla îi fusese dată, pesemne, datorita faptului că părea mereu 
nespălat şi nepieptănat. 


70 


Oricât ar fi prețuit cele o sută şi cincizeci de kilograme ale sale, 
oamenii nu i le admirau nici pe departe, atenția lor fiind atrasă de 
iscusința lui primejdioasă. 

Bărbatul acela era cel mai bun judecător. Era socotit 
judecătorul pustiului, avocatul pădurii, legiuitorul drumului, al 
râurilor şi al marilor câmpii. 

Toate regulile legalității şi dreptului comun folosite în acel 
nesfârşit ținut se găseau în memoria lui. După cunoştinţele pe 
care le avea, ar fi trebuit să numere două sute de ani. Ştia că legea 
trebuie respectată mereu şi că fiecare om este supusul ei până la 
moarte. Toate şmecheriile şi capcanele meseriei lui îi erau 
familiare. Nu avea un cod de legi tipărit, dar din memoria lui 
alcătuia oricând o adevărată bibliotecă. 

Cazurile pentru care fusese solicitat se aflau relatate în 
maldărele de hârtii pline de praf din cabana lui. Mulţi veneau să-l 
consulte, dar el nu pleda în procese. Confraţii săi din Edmonton se 
bucurau că nu trebuiau să-l înfrunte, căci le-ar fi făcut viața 
amară. 

Veranda cabanei sale era un templu al justiției. Stătea acolo, pe 
jilțul său, cu brațele încrucişate şi îşi spunea părerile, dădea 
sfaturi, pronunţa sentințe. 

Alţii ar fi înnebunit să stea jos atâta vreme cât stătea el. Ore în 
şir se uita fără întrerupere la râu. Ochii săi spălăciți nici măcar nu 
clipeau în timpul acela. Petrecea mult timp în felul acesta, fără să 
scoată un cuvânt. 

Avea un tovarăş credincios, un câine gras, flegmatic şi leneş ca 
stăpânul său. Câinele dormea mereu la picioarele sale sau se târa 
dezgustat în urma stăpânului său, când acesta se hotăra să iasă 
pe afară. 

Chipul, de obicei golit de expresie, al lui Degete Murdare, se 
lumină deodată, atunci când veni la el în vizită părintele Layonne. 
Limba lui se dezlegă şi începu să vorbească mult şi bine. Până la 
lăsarea nopții, conversaţia lor cuprinse o mulțime de lucruri puţin 
cunoscute de ceilalți oameni. 

Părintele se repezise la el după ce ieşise din celula lui Kent, 
unde se dusese după nefericita tentativa de evadare. 

După ce-l ascultase, Degete Murdare dăduse din cap, pârând 
dezolat: 

— Aş vrea să-l văd pe bietul Kent, spuse el, cu mâinile sprijinite 
pe burtă. Dar de aici până la celula lui sunt vreo cinci sute de 
metri, poate şapte sute. Şi e un urcuş greu. Of, e tare departe! Mai 

întâi voi reflecta la cazul lui, apoi mai stăm de vorbă. 

Kent aştepta nerăbdător ca părintele Layonne să se întoarcă de 
la avocat. 

Dacă Fingers nu accepta să-l ajute, nu-i mai rămânea decât să 
guste otrava din mâinile juraţilor. Dacă însă accepta, nu mai 
dădea doi bani pe Kedsty şi pe Divizia N. 

Dar cum să-l atragă de partea lui pe Degete Murdare? Mai ales 
că acesta şovăia, fireşte, să-l înfrunte pe Kedsty. 

Kent considera că fiecare om are o conştiinţă în stare de lucruri 
mari, cinstită şi devotată, numai că trebuie să ştii cu ce cheie să 
deschizi broasca uşii în dosul căreia acesta îşi ascunde bunul său 
neprețuit. Credea însă că dispunea de cheia pentru sufletul 
apaticului Fingers. 

Datorită acelei convingeri, se învioră deodată. De altfel, puținele 
minute în care îl bătuse mâr pe Mercer demonstraseră că trupul îi 
era bine antrenat. Cum nu simțise nimic care să-l supere după 
efortul făcut, trăsese concluzia că nu mai avea de ce să se teamă 
că rana i s-ar fi putut redeschide. Ştia că a scăpa de astă dată din 
puterea Diviziei N însemna un efort supraomenesc, dar pe care ar 
fi fost în stare să îl facă. 

Orice mişcare, cât de uşoară, de pe coridor îl făcea să tresară, 
căci urechile îi erau la pândă. Către mijlocul zilei, i se păru a 
recunoaşte glasul părintelui Layonne. Mai mult auzi vocile lui Pelly 
şi lui Fingers. 

Nu se înşela. Degete Murdare, însoţit de câinele său, fu introdus 
în celulă de către Pelly, care se retrase imediat după aceea, în 
vreme ce părintele îi făcu un semn de încurajare lui Kent de la uşă 
şi, plin de speranță, plecă împreună cu Pelly într-o altă încăpere. 

— Uf! Cât am urcat! Se plânse Degete Murdare, ştergându-şi 
sudoarea de pe față cu o batistă imensă. Tare mult am mai urcat! 
Togs şi cu mine nu avem suflu prea bun, ceea ce e şi de folos, căci 
altminteri am risca să ne plimbăm prea mult în cursul zilei şi nouă 
nu ne trebuie să mergem degeaba. 

Se prăbuşi, ca un pachet de gelatina, pe singurul scaun din 
celula şi câinele se lungi, epuizat, la picioarele lui. 

Kent stătea pe marginea patului şi îi zâmbea prietenos. 

— Situaţia era diferită pe vremuri, nu, Degete Murdare? Acum 
douăzeci de ani urcai zilnic zeci de coline. 

— Da, poate. 

— Acum douăzeci de ani erai un mare luptător. 
Ochii avocatului se luminară şi scânteiară intens. 

— Da, un mare luptător, continuă Kent. Toţi bărbaţii luptau din 
greu în zilele acelea, când luau parte la goana după aur. În timpul 
călătoriilor mele am aflat câteva dintre aventurile tale. Am auzit o 
poveste tare ciudată despre tine acolo, în nord. Am păstrat-o în 
memorie doar pentru mine. Mi-ai fi povestit-o tu însuți, dacă ai fi 
vrut să o ştiu... 

Avocatul clătină din cap cu neîncredere şi îşi strânse buzele, 
gest al cărui înțeles Kent îl ghici îndată. 

— Da, bătrâne vulpoi, am priceput. Atunci când vrei să-ți facă 
un serviciu, un mare serviciu cineva anume, se obişnuieşte să îl 
lauzi. Şi, dacă ai norocul să-i aminteşti de o veche reuşită, de un 
act de bravură, avantajul trece de partea ta. Nu este genul meu să 
folosesc asemenea mijloace. Am prea multă stimă pentru tine ca să 
o fac. Îţi cer însă să mă ajuţi. Părintele Layonne ţi-a spus despre ce 
este vorba. Situația mea este mai rea decât cea pe care ţi-a descris- 
o el. O să vezi asta când o să intru în amănunte. Ai putea să eviți 
să mă ajuţi, dar n-ai s-o faci când o să-ți amintesc un anumit 
moment din trecutul tău. 

— Ce moment? 

— larna îngrozitoare când s-a abătut foametea asupra localităţii 
Lost City. N-ai uitat-o şi probabil că n-ai s-o uiţi niciodată pe Mărie 
Tatman. 

Trupul masiv şi moale al lui Degete Murdare fu parcă străbătut 
de un curent electric. Carnea lui fleşcăită redeveni muşchi viguros. 
Ochii îi scânteiară când Kent pronunţă numele acela pe care, de 
douăzeci de ani, nu-l mai auzise din nici o gura şi de care îşi mai 
aducea aminte doar el. 

— Ai auzit, prin urmare, despre Mărie Tatman! zise el, cu glasul 
unui alt bărbat. 

— Da, Mărie Tatman, din regiunea Porcupine. Ştiu cât de mult 
ai ajutat-o pe femeia aceea şi cât de devotat i-ai fost. Ştiu că ai 
iubit-o nebuneşte. Am înțeles de mult lucrul acesta şi am observat 
felul în care te-ai uitat la mine de când am pomenit-o. Invoc 
memoria ei ca să nu-mi poţi refuza ceea ce vreau să-ţi cer. 

— Deci... ştii totul despre noi... 

Într-o clipită îi reveniră în memorie anii aceia grei... Când 
foametea bântuia în Lost City. 

Tatman era un tânăr, un sărman funcționar de bancă şi venise 
tocmai de la San Francisco pentru a căuta aur. Nu era făcut 
pentru o asemenea treabă grea. Soţia lui, vesela şi delicata Mărie, 
insistase să vină cu el acolo, în acele ţinuturi neprimitoare. Degete 

Murdare îşi reaminti cât de aspre erau legile în vremurile acelea. 
Rămăseseră fără hrană. Zăpada acoperea Lost City şi 
împrejurimile din jurul acestuia, de multa vreme. 

Pe atunci puteai ucide un om şi scăpa de necazuri fără prea 
mari greutăți. Dacă însă furai o bucată de pâine uscată, lumea te 
ducea la marginea aşezării şi te gonea de acolo. Fără îndoială, 
urma să mori de foame şi de frig, o moarte mai de temut decât 
gloanţele sau spânzurătoarea. Atât de cumplit era pedepsit cel care 
fura. 

Tatman nu era un hoț. Soţia lui murea însă, încet, încet, de 
foame. Fusese atinsă de scorbut şi, pentru a-i salva viața, tânărul 
fură mâncare. Intră noaptea într-o cabană şi luă de acolo două 
cutii cu boabe de fasole şi un castron cu cartofi, lucruri care 
prețuiau, în condiţiile acelea, de o mie de ori greutatea lor în aur. 

A fost prins, iar soția lui, fireşte, i-a luat partea. Dar, în 
vremurile acelea, frumusețea unei femei nu putea salva viața unui 
bărbat. Tatman a fost dus la marginea localităţii, i s-au dat arme şi 
îmbrăcăminte, dar nimic de mâncare. 

Nevasta lui, cu gluga trasă pe ochi, cu cizme în picioare, era 
hotărâtă să moară alături de el. Zadarnic se împotrivise el, până în 
ultima clipă, jurând că nu furase nimic. Boabele şi cartofii găsiți în 
cabana lui erau dovada de netăgăduit 
a vinovățţiei sale. 

În clipele acelea, Degete Murdare a 
declarat, sus şi tare, că Tatman nu 
furase nimic şi că el era hoțul. El 
dusese boabele de fasole şi cartofii în 
cabana lui Tatman, în vreme ce 
acesta dormea. 

De ce făcuse acest lucru? Pentru 
Mărie, pe care o iubea şi pe care vroia 
s-o salveze. 

Astfel, Fingers plecă în locul lor, 
printre troienele de zăpadă, prin 
viscolul necruţător, încălzit doar de 
iubirea lui pentru Mărie, în vreme ce 
soții Tatman se întorceau în cabana 
lor. De atunci n-a mai auzit niciodată 
vorbindu-se de ei. 

— Ah! Ai auzit deci povestea asta, repeta avocatul. Şansa lui 
fusese de unu la o mie ca sa scape din infernul de gheaţă. 

Îndemânarea, vigoarea şi norocul îl serviseră cu prisosinţă şi 
supraviețuise ca prin minune. Da, Fingers fusese un mare 
luptător! Putea să nu-l înțeleagă pe Kent? 

— Vorbeşte, Kent, vorbeşte. Nu lăsa nimic deoparte. Voi fi 
alături de tine şi vom încerca să facem totul ca să scapi. 

Fără a uita ceva, James povesti ceea ce i se întâmplase din ziua 
în care metisul îl împuşcase în piept. Degete Murdare îl asculta 
atent, dar auzea şi ecourile propriei inimi. Ochii îi ardeau încă de 
flacăra pe care Kent o aprinsese iar, după atâţia ani. 

Gândurile i se învălmăşeau. „Da, da...” repeta el deseori 
gânditor. Cuvintele lui Kent, pătrunzându-i în inimă, îi trezeau 
dorința să întreprindă ceva. 

— Trebuie să aflu ce s-a întâmplat cu Marette Radisson, îi zise 
Kent. M-a lăsat să înțeleg că poate face orice din Kedsty. În plus, 
țin la ea... Cred că mă înţelegi... Poate că m-ar ajuta, dacă ar şti în 
ce situație mă aflu. De asemenea, va trebui să vorbeşti cu Kedsty, 
deşi ştiu că îţi va fi greu. Foloseşte orice mijloace, m-am convins că 
are conştiinţa încărcată şi că ascunde multe. Dacă reuşeşti să dai 
de Marette, voi avea nevoie, ca să fug împreună cu ea, de un drum 
pe care să mi-l indici tu. 

— Da, da, da, rumegă Degete Murdare. Dar va fi greu să scot 
ceva de la Kedsty. Voi încerca, totuşi. 

Un alt Fingers plecă de acolo şi se îndrepta către râu, cinci 
minute mai târziu. Câinele lui, mirat şi dezorientat, alergă de 
câteva ori pentru a ține pasul cu el. 

lar Degete Murdare, întors la cabana sa, renunța să se mai 
tolănească în tihnă pe şezlongul de pe verandă... 

XI. MARETTE SE ÎNTOARCE. 


Kent începea să spere. Sarea cu repeziciune de la o idee la alta. 

În prezent, avea un aliat preţios. El însuşi era un bun luptător 
şi, odată aflat în libertate, avea să-şi vândă scump pielea. 

Trecuse prin atâtea greutăți şi răzbise în cele mai grele 
împrejurări. Avea să răzbească şi de data asta! 

Fără să vrea, se gândi apoi la bătrânul Raymond. Omul acela 
trăise nouăzeci de ani şi părea cel mai cumsecade bătrânel de pe 
fața pământului. Totuşi, cu mulți ani în urma, săvârşise o crimă 
pe care i-o mărturisise lui Kent cu câteva zile înainte de a muri. 

Bătrânul Raymond era francez şi avea o cabană nu departe de 
colonie. Îi plăcea să trăiască izolat, nu se amesteca printre ceilalți, 
decât atunci când îşi făcea cumpărăturile. Avea o slăbiciune 
pentru Kent, cu care vânase împreună, cu ani în urmă, câțiva 
cerbi. Adevărul era că James nu-i ştia nici măcar celalalt nume, cel 
de familie. 

Toţi îi spuneau francezului moş Raymond. De ce şi cum se 
stabilise acolo, nimeni nu ştia. 

Ei, bine, într-o zi, pe când Kent, înghețat, bătut de viscol, 
reuşise să se furişeze în cabana lui Raymond, după ce acesta îi 
dădu un ceai fierbinte, începu să-i povestească despre el. 

Fusese un marinar, căpitan de vas, care cutreierase oceanele 
lumii, cu multă vreme în urmă. Ajunsese până în Africa şi în 
China. Întâlnise canibali şi pirați. 

Odată, cu multă vreme în urmă, se rătăcise undeva pe 
continentul american, prin zona Marilor Lacuri. Pădurea era într- 
atât de întunecata şi de deasă, încât nu mai reuşise să găsească 
drumul de întoarcere. Pe acolo nu se afla nici o poteca. Totuşi, cu 
instinctul marinarului şi cu ştiinţa vânătorului, se orientă cât de 
cât şi porni spre răsărit. 

Curând însă, soarele nu mai pătrundea prin frunziş. Arborii 
creşteau foarte aproape unul de celălalt, drepți şi înalți ca nişte 
coloane, deasupra cărora se întindea un acoperiş de frunze ce nu 
mai lăsa lumina să ajungă până la el. 

Vântul abia pătrundea pe acolo şi nu avea putere. Păsări 
impunătoare, ale căror culori nu le putea distinge, pârând toate 
cenuşii, veverite zburătoare, iepuri, căprioare şi vulpi mişunau 
printre copaci şi tufe. Găsi chiar ciuperci uriaşe, ghebe de pădure 
şi verze caraibiene, cu care îşi potoli foamea. 

Dădu apoi de o specie de copaci din care canadienii extrăgeau 
zahăr. Zgândări coaja unuia şi sângele vegetal i se scurse din rană. 
Mulțumit, francezul sorbi zeama atât de gustoasă şi îşi recâştiga 
forțele. 

Mergând fără încetare, reuşi sa ajungă la hotarele acelei păduri 
fantastice şi virgine. Aruncase puşca, nefolositoare, fiindcă nu mai 
avea gloanţe, păstrându-şi doar cuțitul de vânătoare. 

Dintr-o dată păşi într-un ocean de lumina. Nimerise în mijlocul 
valurilor aurii ale soarelui care se grăbea spre asfințit. Având 
câmpiile întinse pe dinainte-i, preria aceea părea o salba de lacuri 
de verdeața şi lumina în mijlocul vastelor păduri din Lumea Nouă. 

După ce mai străbătu un rând de copaci, care se ridicau 
asemenea unui zid sumbru şi opac, zări munţii cu crestele 
înzăpezite şi scăpă din puterea codrului. Apoi ochii i se opriră 
asupra unei coloane albe şi răsucite ce se detaşa net, înălțându-se 
către cer. Recunoscu imediat fumul unei colibe. Porni către 
aceasta, fără a mai ține cont daca acolo urma să întâlnească 
prieteni sau duşmani. 

Merse pe o potecă îngustă, ce părea a duce la colibă. Uită că 
putea fi atacat de şerpi, care erau numeroşi prin zona aceea, prin 
ierburile înalte şi tufele din câmpie. 

Pe măsură ce se apropia de fumul cu pricina, coliba se mărea. 
Noaptea se lăsă înainte ca el să ajungă la ţintă, dar nu-l împiedică 
să-şi continue drumul. 

Ajunse astfel în dreptul uşii. Era întredeschisă şi, în fundul 
locuinţei, se vedea un foc. Flăcările strălucitoare îl ajutau să-şi 
găsească drumul, de parcă era călăuzit de un far. Din când în 
când, prin dreptul lor trecea o silueta distinctă, fiind mai 
întunecată decât tot ce era în jurul ei. 

Ajuns aproape, observă că acolo era o femeie şi după ce trecu 
pragul uşii, întrebă dacă are loc pentru el în adăpostul acela. 

I se răspunse cu un fel de mormăit, pe care Raymond îl 
interpretă aşa cum dori. Pătrunse deci fără să pregete şi se duse să 
se aşeze pe un scăunel de bucătărie, aşezat la o distanța 
convenabila de foc. 

În partea opusă se afla un tânăr indian. Stătea nemișcat, ca o 
statuie. Îşi ținea coatele pe genunchi şi capul în mâini. Arcul său 
se găsea lângă el, iar la picioare avea mai mulți porumbei şi alte 
păsări sălbatice. 

Sosirea francezului şi mişcările lui nu parură să-l scoată din 
apatia cu care indienii îşi ascund teama de apropierea omului alb, 

pe care îl ghicise după zgomotul paşilor săi. 

Raymond îl privi însă foarte atent şi prudent, căci ştia că avea o 
şansă din zece să dea peste un prieten. Dar, fiindcă nu-şi putu 
forma o părere, îi vorbi: 

— Fratele meu a adormit? De aceea nu-şi ridică nici măcar 
privirea la sosirea unui prieten? 

Cunoştea destule cuvinte de ale indienilor şi se putea exprima 
mulțumitor în limba lor. 

Celălalt tresări. Fără a scoate o vorbă, îşi ridică fruntea şi îi 
arătă, cu degetul un ochi ieşit din orbita, care de-abia mai atârna, 
agăţat de capătul nervului. Adâncitura goală sângera, iar lichidul 
roşu i se scurgea indianului pe chip şi pe piept. Apoi, în tăcere, 
fără să se plângă, îşi prinse iar capul în mâini. 

O săgeată se rupsese în arcul întins la maximum şi un rest din 
aceasta îi sărise în ochi. Francezul înțelese de îndată totul şi nu 
mai puse alte întrebări, respectând durerea omului din prerie. 

Se întoarse apoi spre femeie: 

— Călătorul este obosit şi flămând. Mama lui îi poate da 
niscaiva bucate şi un culcuş? 

— Mai sunt de-ale gurii sub cenuşă. În colțul acesta este o 
blana de urs, îi zise bătrâna. Fiul meu poate să mestece ce găseşte 
sub cenuşă şi apoi să se culce pe blană. 

— Altceva nu mai aveţi? întreabă francezul, care, după masa 
frugală servita în pădure, ar fi mâncat cât de mult. 

— Poate ca mai am şi altceva, îi răspunse bătrâna, apropiindu- 
se de el cu o mişcare iute şi ațintindu-şi ochii pe lanţul lui de aur 
de la gât. Fiul meu, ai un lanț frumos! Aş putea să-ți dau carne 
sărata de bivol şi alt vânat bun. Mi-ar plăcea să am aşa un lanț... 

— Lasă asta! Adu carnea sărată de bivol şi ficatul de căprioară, 
îi zise francezul. Dacă ai într-un colț şi o sticlă de rachiu tărişor, 
scoate-o la iveală! 

Bătrâna se îndepărtă, întorcându-şi când şi când capul după 
obiectul de aur pe care îl poftea. Apoi, ridicând o rogojina din 
trestie, ce despărțea în doua coliba, trecu în partea cealaltă. Abia, 
dispăru, că indianul îşi ridica repede capul. 

— Fratele meu ştie unde se află? îl întrebă el pe Raymond. 


3 Atât francezul, cat şi indianul şi femeia vorbesc despre ei la persoana 
a III-a (singular). Francezul foloseşte, în semn de respect, apelativul 
„mama”, iar femeia; pe cel de „fiu”. Francezul şi indianul sunt „frați”. 
(n.tr.). 

— Pe legea mea că nu! 

— Fratele meu are o armă ca să se apere? continuă el, tot în 
şoaptă. 

— Da, un cuţit. 

— Atunci să facă totul să nu adoarmă. 

— Dar tu ai o armă? 

— Am tomahawkul. Linişte. 

Imediat ce rosti aceste cuvinte, tânărul indian îşi luă iarăşi 
capul în mâini şi nu se mai mişcă. Bătrâna ridică iar rogojina. 
Aducea mâncarea. Dar nu avea ochi decât pentru lanțul lui. 

— Fiul meu, vorbi ea, cum ai făcut rost de aşa ceva? 

— Am urcat pe râul Ottawa până la Lacul-de-Sus pentru a vâna 
bivoli şi castori, îi răspunse francezul, începând să înțeleagă 
amenințarea de care îl avertizase indianul. Apoi, după ce am 
strâns mai multe blănuri şi piei, am mers în oraş şi am schimbat 
jumătate din ele pe acest lanţ. 

— Am doi fii, îi zise bătrâna, punând carnea şi rachiul pe masă. 
Ei vânează de zece ani bivoli şi castori şi niciodată n-au adus 
atâtea blănuri şi piei, ca să le schimbe pe un lanţ de aur. Fiul meu 
a zis că-i este foame şi sete, continua ea. N-are decât să mănânce 
şi să bea. 

— Fratele meu din prerie nu serveşte nimic? îi spuse francezul 
tânărului indian, apropiindu-se cu scăunelul de masă. 

— Durerea te hrăneşte, îi răspunse vânătorul, fără să se mişte. 
Nu-mi este nici foame, nici sete. Mi-e somn şi o să dorm. Fie ca 
Marele Spirit să aibă grija de fratele meu! 

— Câte piei de castor a dat fiul meu pentru lanțul acesta? 
întrebă bătrâna, revenind la subiectul ei favorit. 

— Cincizeci! răspunse la întâmplare francezul, mâncând cu 
pofta friptura. 

— Am aici zece piei de urs şi douăzeci de castor. I le dau fiului 
meu pentru lanț. 

— Dar nu e de vânzare. 

— Prea bine, mai vorbi ea, zâmbindu-i ca o vrăjitoare. la însă 
seama, fiul meu! Orice om viu este stăpân peste ce-i al lui, dar 
morții nu au nimic! 

Francezul privi repede spre tânărul indian. Acesta părea 
cufundat într-un somn greu. 

După ce sfârşi de mâncat, aruncă o mână de lemne pe foc şi se 
duse să se culce pe pielea întinsa pe jos, într-un colț al colibei. Nu 
intenționa să doarmă, dar vroia s-o păcălească pe bătrână, ca să 

vadă ce avea de gând. Aceasta dispăruse în cealaltă parte a colibei. 

După ce francezul se culcă, rogojina se ridică şi capul hidos al 
femeii se ivi iar, ațintindu-şi ochii mici asupra celor doi adormiți. 
Cum nu-i văzu făcând vreo mişcare, intră la ei, se duse la uşa 
colibei şi începu să asculte cu atenţie, de parcă ar fi aşteptat pe 
cineva. 

Neauzind nimic nici acum, se întoarse şi, ca să nu-şi piardă 
timpul degeaba, luă de pe un suport agăţat pe perete un uriaş 
cuțit de bucătărie, pe care se apucă să-l ascută pe o piatră tocită. 

Francezul nu pierdea din ochi nici una din mişcările femeii, care 
erau conturate de lumina slabă din coliba. Pregătirile erau vădite. 
Bărbatul îşi scoase cuțitul din centiron şi îi încercă vârful cu 
degetul. Mulţțumit de rezultat, aşteptă neclintit desfăşurarea 
evenimentelor, prefăcându-se a dormi adânc. 

Bătrâna îşi urma nemiloasa îndeletnicire. Deodată se opri şi 
ascultă cu atenție. Zgomotul pe care îl simţise se auzi, de astă 
dată, destul de aproape. Se ridica repede, ca şi cum gândul crimei 
ar fi întinerit-o şi i-ar fi redat suplețea mişcărilor. 

Puse cuțitul la locul lui, pe suportul din perete şi se duse iar la 
uşă. 

Soseau, într-adevăr, cei pe care-i aştepta. Le făcu semn cu 
mâna, fără a scoate o vorbă, să se grăbească. Apoi veni iar în 
coliba şi îşi aruncă ochii asupra oaspeților. După câteva minute, 
doi tineri înalți şi vânjoşi se iviră în pragul colibei. Duceau pe 
umeri un căprior pe care îl vânaseră. Se opriră pentru a-i privi în 
tăcere, fioroşi, pe oaspeţii aflați acolo, apoi, unul dintre ei întreba, 
în engleză, de ce mama lui îi primise. Bătrâna îi făcu semn să tacă. 

Vânătorii puseră jos căpriorul, chiar la picioarele francezului. 
Apoi se retraseră în spatele rogojinii. Femeia îi urmă, ducându-le 
sticla de rachiu din care oaspetele abia gustase. După aceea ieşiră 
şi în coliba rămaseră doar oaspeții. 

Francezul stătu un timp nemişcat. Se auzea doar şuieratul 
respirației liniştite şi egale a indianului. Somnul lui prefăcut părea 
adevărat; puteai jura că doarme. Încercând să-l imite, Raymond se 
întoarse, deranjat parcă de mişcările celorlalți, ajungând cu fața 
către indian. 

După aceea deschise încet ochii. Indianul nu-şi mai ținea capul 
decât cu mâna stângă. Cealaltă îi atârna pe lângă trup, atingând, 
ca din întâmplare, mânerul toporiştii ce zăcea pe pământ. 

Chiar atunci se auzi un zgomot slab. Degetele indianului se 
strânseră pe coada tomahawkului. Francezul înțelese că se 

pregătea să facă față primejdiei. 

Rogojina se ridică şi cei doi tineri pătrunseră pe tăcute, unul 
după altul, asemenea unor şerpi târându-se într-o linişte 
desăvârşită. În spatele lor apăru capul bătrânei, al cărei corp 
rămânea ascuns de întunericul din colibă. Se gândise că, din 
moment ce nu mai era nevoie să ia parte la scena ce urma să aibă 
loc, măcar să-i încurajeze pe ucigaşi, dacă era de trebuinţă, cu un 
îndemn. 

Tinerii se apropiară tiptil, fără zgomot şi fără a-i slăbi din priviri 
pe cei care dormeau. Unul dintre ei ținea în mâna un pumnal de 
vânătoare încovoiat spre înăuntru. Vru să se ducă spre indian, dar 
fratele lui îi făcu semn să aştepte puţin, să-şi ia şi el arma. 

În vârful picioarelor, se apropie de perete şi luă cuțitul ascuţit 
de bătrână. Schimbară apoi priviri între ei şi se uitară la mama lor. 

— Acum e momentul, le şopti ea. Pe ei! 

Cei doi tineri se apropiară de victimele lor. Primul ridică brațul 
ca să-l înjunghie pe indian, celălalt se aplecă să-l lovească pe 
francez. 

Însă în aceeaşi clipă, cei doi asasini se dădură înapoi urlând! 
Francezul îşi împlântase cuțitul până la mâner în pieptul 
duşmanului său, iar indianul îi sfărâmase capul celuilalt! Tinerii 
rămaseră nemişcațţi o clipă, apoi picioarele începură să le tremure, 
de parcă ar fi fost beţi. Se prăbuşiră, ca nişte copaci dezrădăcinați 
de furtună, împrăştiindu-şi sângele în jur. 

Bătrânei îi scăpă un blestem, iar indianul scoase un strigăt de 
victorie. Apoi, luând coarda arcului său, trecu în cealaltă parte a 
colibei, de unde ieşi curând, trăgând-o pe femeie de plete. O legă la 
vreo zece paşi distanţa de colibă. După aceea, tânărul indian luă o 
creangă aprinsă şi dădu foc colibei din cele patru colțuri, dansând 
şi cântând în tot acest timp. Aşa era obiceiul acolo, între Cascada 
Niagara şi Oceanul Atlantic, să i se dea foc locuinţei unui criminal, 
iar pieile roşii respectau cu sfințenie tradiția. 

Curând, din coliba blestemată nu mai rămăsese decât o 
grămăjoară de tăciuni ce acopereau cadavrele ucigaşilor. Indianul 
se opri din dans. Îşi aprinse o creangă, ca o torță, pe care i-o 
înmână francezului. 

— Acum, îi zise el, în ce parte merge fratele meu? 

— Spre Philadelphia! 

— Foarte bine. Fratele meu nu are decât să mă urmeze şi o să-i 
fiu călăuza până ce o să ieşim din pădure. 

Zicând acestea, se duse şi o eliberă pe femeie, lăsând-o lângă 

resturile fumegânde ale colibei. Apoi porniră imediat la drum. 

În zori ajungeau la baza muntelui. Acolo indianul se opri. 

— Fratele meu a ajuns, îi zise el. De pe culmile acestor munți se 
vede Philadelphia. Fie ca Marele Spirit să-l aibă în pază pe fratele 
meu! 

Raymond vru să-i dăruiască ceva sălbaticului şi, fiindcă nu 
găsea nimic, dădu să-şi scoată lanţul de la gât şi să i-l ofere. 

— Fratele meu nu-mi datorează nimic, îi zise indianul. După o 
luptă cu tribul hurenilort, Tânărul Elan a fost făcut prizonier şi 
dus pe malul Lacului-de-Sus. Era de mult legat de stâlpul de 
pedeapsă şi duşmanii săi se pregăteau să-l scalpeze, în timp ce 
femeile şi copiii dansau în jurul lui, îi cântau sfârşitul, când nişte 
soldați, născuţi ca fratele meu, dincolo de Apa cea Mare şi Sărată, 
i-au atacat pe hureni, i-au fugărit şi l-au eliberat pe Tânărul Elan. 
Le datorez viața, de aceea te-am ajutat pe tine. Când îi vei întâlni 
pe soldați, să le spui că nu le mai datorez nimic. 

Aceasta fusese povestea bătrânului Raymond. De ce îşi aducea 
aminte de ea tocmai atunci? Nici James n-ar fi putut spune. Poate 
fiindcă se cutremurase când aflase că bătrânelul acela cumsecade 
fusese în stare să ucidă un om ca să-şi salveze viața. Poate pentru 
că, aşa cum îl privise el pe moş Raymond, după ce aflase lucrurile 
acelea, la fel de uimiți se uitaseră alții la el când mărturisise că îl 
omorâse pe Barkley tocmai el, care, cu mulți ani în urmă, făcuse 
parte din trupele de rangeri. 

Doctorul Cardigan, care se întorsese din excursie, aflase, 
stupefiat, că James fusese închis, de aceea veni imediat să-l vadă. 
Mirat, constată că acesta avea un moral foarte ridicat. 

— Sunt mulțumit, îi zise Kent, căci mi-am plătit datoriile. Am 
avut nişte obligaţii față de Mercer. N-am vrut să-i rămân dator 
unui băiat de treabă ca el. I-am dat deci ceea ce merita. 

— Înţeleg, dar dacă voi avea nevoie de un masor nu voi apela la 
tine, Jimmy, fiindcă ai pumnul prea greu. Era cât pe ce să-mi 
omori asistentul. 

— L-am trezit însă la viață pe altul. 

— Pe altul? Pe cine? 

Kent fu cât pe ce să se trădeze. Reuşi însă să-şi ţină gura. Îl 
trezise pe tânărul Alexander Fingers în persoana lui Degete 
Murdare. Din mormanul de carne moale al burduhănosului avocat 
făcuse să răsară bărbatul care rămăsese ascuns zeci de ani. 


4 Câini de pe Luna. În limba engleza, în original, în text. (n.tr.). 

Kent binecuvânta ziua când aflase povestea lui Degete Murdare. 
Acesta îi îngăduise înfăptuirea unei minuni - trezirea la viață a 
unui mort. După trezirea aceea, avocatul îi devenise foarte 
simpatic. Nutrea față de el, în clipele acelea, o mare prietenie. 

— Cred că am făcut bine că am apelat la Degete Murdare, 
rugându-l să mă sfătuiască ce să fac în situația mea, îi mai zise el 
lui Cardigan, spre sfârşitul întrevederii. Poate că va găsi o portiță 
de scăpare. 

Kent ţinea să-l facă să creadă pe doctor, ca şi pe părintele 
Layonne, că apelase doar la sfaturile lui Alexander Fingers, 
nicidecum că-l implicase efectiv în cazul lui. Nu avea de ce să se 
teamă de vechii lui prieteni, dar nu vroia să rişte ca, mai târziu, 
să-i pună într-o situație delicată. 

În ziua următoare, când avocatul veni iar la el în celulă, era un 
alt om. Parcă dăduse jos din pătura de osânza, respira cu 
uşurinţă. Toată faţa îi strălucea. În schimb, câinele lui, Togs, arăta 
jalnic, fiind frânt de oboseală. 

— N-am dormit toată noaptea, îi zise Fingers. Acum nu mă simt 
obosit deloc. Mai ales că m-am zbătut atâta. Am ajuns însă la o 
concluzie. 

Kent îl luă pe după umeri şi îl zgâlțâi bucuros. 

— Da, reluă Fingers, n-am stat degeaba. Pentru a nu fi luat prin 
surprindere atunci când va trebui să vină clipa faptei, mi-am 
asigurat deja sprijinul unor oameni de isprava, Fonte şi Mooie, ca 
şi când fuga ta ar avea loc mâine. Căci nu întrevăd o altă soluție în 
afara evadării. M-am gândit la toate posibilitățile. Nici o lege 
omenească nu poate să te salveze. Ai deja frânghia încolăcită în 
jurul gâtului, Kent, îmi pare rău. Nu ştiu nimic încă despre 
Marette Radisson, dar o căutăm. Kedsty este foarte prudent. N-am 
putut afla de la el decât că vrea să te ducă la închisoarea de la 
Edmonton, peste vreo două săptămâni. Trebuie să folosim cu 
chibzuiala acest timp. 

Timp de trei zile, Degete Murdare nu mai apăru. Când se ivi, lui 
Kent i se păru că arată cam ciudat. 

— Ce s-a întâmplat, Degete Murdare? Vreo piedică neaşteptată? 

— Nu, dara trebuit să-mi schimb planul. 

— Pari cam supărat. 

— Puțin. Preferam combinația mea. 

— Cred că tu ar trebui să alegi calea de urmat. 

— Oricum, vom reuşi, asta este important. Reuşita va fi cu atât 


Fingers suspină şi zâmbi: 

mai sigură cu cât vei afla mai puţine despre felul în care se vor 
desfăşura lucrurile. Să nu insişti, că n-o să ştii mai multe. În 
schimb, păstrează-ți răbdarea şi nu-ţi pierde încrederea! 

Kent nu putu să afle mai multe. Fingers se retrase imediat, 
după ce îi strânse mâna, parcă lipsit de vlagă. James deveni mai 
neliniştit. 

Se gândi multă vreme la cuvintele ciudate ale avocatului. Nu le 
găsea nici un sens: „Reugşita va fi cu atât mai sigură, cu cât vei afla 
mai puţine despre felul în care se vor desfăşura lucrurile”. Ce 
secret nu vroia să-i destăinuie Fingers? 

Neliniştea lui crescu în dimineața zilei următoare, când 
părintele Layonne îi comunică faptul că fusese primit cu destulă 
răceală de către avocat. 

De şapte zile, Kent nu mai aflase nimic nou şi credea că totul 
era pierdut, când Pelly îl anunţă că urma să fie mutat la o 
închisoare adevărată, din sud. 

I se păru o adevărată lovitură. Degete Murdare uitase de el, 
norocul îl părăsise. Toţi îl abandonaseră. Pentru prima oară de 
când se lupta ca să scape cu viață, Kent îşi pierduse speranțele. 
Există o limită pentru a fi optimist şi a spera, dar prizonierul 
trecuse de aceasta. 

În după-amiaza aceea, cerul era acoperit de nori grei. Începu să 
plouă mărunt. Către seară, ploaia se dezlănțui. Kent îşi mâncă 
supa la lumina slabă a unei lămpi, apoi încercă să citească ceva, 
spre a-şi goni gândurile pline de deznădejde. 

Era ora zece şi jumătate, când auzi uşa exterioară de pe coridor 
deschizându-se şi închizându-se. Se întâmpla pentru a nu ştiu 
câta oară lucrul acesta de când terminase masa de seară, aşa că 
nu-i acordă o importanță deosebită. 

Deodată însă, laolaltă cu zgomotul produs de paşii mai multor 
persoane, desluşi un glas femeiesc. Mai auzise vocea aceea! Părea 
a fi a Marettei Radisson! Fără îndoială, era vocea Marettei! Se mai 
auziră nişte uşi trântindu-se, apoi urmă o clipă de linişte adâncă. 
Secundele păreau să se scurgă dureros de greu pentru Kent. Se 
ridică în picioare şi începu să se plimbe prin celulă. 

Apoi se auzi iar o uşă deschizându-se. Tropăitul rangerilor 
răsună din clădire şi de pe stradă. Era acoperit de vocea Marettei, 
care le striga: 

— Grăbiţi-vă, grăbiţi-vă! Luând-o pe drumul de pe chei, veţi 
ajunge la timp. Nu mai pierdeţi nici o clipă! 

Urmă iar o linişte deplină. Prizonierul era foarte nervos, iar 

faptul că se zbătea în celula lui nu-l ajuta să-şi facă ordine în idei. 
Se aşeză iar pe marginea patului, ținându-şi capul în mâini. 
Nemişcarea îi dădea o senzaţie de sufocare. 

— Kent! James Kent! îi şopti o voce. 

Vocea Marettei! 

Dintr-un salt fu lângă uşa de metal, prin a cărei ferestruică cu 
grilaj reuşi să distingă chipul fetei. 

XII. EVADAREA. 


O clipă nu reuşi să scoată nici o vorbă. 

— Repede, repede, pregăteşte-te de plecare, îi zise ea. Linişte... 
Eu voi... 

Paşii grei şi grăbiţi care se auziră o întrerupseră. 

— Ce faci aici, domnişoară? răsună glasul gros al lui Pelly. 

Îngheţat de spaimă, cu degetele prinse în grilajul ferestruicii, 
Kent o văzu pe fata dându-se înapoi un pas şi scoțând un pistol, 
pe care-l îndreptă către ranger. 

— Taci, Pelly, taci! Dacă strigi după ajutor, trag! Ceilalți sunt 
acum pe la dig, căci s-au luat după vorbele mele. Alții n-o să-ți 
sară, mai devreme de două minute, în ajutor, dacă strigi. Eu am 
nevoie doar de două secunde ca să te împuşc. Mai bine stai 
cuminte, fiindcă nu păţeşti nimic. Deschide uşa asta! 

— N-am cheia. 

— Unde este? 

— Nu ştiu. 

— Nu te juca! Ştiu că toate cheile sunt în biroul tău. Hai s-o 
luăm şi nu încerca să faci pe eroul, că-ți zbor creierii şi, sinceră să 
fiu, mi-ar părea rău. 

Vreme de o jumătate de minut, Marette şi Pelly dispărură într-o 
încăpere alăturată. Lui Kent i se părură interminabile secundele 
acelea. 

Atunci înțelese sensul vorbelor lui Degete Murdare. Reuşita avea 
să fie cu atât mai sigură cu cât el avea să ştie mai puține. 
Dumnezeule! Sigur că n-ar fi fost de acord ca fata să-şi rişte viața 
pentru el! 

— Fii atenta la mişcările lui! îi strigă Marettei în clipa în care cei 
doi reveniră lângă uşă. Pelly nu se teme de pistolul tău şi e foarte 
rapid! 

— Nu încerca nimic, Pelly! îl amenința ea, tremurând uşor din 
pricina nervilor. Ştiu că te afli într-o situație penibilă. Uită 
dezonoarea şi gândeşte-te că îți poți pierde viața prosteşte. Ceilalți 
or să înțeleagă. 

Rangerul ezită clipe în şir să facă gestul salvator. Tensiunea 
crescu, iar pistolul fetei se apropie şi mai mult de faţa lui. În cele 
din urmă, se hotări şi deschise. 

Kent ieşi imediat din celulă şi puse mâna pe o armă. 

— Îmi pare rău, prietene, îi zise celuilalt. Nu am de ales, dacă 
vreau să scap cu viață. Vei vedea ca nu sunt vinovat de crimă şi că 
mă ajuţi acum să demonstrez acest lucru. 

— Pelly, intră în celulă în locul lui James, îi zise Marette. Altfel o 
să ne urmăreşti şi e foarte posibil să se întâmple o nenorocire. 

Pelly ofta. Se dădu la o parte din dreptul uşii, apoi îşi încrucişa 
brațele şi le zise, fără pic de teama în priviri: 

— Trageţi! 

Rapid ca fulgerul, Kent îl lovi cu piciorul în stomac, 
împingându-l în golul celulei. Rangerul, care nu se aştepta la aşa 
ceva, se dezechilibra şi se trezi înăuntru. 

Marette închise repede uşa. Dar Pelly urlă din răsputeri, 
alertându-i pe ceilalți. 

— Repede, repede, după mine! Pe coridor... să ieşim pe fereastra 
de la biroul lui, glăsui fata. 

Alergară repede într-acolo. Kent reuşi să ia, din mers, o cutie cu 
gloanţe. Deschiseră fereastra. Afară turna cu găleata. James zâmbi 
fericit. Erau salvați! 

Alergară pe zidul care înconjura clădirea. 

Se opriră o clipă, să-şi mai tragă sufletul: erau obosiţi. Apoi 
coborâră şi alergară iarăşi în vârful dealului, de unde se vedea 
întreaga clădire cu ferestre luminate. 

— Au aprins toate luminile în cinstea noastră, glumi Marette, 
printre gâfâieli. 

— Ştii că şi mie îmi venea să țip când a strigat Pelly? Numai că 
eu aş fi făcut-o de bucurie. Sunt liber, Marette, liber! Unde trebuie 
să ne întâlnim cu oamenii lui Degete Murdare? 

— Cum? Oamenii lui Degete Murdare? Lăudărosul ăla ţi-a spus 
de aşa ceva? 

— Nu mi-a zis nimic, dar presupun că... 

— ... ne vom încurca cu tot felul de adormiţi în seara asta? Doar 
în celulă poți gândi astfel, Kent. Tocmai ai scăpat de acolo, aşa că 
schimbă-ţi felul de a gândi! 

Îl împinse cu cotul în glumă: 

— Să ne grăbim, soldat Kent! Ascultă-mă orbeşte. În noaptea 
asta îți sunt comandant! Cred şi eu că vrei să strigi de bucurie. Aş 
face la fel... Niciodată n-am luat parte la o asemenea petrecere. 
Dar ce ploaie, Dumnezeule! Să mergem! 

Coborâră repede dealul pe cealaltă coastă, traversară drumul 
spre colonie şi, după un sfert de milă, ajunseră la nişte plopi, unde 
se opriră din alergat, din cauza ierburilor înalte. 

Până atunci Kent se gândise doar la ceea ce i se întâmpla, la 
clipele pe care le trăia. Când se aflase în camera de la infirmerie 
sau în celulă, presupusese că Marette avea să-i vină în ajutor, deşi 
nu i se părea chiar sigur lucrul acela, dar îl ajutase să-şi păstreze 
speranța neştirbită. 

Se întâmplase însă aievea, nici măcar nu îndrăznise să se 
gândească! Uşa de la celula lui se deschisese în clipa în care 
disperarea îl copleşea. 

Acum el, Kent, James Kent, alerga în noapte prin ploaia 
torențială! Nu visa, dar i se părea, totuşi, că lucrurile nu erau 
aievea. 

Simţea nevoia să capete mai multe dovezi că totul era real. Dar 
Marette? Încotro îl ducea? De ce fusese atât de preocupată de 
soarta lui şi îşi primejduise viața să-l salveze? Întrebarea aceea îl 
făcea să alunece iar printre fantasme. 

Ea alerga înaintea lui, cu picioarele ei lungi şi gândul că nu va fi 
niciodată a lui, că îi va scăpa printre degete, că se va evapora ca 
un vis frumos îl făcu să o ajungă din urmă. 

Se opriră la marginea pădurii de brazi. 

— Nu mai trebuie să ne grăbim aşa de mult, îi zise fata. În 
curând ne vom afla la adăpost de ploaie şi de necazuri. Nu trebuie 
nici să ne lăsăm pe tânjeală... 

Printre brazi era întuneric beznă. Marette era sigură de drumul 
pe care-l urma. Mergea cu paşii ei mici şi energici. Kent era puţin 
dezorientat. 

Zări însă o luminiță printre crengi. O văzu şi fata, care porni 
mai hotărâtă ca înainte. 

— Suntem pe drumul cel bun, zise ea, întorcându-se spre Kent. 
Curând vom ajunge. 

James simți apoi pământul unei poteci sub picioarele sale. 
Recunoscu drumul care ducea la cabana lui Kedsty. 

— Marette! o strigă el. Nu cumva te înşeli? Drumul acesta duce 
la casa lui Kedsty! 

— Sigur? îl întrebă ea netulburată. 

— Absolut. 

— Cu atât mai bine! Va fi încântat să-ți dea haine uscate, căci 
eşti ud. Pe vreme de furtună te adăposteşti unde poți. 

— Doar nu eşti înțeleasă cu el? Mi se pare că e ultimul loc unde 
ne-am putea refugia. 

— Dimpotrivă. Este singurul loc unde ne vom afla în deplină 
siguranță. 

— De ce crezi asta? 

— Ah, dragul meu, îi zise ea pe un ton ciudat, te mai aşteaptă 
încă multe surprize! 

Fetei îi arde de glumă, îşi zicea Kent şi se gândi că, dacă se va 
arăta prea temător şi şovăielnic, va râde de el. Doar îşi riscase 
viața să-l ajute să evadeze. Îi deschisese toate uşile. Trebuia să 
aibă încredere în ea, nu se punea problema să-l atragă într-o 
capcană. 

Marette nu mai glumi cu el. 

— Kedsty, rosti pe un ton hotărât. Înainte ca el să se întoarcă, 
vei înțelege de ce te afli aici în deplina siguranța. Să intrăm şi să 
ne simțim ca acasă! 

James îşi spuse că ar fi preferat să alerge spre marele râu. Ar fi 
sărit într-o barcă şi ar fi fugit de urmăritorii săi. De teamă să nui 
se pară prea neîncrezător Marettei, o urmă, dar strânse bine în 
mână pistolul. 

În clipele acelea, Kedsty era cel mai înverşunat duşman al său. 
Negreşit şi al Marettei. 

„De ce nu-mi cere să ne despărțim şi să mă descurc singur de 
acum încolo? De ce continuă să-şi pună viața în primejdie?” se 
întrebă James. 

Fata îi spuse să-şi şteargă pantofii de noroi şi îi dădu nişte 
mocasini groşi, ca să nu lase urme de umezeală. Apoi îl prinse de 
mână şi-l conduse de-a lungul unui coridor. 

Pipăind, urcară o scară. Ea deschise apoi o uşă şi pătrunseră 
într-o camera luminată de lampa pe care o zărise din pădure. 

— Este camera mea, îi zise ea. Aici te afli în siguranța. 

Se simțea parfumul florilor, minunatul parfum al primăverii. 

— Strânge-mă de mână, te rog şi spune-mi că eşti mulțumit. Îmi 
pari cu totul absent. Ai vrea să fii iar în celula ta? 

— Nu înțeleg nimic din cele ce se întâmpla, Marette. Unde este 
Kedsty? 

— Se va întoarce curând. 

— Fireşte, ştie că te afli aici. 

— Mă aflu aici de o lună. Cred că nu ai înțeles lucrul acesta... 
ţi-am spus, totuşi, că va trebui să te aştepţi la multe surprize. 
Degeaba te uiţi aşa de mirat la mine. Crede-mă, nu ţi-aş fi vorbit 
cu atâta detaşare, dacă te-ar amenința vreun pericol în clipa asta. 
Cât despre Kedsty... 

— Când va afla despre evadarea mea, va înnebuni de furie. Ce 
vei păți atunci? Probabil că va fi pus în temă foarte repede cu cele 

petrecute. Poate că ştie deja că am evadat cu ajutorul tău. 

— Şi ce dacă? Continuă să pui întrebări, acestea nu 
demonstrează decât că mă crezi o neisprăvită Eşti neliniştit? Cu 
atât mai bine! Mă înveseleşti! Trebuie să mă mulțumesc singură cu 
plăcerea datorată evadării tale, fiindcă tu nu mi-ai zis nici măcar 
mulțumesc. Eu îți întind mâna şi tu mă priveşti cu ochii holbați, 
mari ca nişte farfurii. Eşti tare caraghios cu părul lipit pe tâmple. 
Am să-ţi dau nişte haine uscate, să te schimbi. Înainte încercai să 
mă faci să zâmbesc, să râd chiar. De o lună nu am mai râs... Tu 
eşti Kent, despre care mi s-a spus că este un ins tare glumet? Ce- 
ar trebui să-ți fac ca să zâmbeşti? 

Îi mai spuse şi alte astfel de lucruri. După încercările 
periculoase prin care trecuse, simțea nevoia să se relaxeze, să se 
mai destindă. 

Ochii îi străluceau, şireți, obrajii i se îmbujoraseră, gesturile îi 
erau energice. Ardoarea ei juvenilă îl puse în mişcare şi pe 
bătrânul Kent. 

— Aş dansa cu tine, dacă aş auzi viorile, dar nu le aud încă. 
Dacă îngâni o melodie, putem începe. Unduieşti ca o silfidă, 
Marette, iar eu nu sunt decât un evadat greoi. 

Luă mâna întinsă a fetei şi o strânse. 

— În sfârşit! îi zise ea. Ce cumpănit eşti. Aşadar, să redevin 
gravă. Ascultă-mă cu atenţie! În după-amiaza asta, Kedsty a plecat 
la Vanloo. La întoarcere, acest om meticulos va trece pe la sediul 
rangerilor, să vadă dacă totul este în ordine. Când va înțelege ce s- 
a petrecut, va încrunta din sprâncene şi va strânge pumnii. Şi, 
dacă nu va rămâne acolo să conducă manevrele, va veni aici să-mi 
înşire tot felul de lucruri neplăcute. El ştie unde sunt. E singurul 
dintre ei care ştie. În timpul discuţiei noastre, vei sta liniştit într- 
un loc pe care ţi-l voi arăta eu, chiar în casa asta. Îţi dau de ştire 
când va sosi el. Nu te nelinişti! Eşti în siguranță şi totul merge aşa 
cum am plănuit. Degete Murdare ne este un aliat de nădejde. La 
un moment dat, a fost puţin descumpănit de faptul că Kedsty a 
schimbat data plecării tale la penitenciarul din Edmonton. Dar 
ideea mea i-a plăcut... Mărturiseşte şi tu că nimănui nu-i va trece 
prin minte să te caute la... comandantul rangerilor! 

— Nu m-ai convins, Marette! Aş prefera să plec de aici chiar în 
noaptea asta. 

— Nu. Vei pleca peste cinci zile. Totul va fi pregătit şi nu vom 
avea nevoie nici măcar de oamenii lui Degete Murdare. Vei pleca 
într-o siguranță desăvârşită. 

— Şi tu? 

— Eu voi rămâne, îi spuse ea hotărâtă. 

Apoi, adăugă, cu răceala: 

— Voi rămâne aici, fiindcă sunt obligată să o fac. 

— Cum? Să te expui furiei lui? 

— Nu-mi va face nici un rău. Sunt convinsă de lucrul acesta. 
Ah, tu nu cunoşti multe lucruri, Kent, dar Kedsty este în pericol, 
nu eu. Nu încerca să afli mai multe de la mine! Îmi pare rău, 
fiindcă ţi-am spus deja prea mult... 

— Îţi închipui că voi pleca singur? Nici în ruptul capului. Mai 
mult, ne leagă o taină pe care tu o cunoşti... Fie, păstrează-ți 
secretul! Eu îl voi împiedica însă pe Kedsty să te maltrateze! Nu voi 
încuviința niciodată să plec singur! Niciodată! Hai să fugim, 
Marette, avem încă timp şi e lucrul cel mai bun de făcut! Să fugim! 
Dacă ticălosul de Kedsty te-a jignit cu ceva şi nu vrei să-mi spui cu 
ce, îl voi găsi mai târziu şi vom sta de vorbă, ca de la bărbat la 
bărbat. Te asigur că va plăti cu vârf şi îndesat ceea ce îți datorează. 
Acum însă, să plecăm pe râu, imediat. Vino cu mine! 

Ea îl privea nemişcată. Nu mai era fata veselă, nepăsătoare, de 
acum câteva minute. Totuşi, nu se putu opri să nu surâdă. 

— Ştii că, după o lege mai veche a Nordului, îmi aparții? 

— Cum adică? 

— Trebuia să mori, fiindcă urma să fii spânzurat. i-am salvat 
viața, de aceea viața ta îmi aparține, potrivit acelei legi. Eşti sclavul 
meu, Kent. Trebuie să mă asculti. 

— Nici nu vreau altceva. Prin devotamentul meu, Marette, țin 
să-ți dovedesc recunoştinţa pe care ţi-o port. Înţeleg unde vrei să 
ajungi... Mă voi supune tuturor poruncilor tale, dar nu te voi lăsa 
singură aici. 

— Trebuie să mă asculti, întări ea. 

Pentru a-i arăta că nu mai aveau ce discuta pe această temă, nu 
mai scoase un cuvânt şi, pentru a avea mai mare influență asupra 
bărbatului din fața sa, începu de îndată să-şi desfacă părul ud, 
uitând parcă de prezența lui. 

Gluga de la mantaua de ploaie a fetei nu o prea apărase în 
timpul evadării lui Kent, de aceea apa se scurgea de pe plete, 
dându-le şi mai multă strălucire. 

Părul îi învăluia acuma chipul, gâtul şi braţele. La lumina 
lămpii, picăturile de apă păreau mici diamante scânteietoare care 
cădeau pe pământ, unul câte unul. 

— Nu-mi răspunzi nimic? 
— Hotărârea mea e neschimbată. Vom pleca împreună, Marette, 

când vei vrea tu, dar împreună! îi răspunse el cu o energie brutală, 
căci apropierea ei îi stârnise simțurile şi deja se văzuse prinzând-o 
de mijloc pe tânără şi supunând-o voinței lui. 

— Stai, stai! făcu ea. Nu te grăbi, fiindcă te înşeli. Vei pleca 
singur, eu voi rămâne. 

Desluşi în ochii fetei o scânteiere de mânie şi, chiar în clipa 
aceea, se auzi un zgomot de jos. 

— E Mooie. Mă previne că se apropie Kedsty. Nu mai am timp 
să-ți arăt unde este ascunzătoarea ta. Nu-i nimic însă, el nu intră 
în camera mea. N-a făcut-o niciodată. Îi voi ieşi în întâmpinare. 

— Dar dacă va bănui că mă aflu aici? Dacă va veni în camera 
ta? 

— Te vei ascunde sub cuverturile de pe pat. Cobor, îi zise ea, 
îndreptându-se spre uşă. Orice vei auzi, orice se va întâmpla, te 
rog, nu te arăta! 

— Dacă mă va descoperi, chiar ascuns după cuverturi? 

— Atunci, îi răspunse ea fără nici o ezitare, va trebui să faci 
ceea ce este necesar... 

XIII. ALTĂ CRIMĂ. 


Cu pistolul în mână, cu urechea lipita de uşă, Kent nu izbuti să 
audă primele cuvinte schimbate între Kedsty şi Marette. 

— Prin urmare, mai eşti încă aici? strigă Kedsty, furios. 

— Dacă nu te înşeală ochii, îi răspunse ea, sec. 

— Ai avut îndrăzneala să-l ajuţi pe Kent să evadeze! 

— Adevărat. 

— Le-ai spus rangerilor că nişte bandiți vor să jefuiască 
vaporaşul lui Sanderson! 

— Îmi trebuia un pretext. Cum puteam să îl ajut pe Kent să 
evadeze, dacă ar fi fost toți acolo? 

— Şi, după ce i-ai trimis pe idioţii ăia pe dig, l-ai amenințat pe 
laşul de Pelly cu pistolul, nu? 

— Nu vorbi urât despre Pelly. S-a purtat curajos. 

— Va rămâne câteva luni în celula în care l-ai închis. 

— Nu. Îl vei scoate de îndată de acolo, ca să nu mă superi. 

— Poate. Mai întâi însă, îmi vei spune unde a fugit ticălosul 
acela de Kent. 

O uşă se închise. James nu mai auzi decât nişte şoapte din care 
nu înțelegea nimic, întocmai ca atunci când Marette vorbea cu 
Pelly, în apropiere de celula lui. 

Neliniştea lui crescu. Ce putea face? Era ca şi paralizat. Norocul 
nu-i ţinea partea. 

Avea însă libertatea de acțiune şi socoti că, de astă dată, putea 
să-i vină în ajutor fetei, dacă ar fi fost în pericol, spre deosebire de 
momentele în care o urmărise de dincolo de zăbrelele celulei. De 
aceea, întredeschise uşa de la camera ei, să audă mai bine. La 
primul strigăt, ar fi sărit imediat jos, la parter. Neîndoielnic, 
nemernicul de Kedsty n-ar fi avut timp să-i facă vreun rău. În 
câteva secunde i-ar fi lipit țeava pistolului de tâmplă. 

Mai chibzui o clipă. Kedsty nu era omul care să lovească o 
femeie. 

Se întrebă atunci de ce îi ceruse ea cu atâta insistență să nu 
iasă din cameră? 

Într-adevăr, îl rugase acest lucru, ceea ce părea ciudat, după ce 
ea încercase să pară atât de autoritară. Se temea deci de Kedsty... 
Cine era Kedsty pentru ea? De ce se ascundea chiar în casa lui? 

Se temea de el şi chipul ei o trădase atunci când îl implorase să 
nu se arate. Dar şi Kedsty, prin purtarea lui, părea a se teme de 

ea. Ce se întâmplase, aşadar, între ei? 

Glasurile crescură violent în intensitate. Dacă Kedsty vroia să o 
ducă pe fată la sediul rangerilor? Ea nu luase în calcul o asemenea 
posibilitate! 

Totuşi, un astfel de deznodământ era perfect plauzibil. James fu 
gata să coboare scara. Se auzea, răguşită, doar vocea lui Kedsty. 

Rămase, totuşi, neclintit, pregătit de luptă, minute în şir, cu 
trupul țeapăn, cu mâna strânsă pe pistol. 

Simţi o oboseala dureroasa. Se aşeză. Parfumul discret de liliac 
îi aduse aminte de ziua în care Marette venise să-l viziteze la 
infirmeria lui Cardigan. 

Până atunci nu se uitase atent în jurul său, la camera în care se 
găsea. Ştia că fusese a lui Kedsty, dar nimic nu amintea acest 
lucru. Era plină de obiecte de toaletă ale căror număr şi varietate îl 
mirară. 

Ar fi putut să se creadă în budoarul fetei guvernatorului acelui 
stat! Oricum, nu într-o cabană din ţinutul Athabasca. Pe parchet, 
lângă masa de toaletă, se aflau mai mulți pantofi, încântător 
lucraţi, cu tocuri înalte. Chiar şi două perechi de ghete, cochete, de 
lac, cu acelaşi tip de tocuri, ornate cu panglici vesele şi paftale 
aurite. 

Luă în mână un pantof micuţ, din satin, al cărei vârf îl făcu să 
zâmbească. Luxul dovedit prin încălțăminte nu era nimic pe lângă 
cel al hainelor ei, din stofe fine, dantele subțiri, asemenea pânzei 
de păianjen şi broderii prețioase. 

Cine era Marette Radisson? 

Ceea ce avea sub ochi scotea la iveală caracterul schimbător al 
fetei, supusă total capriciilor modei, înnebunită după dantelării şi 
alte fleacuri, înclinând spre preocupări ieftine şi nefolositoare. Or, 
Marette îşi riscase viața pentru el, prin urmare nu putea fi aşa. 
Atunci? 

Uşa camerei în care se găseau Kedsty şi fata se deschise violent. 
Bărbatul rămase o clipă nemişcat pe coridor, ca un taur furios 
care se pregăteşte să treacă la atac. Apoi uşa coridorului fu iar 
trântită, atât de brutal, încât toate geamurile din casă vibrară. 

Ea reveni în cameră şi îi întinse mâinile lui Kent. 

— N-ai coborât la parter, nu? 

— Nu. 

— N-ai auzit nimic din discuția noastră? 

— Doar glasul acestei brute de Kedsty, dar n-am auzit lămurit 
cuvintele. 

Se aşeză jos, suspinând uşurată. 

— Eşti isteţ, Kent şi sunt mulțumită de tine. 

Surâsul ei ciudat încerca să-i ascundă tulburarea. 

— Aproape că l-am convins pe Kedsty să te lase să pleci, fără să 
te mai interogheze. Îmi este dator, aşa că, în cele din urmă, n-a 
putut să mă refuze. 

— Îţi este dator? 

— Da. Peste cinci zile va trece vaporul lui Jean Lassalle. Te vei 
îmbarca pe el şi vei pleca în nord. 

— Este capcana acestui prefăcut, acestui trădător, care vrea să 
mă prindă iar. 

— Mi-a făgăduit că vei putea pleca. Ştie ce-l aşteaptă dacă nu se 
va ține de cuvânt. 

— Nu, Marette. Nu te pot lăsa în mâinile lui. 

— Dar nu mă ameninţă nimic aici! Kedsty n-a intrat în camera 
asta, din ziua în care prietenul tău, uriaşul cu păr roşcat, ne-a 
întâlnit prima oară. N-a mai urcat nici măcar pe prima treaptă a 
scării, aceea care reprezintă hotarul morții... şi nici n-o va trece 
vreodată. Mooie mă păzeşte şi nu vrea altceva decât să aibă un 
motiv ca să-l trimită pe Kedsty pe lumea cealaltă. Atunci când a 
trebuit să lipsesc pentru... să-i spunem afacerea mea, Kedsty a 
căutat să mă oprească. Mă aflam deja într-o barcă. Mooie a apărut 
din întâmplare. Fără îndoială, Kedsty a crezut că mă căuta pe 
mine şi s-a ascuns după nişte trestii, apoi l-a lovit în cap cu 
bastonul său metalic. Mooie n-a murit, ştie cine l-a lovit şi n-aş 
mai avea nimic de adăugat... cred că înţelegi. De aceea, nu-ţi face 
griji pentru mine, Kent. Are cine să mă apere. 

Ultimele cuvinte le rostise mai răspicat, dar James pricepu că-i 
fusese greu să o facă. Citi în ochii ei o nespusă întristare şi se 
gândi că  mâhnirea aceea îl putea ajuta să-i înfrângă 
încăpățânarea. 

— Bine, fie! Să admitem că voi pleca aşa cum vrei tu. Ce voi face 
după aceea? 

— Va trebui să uiţi tot ceea ce s-a întâmplat şi să nu te mai 
gândeşti decât la ceea ce va fi. Altfel nu mă vei ajuta cu nimic. 
Dimpotrivă, mi-ai putea face rău. 

— Vrei să te uit şi pe tine? 

— N-am zis asta, Kent. Mai târziu, poate peste câțiva ani... 
Poate peste câțiva ani, dacă norocul te va purta până în Valea 
Tăcerii, ne vom revedea. 

— Vrei să ne revedem? 

— De ce îmi pui o asemenea întrebare? Mi se pare inutila... 
Dincolo de ţinutul Sulfului, vei putea găsi Valea Tăcerii. Se trece 
printr-un pas care desparte Nahami, la sud, de ţinuturile nordice. 
Nu te vei putea înşela, Kent, dacă vrei, într-adevăr, să ajungi acolo. 
Dacă vei merge prin Dawson şi prin Skaway, vei face un ocol lung 
şi fără rost. Legea nu te va ajunge în Valea Tăcerii. O să-ţi vorbesc 
despre asta înainte să pleci cu vasul lui Lasalle, dar în seara 
aceasta trebuie să tac. 

— Bine! Din moment ce îmi zugrăveşti aşa de amănunțit 
drumul, înseamnă că vrei să ajung în Valea Tăcerii. Nu doresc să 
aflu mai multe, Marette. Am înțeles însă că ţii la mine şi acest 
lucru mă face foarte bucuros. De aceea, trebuie să te pregăteşti de 
plecare. Vom porni împreună la drum. 

Ea făcu un gest înciudat. Lui i se păru, la început, că se înşeală, 
dar pe chipul fetei se putea citi indignarea. Faptul i se păru cu atât 
mai curios, cu cât îi spuse, cu glasul şters: 

— M-ai dezamăgit, Kent. Credeam că mă pot bizui pe tine şi că 
tu simți la fel. 

Până atunci fata stătuse jos, iar el măsurase camera în lung şi 
în lat, cu paşii săi mari. Atunci simți nevoia să se aşeze alături de 
ea. 

— Mai spune-mi o dată, Marette, nu-ţi pare rău că voi pleca fără 
tine? 

— Doar eu ţi-am cerut lucrul acesta! 

— Bine, oftă el, voi pleca. Dar cu o condiţie. 

— Nu vreau să existe nici o condiţie! îi răspunse ea hotărâtă, 
privindu-l însă cu blândețe. 

— E vorba de o condiție uşor de îndeplinit. Vreau să-mi dai 
răspunsul la o întrebare care ne priveşte doar pe noi doi. Îți 
respect taina, dar aş vrea să ştiu, draga mea, de ce te preocupă 
persoana mea? De ce ai făcut atâtea pentru mine, de ce ţi-ai riscat 
viața ca să evadez eu? Mă cunoşti numai de câteva zile! 

— Doar atât vrei să afli? răsuflă ea uşurata. 

Şi, pentru câteva clipe, redeveni fata zeflemitoare, din urmă cu 
puţină vreme. 

— Aşadar, despre asta e vorba, prietene, continuă ea. E foarte 
simplu! 

Îşi plecă o clipă capul, ca pentru a-şi veni în fire şi, în cele 
câteva cuvinte care urmară, timbrul glasului ei se schimba de zece 
ori, ca un lac ce oglindeşte, în luna aprilie, un cer pe care norii 
sunt goniți de vânt. 

Toată bogăţia firii ei, atât de cuprinzătoare şi de neîngrădită, se 
dezvălui prin glasul care rosti ultimele cuvinte ca pe o şoaptă de 
dragoste. 

— Pot să-ți răspund uşor la întrebare. Da, de fapt, înțeleg că 
totul ţi se pare de-a dreptul bizar... E adevărat, am trăit patru ani 
la Montreal. Câtă fățărnicie! Ce nepotrivire între lumea aceea şi cea 
a noastră, unde oamenii sunt cinstiți şi deschişi! Am fost îngrijită 
ca o prințesă. Nu mi-ai spune o noutate dacă mi-ai zice că pantofii 
mei ar trebui să fie duşi la un tăietor de lemne care să le reteze 
tocurile. Pricina pentru care mă îmbrac ca în acel mare oraş, 
precum şi cea care m-a adus aici nu-ți vor fi însă dezvăluite. La 
oraş am învățat să disprețuiesc oamenii. De aceea am fost 
încântata de fapta ta: o minciuna pentru binele altuia. M-am 
gândit: iată pe cineva care este diferit de ceilalți. Cardigan era 
uimit şi el, dar nu credea că vei supraviețui acelei râni. Kedsty însă 
se temea că îi vei scăpa. De aceea am ţinut să te revăd. E simplu. 
Am vrut să te ajut, fiindcă... nu m-am putut opri să nu o fac. Vei 
pleca peste cinci zile, nu? Singur, nu? Ei, bine te-am ajutat, 
fiindcă... te iubesc! 

— Marette! De ce eşti aşa de tristă? 

— Nu sunt, îi răspunse ea, încercând să-şi alunge melancolia 
din priviri. 

Dar se ridică imediat, scuturându-şi capul şi privindu-l 
încruntată. Îi revenise întreaga energie. 

— Kedsty m-a încredinţat că te va ajuta să fugi. Încă mai şovăie 
să o facă, dar se va supune rugăminții mele... Când m-a părăsit, 
fierbea de furie. Ideea de a te ajuta nu a răzbit până la inima sa. 
Voi stărui, astfel ca ea să îi pătrundă cât mai adânc în conştiinţă. 
Te încredinţez că voi izbuti. El se va întoarce la sediul rangerilor. 
Apoi va reveni aici. De altfel, poate să apară dintr-o clipă în alta. 
Încă nu ţi-am arătat ascunzătoarea. Să nu mai pierdem timpul! Eu 
țin lampa, tu urmează-mă! 

Merseră până în capătul coridorului, apoi fata se opri în dreptul 
unei uşi scunde. O deschise. Sub acoperişul în pantă al cabanei, 
Kent zări un spaţiu orânduit ca o cameră. 

— Este o încăpere pentru materiale, îi zise ea. Înainte erau 
păstrate aici tot felul de unelte, scule, găleți şi bidoane. Acum pare 
destul de confortabila, nu? Am pus la fereastra o perdea foarte 
groasa, astfel că poţi să şi fumezi, fără să fii văzut de afară. Poţi să- 
ți aprinzi şi lampa. Pentru tot ceea ce găseşti aici ar trebui să-i 
mulțumeşti bunului grăsan Degete Murdare. Grăbeşte-te să-ți 

schimbi hainele ude! Pune-le pe cele de pe scaun şi aprinde lampa. 
Te las singur. 

Kent fu cuprins de o uşoară tulburare. 

— Nici măcar nu ţi-am mulţumit pentru toate astea. Îmi vei da 
voie să-mi exprim recunoştinţa, aşa cum aş vrea eu, dragă 
Marette, îngerul meu păzitor? 

Se apropie de ea. 

Chiar în clipa aceea se auziră două bătăi scurte în tocul 
ferestrei. Fără doar şi poate că era Mooie, indianul. 

— S-a întors Kedsty! strigă fata, apăsându-şi uşor inima cu 
mâinile, ca pentru a-i încetini bătăile mult prea grăbite. 

Furios, Kent îi zise: 

— Nu vrei să cobor în locul tău şi să discut eu cu el? Mi-ar face 
mare plăcere. 

— Să nu-mi faci aşa ceva! Pentru nimic în lume nu trebuie să 
ştie că eşti aici! 

Dispăru imediat, ducând lampa cu ea. 

Aplecându-se, James începu să caute obiectele din 
ascunzătoarea lui. La lumina unui chibrit, desluşi o lampă, 
aşezată pe o cutie. Atent la tot ceea ce se auzea pe coridor, 
chibritul i se stinse şi nu apucă să o aprindă. 

Nici un glas nu răsună până la el, atunci când Kedsty o întâlni 
pe Marette. Închisese uşa coridorului, ca şi pe cea de la intrare. 
Urmă o linişte apăsătoare. 

Kent stătu multă vreme la pândă, după uşa ascunzătorii lui, 
gata să coboare dacă ar fi fost cazul, dar nu auzea absolut nimic 
din ce se vorbea la parter. 

Pipăind în jur, dădu peste un scaun şi se aşeză. Începu mai 
apoi să se gândească de ce Marette insista ca el să se ascundă în 
locuința dușmanului său. 

Îşi aminti când ea îşi desfăcuse părul şi pletele-i minunate i se 
revărsaseră pe umeri. Nimic altceva nu-i mai trecea prin minte. 

Îi reveni în memorie, aievea parcă, un tablou, pe care-l văzuse 
mai demult. Spiritul singurătăţii, pictat de Conne, un artist 
canadian, prieten al lordului Strathcona, care-şi aflase sursa de 
inspirație chiar în inima pădurii. 

Spiritul singurătăţii! Dar era chiar portretul Marettei! Cum de 
nu cugetase mai demult la lucrul acela? Marette, învăluită în 
propriu-i pâr, cu buzele întredeschise, cu ochii strălucitori, cu 
spatele drept, plina de energie, era cea care-l inspirase pe Conne 
să picteze acel tablou, căruia fata i se păruse chiar sufletul 

pădurii. 

Prin ea, artistul personificase întregul ținut aflat în aval de cele 
trei mari râuri, toată frumusețea sa, soarele, curajul şi faima sa. 

Nu avea de ce să se teamă. O fată ca ea ar fi ținut piept lui 
Kedsty, oricât de viclean ar fi fost el. Nu-i rămânea decât să 
aştepte. 

Se hotărî să aprindă lampa. Încăperea nu avea mai mult de 
cinci metri pătrați. Nicăieri n-ar fi putut sta altfel decât aplecat. 

Într-un colț zări un pat rabatabil şi, în mijlocul acestuia, o 
cuvertură ca un covor. Desluşi şi o măsuţă pe care era întinsă o 
față de masă şi pe care se afla de mâncare pentru zece persoane, 
căci Marette îngrămădise acolo doi fazani rumeniți, muşchi de 
elan, măsline, o conservă de cireşe, pâine, biscuiţi, unt, brânza, o 
sticla în care Kedsty îşi păstra ceaiul sau cafeaua caldă. 

Pe o scândura se găsea o traistă plină şi, alături, o carabină 
Winchester. 

O recunoscu de îndată. O văzuse atârnând pe peretele cabanei 
lui Degete Murdare. Furtuna de afară nu contenise. Zgomotul 
stropilor care se sfărâmau de acoperiş îl făcea să prețuiască şi mai 
mult confortul adăpostului său. 

După ce îşi schimbă hainele ude, se fricționă cu vigoare şi 
schiță un zâmbet la gândul că ar putea să-l întâlnească față în față 
pe Kedsty şi să-şi ia rămas bun de la el la fel cum îşi luase de la 
Mercer. 

Negreşit, odată şi odată tot se va mai întâlni el cu Kedsty. Îşi 
regăsi voia buna şi îşi închipui ce bătaie avea să-i tragă atunci 
prietenului său. 

„Fără îndoiala că o să reuşească să-i pună sângele în mişcare”, 
îşi zise el, simțind cât de tare îi zvâcnea inima, în timp ce îmbrăca 
noile haine aduse de fata. 

Deodată începu să-l frământe gândul că el stătea ascuns, în 
vreme ce ea lupta pentru el. Nu, cu siguranță, nu putea să o lase 
singură acolo. Dacă în noaptea următoare avea să plece, trebuia şi 
îşi dorea să o ia cu el, să o apere. 

După ce se hotărî să înfrângă încăpățânarea fetei, care vroia ca 
el să plece singur, se aşeză mulțumit la masă şi mâncă nişte 
măsline. 

Încet, încet, îi veni pofta de mâncare, deşi nu se atinse de cei doi 
fazani, În schimb, înghiţi toată pulpa de elan, apoi puţină brânză. 


Încercă şi sticla lui Kedsty, ca să vadă dacă în ea era cafea sau 

ceai. 

Ar fi fumat o ţigară. Nu vroia să facă fum în cameră şi Marette 
nu-i arătase cum ar fi putut scăpa de el. 

Afară ploua mărunt. Se puteau zări câteva stele printre nori. 
Curând, cerul avea să fie iar senin. 

Kent stinse lampa şi crăpă uşa, ca să asculte mai bine. Ploaia 
încetase cu totul. Dar nici un glas nu răzbătea până la el. Era 
destul de neobişnuit 


` 


KIZ că 77 CZ 7 


Lăsă uşa întredeschisă şi se aşeză 
pe pat, cu spatele la perete. Rămase 
nemişcat multă vreme. Ar fi vrut să 
ştie cât era ceasul. Pentru a afla, ar 
fi trebuit să închidă uşa şi să 
aprindă un chibrit. 

I se păru prea greu să facă atâtea 
operațiuni. Adormi. 

Pentru cât timp? Îl trezi un 
zgomot puternic. Un strigăt? 
Pesemne că nu, dar neliniştea care 
pusese stăpânire pe el crescu. 
Hotărî să facă ceva, orice ar fi fost. 
Se îndreptă către uşă. O rază de 
lumină străbătea coridorul în 
dreptul camerei ocupată de fată. 

Fără pantofi, cu pistolul în mână, înainta cu prudența, când 
auzi lămurit un geamăt venind de la parter. Nu mai şovăi. Se 
îndreptă repede spre camera Marettei şi aruncă o privire înăuntru. 
Patul nu era desfăcut, iar încăperea era goală, prin urmare fata nu 
fusese pe acolo. 

Simţi un fior înghețându-i inima. Un imbold pe care nu mai 
încercă să-l stăpânească îl îndreptă către scară. Imboldul deveni 
ordin. Trebuia să coboare imediat! 

Repede, fără zgomot, cobori treaptă cu treaptă. Nu auzea nici un 
zgomot; era de-a dreptul straniu. 

Deschise uşa de la salonul cel mare aflat la parter. 

Încăperea, impunătoare prin dimensiunile ei, părea a fi goală! 
Lumina lunii şi a stelelor pătrundea nestingherită prin ferestrele ei 
mari. 

Chiar atunci o văzu limpede pe Marette, care stătea nemişcata, 
ca o statuie, în mijlocul salonului, lângă masa masivă de stejar. 
Lampa de aramă, agățată deasupra fetei, era stinsă. 

Fără a scoate o vorbă, Kent o privi pe Marette din profil. Fu izbit 
de ţinuta ei neobişnuita, de pasivitatea şi nemişcarea ei. Ochii ei 
erau ațintiți asupra unui obiect de pe podea şi nu se dezlipeau 
deloc de acesta! 

Părul ei, curgând în voie pe umerii firavi, strălucea sub razele 
lunii ca o blană de zibelină. S-ar fi putut ca ea să-l audă, căci 
James nu se mai străduia să-şi ascundă prezența. 

Înainta să vadă la ce se uită ea. Kedsty era întins pe podea, cu 
braţele larg desfăcute. 

XIV. CONŞTIINŢA. 


— Marette! Ce s-a întâmplat? 

— Tu eşti, Kent? tresări ea. Ah, iată! Am încercat zadarnic sa 
evit acest lucru. 

Îngrozita, se repezi afară din cameră. 

Ar fi urmat-o, dacă ar fi văzut că iese din casă, dar fata se 
îndreptă către camera ei. Atunci se apropie de Kedsty, se lăsă într- 
un genunchi şi îl cerceta mai atent. Brațele rangerului erau reci, 
țepene. Rareori Kent văzuse un chip mai încordat. 

Instinctul legii cuibărit în sufletul lui de vânător de recompense 
reveni la suprafață. Îşi dădu seama că omul dinaintea lui primise o 
lovitură puternică în cap, dar nu murise din această cauză. 

Pe pământ, lângă cadavru, se afla un pistol Colt, care-i 
aparținuse comandantului şi pe care nu mai apucase să îl 
folosească. Surprins, Kent îşi dădu seama că Kedsty fusese 
strangulat! Se uită în jur şi observă pe masă o coardă de piele cu 
ajutorul căreia ucigaşul îşi îndeplinise înfiorătoarea faptă. 

Nu exista nici o urmă de luptă în casă. Neîndoios, victima, după 
ce fusese lovită pe neaşteptate în cap, nu mai fusese în stare să se 
apere singură! 

Totuşi, hainele răvăşite arătau că încercase să opună rezistență. 

Pe palma dreaptă avea o tăietură dublă, destul de adâncă, iar pe 
antebraţul stâng două zgârieturi. Crima fusese comisă, aşadar, de 
două persoane. Una îl ţinuse nemişcat pe Kedsty, cealaltă îl 
strangulase. 

Oare cine îl ținuse pe Kedsty? Marette? Cine-l strangulase? 
Mooie? 

Marette Radisson nu se pricepea să ucidă un neobrăzat care o 
jignise. Nici n-ar fi putut să-l lovească pe la spate ori să ia parte la 
un asasinat. 

Pe de altă parte, pentru a se răzbuna, Mooie n-ar fi apelat la o 
femeie. 

„lată ce am vrut să evit” , îi spusese ea prima oară când intrase 
în cameră. Ce vroia să spună cu acele cuvinte? 

Poate că: „N-aş fi vrut să fiu obligata să-l ucid pe Kedsty sau să 
ajut să fie ucis”? Sau: „Am vrut ca acesta crimă să nu fi avut loc”? 

„Dar, în acest din urmă caz” îşi zise el, „ea m-ar fi strigat. Să mă 
fi strigat în timp ce dormeam? De ce n-a venit să mă caute de 
îndată ce a rămas singură? De ce s-a speriat când m-a văzut?” 

Luă pistolul lui Kedsty şi zări o pată de sânge şi câteva fire de 
păr pe mânerul acestuia. Kedsty fusese lovit cu propria-i armă! 

Un ucigaş, venit dinafară, se folosise de arma pe care o purta 
victima. Coarda de piele, de care-şi aminti Kent, stătuse multă 
vreme pe masa lui Kedsty. 

Oare Marette îl ucisese singură? James simți dintr-o dată că 
amețeşte. Un fior îi străbătu şira spinării. Sudoarea îi inunda 
fruntea. Un gând cutremurător încolțise! 

— Marette, spune-mi tot ce ştii! 

Rosti aceste cuvinte cu asprime, de îndată ce intra în camera ei. 

Fata se aruncase pe patul ei, ţinându-şi fața în mâini. Auzindu-i 
întrebarea, se ridică, dar tulburarea o copleşea, iar piciorul îi 
tremură când îl puse pe podea. 

Se ridică, totuşi, sprijinindu-se de pat. 

— Marette, vreau să aflu tot! 

— Nu pot să-ți spun nimic, se tângui ea. 

— Nu-mi ascunde nimic. Nu te trădez! 

Tresari. Zărise chipul fetei. Avea, deasupra unei sprâncene, o 
pată roşie, iar pe unul dintre degete, urme de sânge! 

— Kedsty te-a insultat sau te-a ameninţat? Întrebă el, în 
speranța că ea îi va răspunde „da!”. 

— Nu, James. Dar cu tine ce e? 

Simți nevoia să se aşeze. Cu mâna încleştată, îşi deschise 
gulerul cămăşii. După câteva clipe de tăcere, îi zise Marettei, fără 
să-i mai arunce vreo privire: 

— Acum va trebui să pleci. Eu voi rămâne. 

— Ce spui, Kent? 

— Mi-ai salvat viața şi mi-ai pierdut-o iar. Pleacă! Repede! 

— Kent! Crezi că eu te-am pierdut? Vrei să plec? Ce crezi tu 
despre mine? Ce ai de gând să faci? 

— Mă întorc la sediul rangerilor... 

— De ce? 

— De ce? repetă el, ridicându-se şi izbind duşumeaua cu 
călcâiul. Pentru că nu mai vreau să trec încă o dată prin ceea ce 
am trecut. Când am vrut să-mi salvez un prieten, am mințit, deşi 
ştiam bine că nu mă vor crede, dar cum din punct de vedere legal 
nu aveau de ales, erau obligați să ia în considerare declaraţiile 
mele. Crima mea avusese o scuză şi o explicaţie: răzbunarea. Nu 
îmi compromiteam decât onoarea mea de profesionist. A fost greu, 
m-a costat. Dar acum este vorba de mult mai mult! Vor crede că 
eu l-am asasinat pe Kedsty. Niciodată nu voi accepta o asemenea 

acuzație! 

— Crezi... că eu l-am ucis? 

— Sângele de pe mâna ta... Urmele unghiilor tale pe antebraţul 
lui... Ce sunt toate acestea? 

— Am vrut să-l împiedic pe ucigaş să-l omoare! 

— Puțin probabil. În fine, poate că te jignise deja. Te-ai răzbunat 
astfel, ţi-a fost pe plac... Nu vreau să aflu nimic mai mult. Fugi! 

— Şi tu... te vei preda? 

— Da. N-aş vrea să fiu socotit ucigaşul sau complicele 
asasinului lui Pierre Kedsty. Ba, mai mult, unii ar putea adăuga: 
„Kent s-a întors să se răzbune”. 

Marette înțelese gândurile care-l frământau. La început nu-şi 
dăduse seama că o acuzau pe ea, căci ținea mult la James. 

Fata tremura pentru el, îşi pusese viața în primejdie pentru a-l 
scoate din celulă. Neliniştea care o stăpânise până atunci făcu loc 
temerii de a-l pierde. 

El judeca însă cu luciditate şi răceală. Marette făcu la fel şi, 
severă, îi zise: 

— Kent, dacă aş fi fost obligata să-l ucid pe Pelly, ai mai fi fugit 
din celulă? 

— Da. 

— Moartea unui om nevinovat, ca Pelly, nu ţi s-ar fi părut un 
asemenea asasinat? 

— Nu, pentru că orice țipăt scos de el te-ar fi pus în pericol de 
moarte, deci te-ai fi apărat. 

— Dar dacă te-ar fi atacat Kedsty, te-ai fi apărat? 

— Fireşte. 

— Oare n-a făcut mai mult decât să te atace? Vroia să te 
spânzure, deşi te ştia nevinovat. Asta cum se numeşte? 

— Josnicie. 

— Aşadar, răzbunarea ta ar fi îndreptăţită? 

— Nu te răzbuni pe cineva în casa lui, pe întuneric, ci afară, la 
lumină. 

— Care ar fi diferența? 

— Dacă eşti cu adevărat bărbat, te răzbuni pe un duşman 
privindu-l drept în ochi şi nu lovindu-l pe la spate, Marette. 

Ea păli. Jignirea o atinsese cu precizie. 

— Mă crezi în stare de o asemenea laşitate, James? 

Fata se răzvrăti împotriva vorbelor lui grele. Inima începu să-i 
bată iarăşi de bucurie când îl auzi spunându-i: 

— Nu, draga mea, nu pot crede că tu ai înfăptuit această crimă. 

Ştiu că nu tu... Sunt sigur de asta, absolut sigur. Cred în tine mai 
mult decât în mine însumi. 

Adăugă însă imediat: 

— Din păcate, toate aparențele sunt împotriva ta. Nu mai pot 
pleca de aici. 

— Deci asta e hotărârea ta, Kent? 

— Definitiva. 

— Atunci rămân cu tine. 

— Vei fi acuzată de crimă. 

— Ştiu. 

— Vei fi spânzurată! Nu-mi spui mai bine cine este ucigaşul? 

— Nu. 

— Vrei sa plăteşti pentru crima altuia? 

— Şi tu ai făcut la fel, Kent, îi răspunse ea, cu ochii strălucitori. 
Îţi urmez exemplul. 

— Nu face asta, Marette! 

Se aruncară unul în braţele celuilalt. 

— Fie! murmură el. Plecăm împreuna. Imediat! 

— Da, îi răspunse ea. Voi fi gata repede. 

* kk 

După ce luă obiectele pe care Marette le strânsese în camera în 
care se ascunsese, James îşi încercă, chiar în pragul uşii, curelele 
traistei şi căzu pe gânduri. Luând în spate greutatea, osteneala 
apărută în urma efortului şi a bolii se făcu imediat simțită. 

Nici gândurile negre nu-i dădeau pace. Urma să fie acuzat de o 
nouă crimă. Pesemne că ticăloşia de care dăduse dovadă Kedsty 
merita o asemenea pedeapsă. Conştiinţa n-ar fi trebuit să-l mustre 
prea mult. Atunci de ce să mai pună preț pe judecata oamenilor? 

Trebuia să se lupte pentru fată, nu-i aşa? Era a lui. Era bunul 
lui cel mai scump. Ea avea să împărtăşească secretul ei, misterul 
celor două asasinate; era convins că numai dintr-o nobleţe 
sufletească nu o făcuse până atunci. Totul avea să se lămurească. 

Nerăbdător, se duse şi îi bătu la uşă. 

— Nu sunt încă gata, îi răspunse ea. 

Trebui să mai aştepte zece minute, un sfert de oră, poate. Îşi 
reaşeză lucrurile în traistă, când ea îl chemă. 

Marette îi deschise şi se dădu înapoi câțiva paşi, lăsându-l să 
intre în cameră. Atunci o văzu: în lumina aruncată de două lămpi, 
purta un minunat costum de catifea albastră. Părea o zeiță! 
Jacheta i se mula perfect pe corp, iar fusta abia îi cobora până la 
genunchi. Îşi strânsese părul într-o coadă. Picioarele fine erau 

încălțate în cizmulițe înalte, din piele de caribu. 

Îmbrăcată în costumul acela, părea, în acelaşi timp, mai fragilă 
şi mai puternică. Ochii îi străluceau, iar obrajii îi erau îmbujorați. 
Kent o privi un moment şi îşi exprimă mulțumirea printr-o 
clătinare a capului. 

— Sunt gata. Cu ajutorul lui Dumnezeu, plecăm în necunoscut, 
îi zise ea, luând de jos un pachet, pe care James se grăbi să-l 
preia. 

Ploaia reîncepu. Vântul năprasnic şi zgomotul îndepărtat al 
tunetului, dinspre vest, arătau că furtuna nu întârzia să treacă iar 
peste pădure. 

— Mai aşteaptă-mă o clipă, Kent, vin imediat, îi spuse ea, de la 
capătul coridorului. 

Reapăru de îndată, cu o pelerină în mână. Îi şopti, pe un ton ce 
nu admitea nesupunerea: 

— Pune-o pe tine, Kent. 

Era chiar pelerina de ploaie a lui Kedsty. James o ascultă fără 
să se împotrivească. 

— La drum, Kent! Să fugim cât mai repede! Nu vor pune mâna 
pe noi! 

Îi explicase că era necesar să ajungă nu la depozitul lui 
Crossen, ci la cheiul lui Kim. Acolo, Degete Murdare, care nu 
crezuse nici în ruptul capului că Kedsty avea să îl lase pe Kent să 
plece cu nava lui Lassalle, le pregătise o barcă înzestrată cu o 
cabină pentru două persoane şi stârnise ca Marette să-l ducă pe 
James la bordul acesteia. 

De altfel, aveau să o găsească trasă la mal. Mooie le-ar fi fost de 
folos atunci, să îi ajute să o pună la apă, dar trebuiau să se 
descurce în lipsa lui. 

— Unde o fi indianul? 

— Cu siguranța a plecat de lângă casă, aflând ce s-a întâmplat, 
îi răspunse ea. Degete Murdare, auzind că am fugit, va găsi un 
mijloc să ne ajute pe drum. 

Picioarele li se cufundară în apă, apoi în noroi. Vântul sufla 
nemilos. 

Kent îşi dorea cât mai multe fulgere, să vadă încotro se 
îndreaptă; nu putea desluşi în întunericul smolit nici măcar un 
trunchi de copac. 

— Oare chiar nu-l putem găsi pe Mooie? Ne-ar fi de folos. E 
aproape ora două. Dacă ne rătăcim prin pădure, suntem pierduţi. 
În zori, devenim, neîndoielnic, o pradă pentru urmăritorii noştri. 

— Din păcate, indianul nu e pe aici. 

— Cum de eşti aşa de sigură? A fost de față? 

— Ascultă, domnule vânător de recompense, când ai să sfârşeşti 
ancheta? Aveam lucruri mai bune de făcut! Taci, tot nu vei afla 
nimic în plus! Îi strigă ea, agăţându-se de el din cauza rafalelor de 
vânt. Nu avem nevoie de indian ca să ajungem la cheiul lui Kim. Te 
călăuzesc eu până la barcă, la fel de bine ca şi Mooie. 

De fapt, orientarea era anevoioasă şi nu vedea prea mult în 
noaptea întunecata. În cele din urmă, la lumina unui fulger, zări 
poteca către râu. 

Panta pe care o străbăteau era plina de pâraie. Pietrele şi 
rădăcinile copacilor, solul alunecos îi împiedicau să coboare. Cum 
fulgerele se înmulțeau, ajunseră până la urmă în vale şi porniră 
mai departe, urmând poteca, pe un teren plat. 

Atunci furtuna izbucni cu furie! Vântul sufla uneori atât de 
năprasnic, încât erau nevoiți să se agațe de trunchiurile de brazi 
pentru a nu fi aruncați la pământ. Sărind de la unul la altul, 
reuşiră să străbată drumul. 

Marette se prinsese de mijlocul lui Kent, el o ţinea pe după 
umeri. Ea țipa uneori, sau chiar râdea nebuneşte. Aţțâțat de 
furtună, de tunete, de propria-i voce, Kent nu se putea stăpâni şi 
striga, la rândul său; sângele îi fierbea vijelios în vine. 

Ar fi vrut să-i împărtăşească gândurile lui şi Marettei, dar 
vântul îl împiedica să o facă. Striga cât putea de tare, dar şi vijelia 
se încăpățâna. Dacă râdea, vântul râdea de el. 

Era însă fericit: nu putea fi învins. Oricât s-ar fi împotrivit 
natura, era bărbat, trebuia să învingă! Nimic nu i-o putea smulge 
pe fată din mâini! 

Trebuia să trăiască în acele condiții nesuferite. Natura nu-i era 
prielnică, oamenii i se opuneau, legea îi era împotrivă. N-avea de 
ales! Trebuia să învingă! 

Pe neaşteptate, vântul conteni - nu mai biciuia pământul. Brazii 
bătrâni mai gemură câteva minute, dar ploaia încetă. Kent şi 
Marette, la capătul puterilor, se opriră şi ei, să se odihnească şi să- 
şi recapete suflul. Furtuna se îndrepta către vest. Marette îl ținea 
pe James de mâneca, de parcă s-ar fi temut de ceva ce s-ar fi 
putut ivi din întuneric şi i-ar fi putut despărți. 

Bărbatul scoase din buzunar o batistă cu care şterse chipul 
fetei. Făcu acest lucru cu atâta blândețe, încât părea a şterge fața 
unui copil ce tocmai se oprise din plâns. 

Apoi îşi îndepărtă, cu mâneca, stropii de ploaie de pe propriu-i 

chip. Amândoi simțeau că vorbele ar fi izgonit vraja acelor clipe 
minunate. 

Totuşi, fata rupse prima tăcerea. Abia şopti: 

— Să plecăm mai departe, Kent. 

După ce mai parcurseră încă un sfert de milă, ajunseră la 
cheiul lui Kim. 

Fulgerele le mai luminau calea, dar ochii li se obişnuiseră cu 
întunecimea. Marette mergea în față, ținând strâns mâna lui Kent. 
Se îndrepta sigură pe ea, către locul unde trebuia să găsească 
ambarcațiunea. 

Pentru câteva clipe îl lăsă pe Kent să creadă că se rătăcise. Apoi 
zâmbi în noapte de gluma ei nevinovată şi bărbatul desluşi imediat 
cheiul lui Kim. 

Fata se îndreptă către copacul unde Degete Murdare îi spusese 
că avea să se afle barca. Dar... nimic! Cercetă cu atenţie locurile 
din jur. Nimic! 

Neliniştea puse stăpânire pe ea, dar nu lăsă să se vadă. Întreba 
încet, ca şi cum ar fi făcut-o pentru ea însăşi: 

— Ce ne facem, Kent, dacă barca nu e aici? 

James pricepu imediat. Fata nu mai era sigură pe ea şi glasul o 
trăda. 

— N-ar fi prea plăcut, replică el şmechereşte, dar nu ne putem 
supăra pentru un fleac ca ăsta! Plecăm noaptea viitoare. Găsim noi 
la Crossen o canoe buna şi, până atunci, stăm aici. Nu e nici un 
pericol să fim găsiți. 

Ea îşi dădu seama că vocea o dăduse de gol şi că James ştia 
adevărul. 

— Kent, ne primejduim vieţile... Dacă pun mâna pe noi ne 
spânzură. 

— Cu siguranţă ne spânzură, draga mea. 

— Să găsim barca! îi zise ea imediat. Din cauza furtunii, o fi 
ajuns în apă şi s-o fi oprit între sălcii ori trestii. 

Timp de o oră căutară prin apa care le ajungea până la 
genunchi, dar cercetările se dovediră inutile... 

— Nu-i, făcu James, lăsând să-i scape o înjurătură. 

— Merit să dai vina pe mine, îi zise ea. 

O prinse de mijloc şi o strânse în braţe. Îşi amintiră de 
momentele în care furtuna îi silise să se lipească unul de altul. 

Într-o clipă, bărbatul renăscu şi îşi regăsi întreaga vigoare. 

zorilor. Vrei să mergem la Crossen? Nu-ţi ascund că, plecând 
mâine seară, ni se micşorează şansele de a câştiga partida, dar 
sunt convins acum că voi face tot ce-mi stă în putință, alături de 
tine. 

— Kent, te voi urma oriunde, îi răspunse ea scurt şi 
convingător. 

— Ne-am hotărât, aşadar! Avem de parcurs un drum greu. Să 
ne mai odihnim cinci minute! 

Apele râului şi cele ale pâraielor din jur dădeau naştere unui 
concert bizar. Ascultau polifonia aceea, când un zgomot care se 
repeta le atrase atenția. Un lanț se lovea de un lemn! Barca! Barca 
fusese împinsă de furtună undeva, pe-acolo! 

Kent sări imediat în apă şi se îndreptă spre zona de unde venea 
zgomotul acela repetat. Se scufunda până la brâu în lichidul rece. 
Întinse mâinile şi o atinse! 

— Suntem salvați! murmura el fericit. 

E E E Încercă să mişte barca de 
i a câteva ori, iar aceasta, 
balansându-se, îi răspunse 
perfect. Furtuna nu o stricase! 

Reveni lângă Marette, care, 
imitându-i vorbele, îi zise 
veselă: 

— E prea de tot, domnule! 

O prinse în brațe şi o 
strânse la piept. Buzele li se 
contopiră într-un sărut lung şi 
plin de pasiune. 

După câteva eforturi 
serioase, reuşiră să împingă 
ambarcațiunea spre mijlocul 
apei care  băltea acolo. 
Stufărişul şi trestiile nu putea 
fi învinse prea uşor. Foloseau 
drept vâslă un fel de prăjină cu 
care împungeau în nămolul de 
pe fundul bălții, astfel că 
înaintau tare încet. Socoteau 
că în apa adânca aveau să-şi uşureze deplasarea. Clipa aceea nu 
se lăsă mult aşteptată. Curând, curentul le veni în ajutor. Mâini 
invizibile şi puternice îi trăgeau în larg, spre marele râu. Îşi 
regăsiră forțele. Vesela, Marette îl încuraja, punctând ritmul 
mişcărilor bărbatului de lângă ea. 

În sfârşit, ajunseră în mijlocul undelor care-i puteau duce către 
Lacul Sclavilor, fluviul Mackenzie şi ținuturile nordice. Atunci el se 
opri din vâslit, se ridică în picioare să respire adânc, ca să-şi strige 
victoria, bucuria, speranța. 

Şi ea se ridică în picioare. Îl cuprinse cu brațele şi, în 
înlănţuirea lor, el o prinse la rândul lui şi o sărută nebuneşte pe 
buzele-i fierbinți. Când cei doi se strânseseră prima oară în brațe, 
de teamă să nu fie despărțiți, gestul lor nu fusese decât dovada că 
trebuiau să rămână împreuna, sa se îmbrăţişeze unul pe celălalt. 
Pe stânca se sărutaseră. Era cel dintâi gest al dorinţei lor. 

Dar în barcă, împinşi repede de curent, sub briza marelui râu, 
sărutul pe care Kent i-l dădu Marettei nu era decât mărturia 
imensei lui bucurii, a veseliei, a forței cu care privea în viitor, 
încercând să-şi salveze iubita şi viața. 

XV. KENT ȘI MAC TRIGGER. 


Ambarcaţiunea avea şi o foarte mică încăpere, un fel de cabină, 
de opt picioare lungime şi cam şase lățime, al cărei plafon era atât 
de jos, încât bărbatul, mergând în genunchi, l-ar fi atins cu capul. 

Fără griji acum, se lăsau duşi de curent. Kent încercă să o 
instaleze pe fată în aceea încăpere. La lumina unui chibrit, observă 
o lumânare prinsă într-o bucata de mesteacăn, suspendata de un 
cui din perete. 

De îndată ce aprinse lumânarea şi privi mai atent în jur, îl 
binecuvânta pe Degete Murdare încă o dată, căci pregătise foarte 
bine bărcuța pentru o călătorie îndelungata. 

Cum erau doi pasageri, unul trebuia să rămână lângă cârmă, 
iar celălalt să se odihnească în singurul pat din cabină. Un 
scăunel lucrat în lemn, prins bine de cocă, permitea celui aflat la 
timonă să-şi petreacă timpul destul de tihnit. 

În cabină se mai găsea o sobiță cu o provizie îndestulătoare de 
lemne uscate şi, sub fereastra îngustă, un dulăpior ce putea servi 
şi ca masă, în care se găseau numeroase pachete. Văzând-o, Kent 
se gândi la o căsuţa pentru copii. Se descotorosi de tot 
echipamentul său şi îi ceda Marettei locul din mica încăpere. 

Fata se grăbi să aprindă focul din sobiță. Când lemnul începu 
să ardă vesel, aerul se încălzi într-o clipită şi fata îl chemă pe 
tovarăşul ei în cabină. 

El intră ca un câine mare şi plouat, aplecat, atingând 
duşumeaua cu mâinile. Kent îşi dădea seama cât de caraghios 
arăta în poziția aceea. Deosebirea izbitoare dintre trupul lui uriaş 
şi dimensiunile reduse ale încăperii era ilară. 

Marette îşi scosese toca. Şi ea trebuia să stea aplecată în 
cabină, dar poziția ei nu părea la fel de caraghioasă ca a lui. 

Părul ud i se lipise de tâmple şi de obraji. Picioarele, mâinile, 
chiar trupul nu i se uscaseră încă, dar acest lucru n-o împiedica 
să-i zâmbească tovarăşului ei şi să-l privească cu ochii strălucitori. 

Nu se mai gândea la tunete, la trăsnete, la Kedsty, căzut pe 
podeaua cabanei lui. Se gândea doar la Kent, la bărbatul de lângă 
ea. 

James începu să râdă în hohote. Interiorul acela uscat şi plăcut 
părea vesel şi emoționant, în comparaţie cu infernul prin care 
trecuseră. Căldura împrăştiată de sobiță pătrunse în trupurile lor 
îngheţate şi trosniturile lemnelor de pe foc îi făcură să uite de orice 

altceva. Cât de departe se aflau de toate lucrurile urâte, în acele 
clipe! Primejdiile prin care trecuseră nu le lăsaseră decât o 
impresie ştearsă şi jalnică, față de fericirea care-i aştepta, care-i 
încălzise deja, pe care Marette o citea pe chipul lui Kent şi pe care 
el o admira la ea. 

Fata îi surâdea în continuare, în tăcere, cu ochii ei strălucitori şi 
nespuşi de frumoşi. 

Lumina aruncată de lumânare putea fi însă văzută de pe mal. 
Ce-ar fi spus cineva care ar fi zărit punctul acela strălucitor în 
noaptea întunecată? 

Pe mai multe mile distanță, în jurul ținutului Athabasca, se 
înşirau cabanele vânătorilor şi pescarilor, a căror atenţie n-ar fi 
trebuit atrasă. 

De aceea, Kent îşi agăță pelerina cauciucată în dreptul 
ferestruicii, împiedicând lumina să iasă. 

— Am plecat fără probleme, zise el, frecându-şi mâinile 
mulțumit. Nu crezi că m-aş simți mai bine dacă aş fuma şi o 
țigară? 

Îşi făcu repede una. 

— Suntem în siguranţă aici, nu-i aşa? continuă el. Neîndoielnic, 
toată lumea doarme la ora asta. Dacă vreun navigator pe 
Athabasca ar avea insomnie, ar putea să se întrebe ce este cu 
meteoritul alunecând pe ape. Nu avem nici un interes ca lumea din 
jur să ştie ce facem noi. 

— Bineînţeles, îi zise ea, refugiindu-se într-un colț. 

— Mă duc la cârmă. Stai liniştită! Deocamdată nu ne amenința 
nici un pericol de naufragiu. Cel puţin, vom avea timpul necesar să 
ne uscăm bine. Treizeci de mile de aici încolo, nu vom întâlni, în 
drumul nostru, nici stânci, nici căderi de apă. Marele râu este 
neted ca podeaua unei săli de dans. Dacă ne vom lupta uneori cu 
apele lui, să nu te sperii, nu e nimic serios. 

— Nu mă tem de râu, îi răspunse fata cu mult curaj. Unde ne 
vor căuta rangerii în dimineața asta? 

Kent îşi aprinse ţigara şi zâmbi. 

— Prin pădure, pe râu, peste tot. Vor fi ca un furnicar peste care 
tocmai a călcat un om. Fireşte, prima oară vor verifica dacă nu 
lipseşte vreo ambarcaţiune. Nu ştiu însă de a noastră. N-avem 
altceva de făcut, decât să supraveghem ceea ce se întâmplă în 
urma noastră şi să profităm de avansul față de ei. Dormi, aşadar, 
liniştită. Vei avea nevoie de forțe proaspete. Eu voi veghea ca barca 
noastră să nu stea de vorbă cu vreun banc de nisip. 

Cu acele cuvinte, ieşi. Nu trecu nici o jumătate de oră de când 
stătea la cârmă, că apăru Marette. 

— Nu pot să dorm, îi spuse ea, aşezându-se lângă el. 

Glasul îi era liniştit, trupul ei răspândea dragostea de care se 
lăsase cuprinsă. Kent crezu că ea venise să-i destăinuie secretul, 
dar se feri să-i pună întrebări în acest sens, ca să nu devină 
bănuitoare. 

— Ce departe de orice primejdie te simți aici, murmura fata. Aş 
vrea să fiu sigura că Degete Murdare şi ceilalți prieteni ai noştri nu 
vor fi luaţi la întrebări din pricina noastră. 

a S., A — N-o să-i bănuiască 
2» nimeni, fii liniştită. Mooie n-a 
intervenit, nu-i aşa, atunci 
când a fost ucis Kedsty? 

— Nu, răspunse ea, 
nehotărâta. 

Din tonul ei, Kent simți că 
nu avea să afle nimic despre 
crimă. De aceea, făcând pe 
indiferentul, ca şi cum ar fi 
fost ceva obişnuit, o întrebă: 

— De fapt, ce s-a petrecut 
azi-noapte, în casa lui Kedsty? 
Ai putea să-mi spui acum. 

— Dar... nici eu nu ştiu, 
Kent. 

— Totuşi, am dat de tine 
acolo, lângă victimă. 

— Nu am văzut nimic. 

— Ai leşinat? 

— Nu. Eram în camera mea. 
Adormisem, deşi n-am vrut să 
mă las furată de somn. Am avut însă un coşmar. M-a trezit un 
zgomot. O uşă s-a trântit cu putere. Am ascultat foarte atentă şi 
mi s-a părut că aud un geamăt slab. Eram aşa de neliniştita, că 
am coborât şi l-am găsit... ştii pe cine şi cum. Am rămas ca 
paralizata. Nu ştiu nimic în plus, Kent. Nu-mi mai pune întrebări! 
Nu vreau să te gândeşti la acest lucru dezgustător. 

Tăcură o vreme. 

— Încă mă mai bănuieşti, James? rupse ea tăcerea, cu o ironie 
abia simțită în glas, convinsă că va provoca protestul sau scuzele 

bărbatului de lângă ea. 
— Deocamdată caut. 


— Degeaba. N-ai de unde să ştii cine e ucigaşul. 

— Deci tu ştii cine el Şi mi-ai spus că n-ai văzut săvârşindu-se 
crima! Îl cunoşti? 

— Poate. 

— Marette, de ce vrei să existe secretul acesta între noi? 

— Peste cât timp vom fi siguri că rangerii nu mai pot să ne 
prindă? 


— Mai avem de 
aşteptat o zi şi o 
noapte. După ce vom 
trece de Marile Praguri, 
nu mai au cum să ne 
prindă. 

— Ai răbdare până 
atunci, Kent. După 
aceea, îți voi spune tot 
ce ştiu. 

— De ce nu înainte? 

— Am motivele mele. 

— Îţi mulțumesc 
pentru încrederea pe 
care mi-o arăţi, îi zise el 
scurt. 

Ea vru să-l prindă de 
mână, dar el şi-o 
retrase. 

— Poţi să-mi explici 
măcar motivul pentru 
care taci? De ce nu ai 


încredere în mine? 

— Ţi-ai pierdut minţile, Kent! izbucni ea. 

Apoi fata adăugă pe un ton hotărât, altul decât şovăirea de până 
atunci: 

— Tac pentru că nu trebuie să ştii nimic deocamdată. Te-ai 
convins, nu-i aşa, că nu sunt vinovată de asasinarea lui Kedsty? 
Dacă ne prind rangerii, ştiu că nu vei îngădui să fiu acuzată. Sunt 
sigură de acest lucru! Dar eu vreau să fiu acuzata! Vreau să-l 
salvez pe cel vinovat, cu orice preţ! Am un motiv pentru asta, unul 

foarte întemeiat. Nu-ţi mai spun altceva, Kent. Nu mă vei face să 
mărturisesc nimic. Cu cât ştii mai puţin, cu atât eşti mai puțin 
tentat să faci vreo prostie. 

Primii zori luminau zarea. O nuanța de cenuşiu închis se 
răspândi peste coroanele arborilor impunători şi peste suprafața 
apei, pe care apăreau, din loc în loc, umflături, unde curentul era 
mai rapid. 

Kent orienta barca astfel, încât să-i mărească viteza. O dată cu 
viteza, îi creştea şi mânia. Împotriva cui? N-ar fi putut să răspundă 
la această întrebare. Cum barca începu să înainteze mai încet şi 
mânia lui scăzu. 

De mai multe ori, se apropie de Marette, care tăcea şi îşi ținea 
capul plecat. Desluşi, în lumina palidă a zorilor, privirea ațintită 
asupra apei care se scurgea în jurul ambarcaţiunii şi trăsăturile 
rigide ale încăpățânatei. 

Fata se mişcă brusc şi se aşeză cu spatele lipit de peretele de 
lemn al cabinei. Se lăsa legănată de barca purtată de apele marelui 
râu. După un timp, se uită iar la ea şi văzu că îi surâde. Îi puse 
mâna pe umăr: 

— Nu-i aşa că am dreptate, Kent? rosti ea cu un glas blând, 
leneş, intim, care-i pătrunse lui James în inimă. 

Când lumina zilei crescu în intensitate, o briză răcoroasă se 
răspândi peste ape. 

— Intră în cabină, Marette, altfel o să răceşti. 

Cu blândețe, o ajută să se ridice şi o prinse de mijloc. Ea se lăsă 
condusă la cabină. 

— Scoate-ţi pantofii, Marette. Picioarele îți sunt probabil reci ca 
gheața. 

— Da, îi răspunse ea cu acelaşi glas leneş. 

În vreme ce el înviora iarăşi flăcările din sobiță, avea acelaşi 
simțământ pe care-l arătase sub brazi, după furtuna, când 
ştersese de apă chipul tovarăşei lui. Trecut iar la cârmă, Kent nu 
mai simțea acel elan nebunesc care-l făcuse să strige de bucurie 
când barca nimerise pe neaşteptate în curentul ce o purta cu 
viteză către nord. 

Totuşi, lumina zilei care se năştea părea a izgoni umbrele din 
sufletul lui frământat. 

* kk 

Kent era îngândurat. Situaţia se arăta foarte dificilă, totul 
găsindu-se pe muchie de cuțit. 

Fără îndoială, rangerii plecaseră deja, împărțiți în mai multe 

echipe, pe urmele lor. Aveau să scotocească pădurea din jurul 
coloniei, apoi să aştepte venirea lui Kedsty ca să pornească cu 
şalupa pe râu. 

Miraţi de a nu-l vedea venind pe şeful lor, vor interpreta absența 
lui drept un semn că nu se grăbeşte să-l caute pe evadat şi că îi dă 
timp să ajungă într-un loc sigur. 

De fapt, nu era un secret pentru nimeni faptul că James mințise 
atunci când afirmase că-l ucisese pe Barkley, de aceea unii dintre 
ei credeau că situația lui Kent îl emoționase pe Kedsty, care-i 
fusese prieten. Se putea admite, aşadar, că şeful lor nu ţinea în 
mod deosebit ca evadatul să fie prins... 

O asemenea supoziție ar fi rezistat o vreme. Către prânz însă, 
cineva tot s-ar fi dus la cabana lui Kedsty ca să-i dea de veste că 
nu izbutiseră în căutări. Atunci vor afla că acesta fusese asasinat 
şi şalupa va porni la drum. 

Kent calculă că, până la prânz, va avea un avans de treizeci de 
mile. Putea oare, până la noapte, să traverseze Cascada Morţii? 

La câteva mile distanță după acea cădere de apă, se întindea o 
zonă mlăştinoasă unde i-ar fi fost uşor să ascundă ambarcaţiunea. 
Apoi avea să se îndrepte către nord-vest, prin pădure. Încă un 
apus de soare şi urmau să se afle în siguranță! Cam acesta era 
planul său. În plus, dacă ar fi trebuit să se bată, avea să facă orice 
ca să se apere! 

Ar fi vrut însă să evite orice luptă, din pricina Marettei. Pentru 
asta era nevoie să ajungă la cascadă înainte de apus. 

Barca lor fusese îngreunată de apa adusă de ploaie. Kent începu 
să o golească. Cum treaba aceea îl sili să se ude, trecu apoi la 
rame, să se încălzească. 

Câteva mişcări de vâsle îi îngăduiau să obțină o viteză 
mulțumitoare pentru ca, o vreme, să nu mai bată apa care fugea în 
jurul bărcii. Făcea, prin urmare, pauze egale cu timpul folosit 
pentru vâslit. 

Astfel, îşi regla uşor suflul şi făcea o repetiție pentru felul în 
care s-ar fi descurcat la vederea şalupei rangerilor. 

Datorită pauzelor repetate, rezistă vreme îndelungată oboselii. 
Reugşi astfel să mărească avansul cu încă cinci mile, după calculele 
lui. 

Întotdeauna susţinuse: „Puteţi auzi bătăile de inimă ale marelui 
râu, dacă ştiţi cum să-l ascultați”. În prezent, el îl asculta. Marele 
râu, care-l consolase în momentele de singurătate, devenise 
principalul său aliat. 

Parfumul cedrilor şi al altor copaci era mai pătrunzător după 
ploaie şi se împrăştia sub primele raze de soare, urcând împins de 
curentul de aer de pe râu. 

Kent îşi umplea plămânii cu minunatul parfum. 

Nu, şalupa Diviziei N nu avea cum să-i ajungă. Le lipseau 
Kedsty, O'Connor şi chiar el, cei mai buni descoperitori de urme. 

Mişcările lui Kent deveniră automate. Datorită oboselii care se 
acumulase, gândurile prinse să i se încâlcească. Înţelepciunea nu-i 
mai călăuzea faptele, gesturile. 

Starea aceasta de lucruri îl stăpâni încă multa vreme. Obosea, 
încercând să mai câştige câteva mile în plus. Deodată, îl izbi un 
miros care se amesteca şi cu parfumul cedrilor. I se păru aroma 
aducătoare de viață. Îşi ridică privirea şi zări, deasupra 
acoperişului cabinei, un fum subțire ridicându-se spre cerul 
albastru. Mirosul venea de acolo şi fusese adus de vântul care 
bătea uneori din acea direcție. 

Deci Marette nu dormea! Fata aprinsese iar focul. Se duse şi 
bătu la uşa cabinei. 

— Ah, ai venit prea devreme! îi răspunse ea. Hai, intră, nu sta în 
prag! 

Când intră, fu surprins de un alt miros plăcut. Slănina şi 
cafeaua se găseau pe măsuţă, gata de a fi servite. 

El crezuse că Marette se încălța, ori îşi făcea toaleta de 
dimineață şi din acest motiv îi spusese că era prea devreme. Ea 
însă pregătise micul dejun. 

Nu era o treabă ieşita din comun să prăjeşti nişte slănină sau să 
faci o cafea, dar Kent fu încântat. Cele două lucruri, cafeaua şi 
slănina, îi plăcuseră întotdeauna. Rareori îi lipsiseră de la o masă 
obişnuita. 

„Dacă simți mirosul lor”, îi spusese O'Connor, „bate la uşa 
cabanei de unde vin ele şi vei fi primit cu inima deschisă.” 

Lui James nu-i ardea însă, în clipele acelea, să cugete prea mult 
la cuvintele prietenului său. Era nerăbdător să guste cele pregătite 
de Marette. 

În genunchi, în faţa uşiței de la sobă, fata prăjea pâine cu 
ajutorul a două furculițe. Părul, frumos pieptănat, îi cădea pe 
umeri. Era rumenă în obraji. 

Îi strigă: 

— Păcat că ai venit mai devreme. Aş fi vrut să-ţi fac o surpriză. 

— Ai reuşit! Acum însă ai nevoie şi de ajutorul meu. 

Îngenunche lângă ea şi, aplecându-se să-i ia din mâini 

furculițele, o sărută pe păr. Ea se îmbujoră mai mult. 

James se apropie de ceea ce la servea drept masă şi se aşeză pe 
taburet. Fata luă loc pe rama şezlongului. 

Cu câtă bucurie o urmări Kent pe Marette cum îi toarnă 
cafeaua! Îi mai pusese în ceaşcă şi puţin lapte cu zahăr. James nu 
prea obişnuia să folosească aşa ceva, dar ea nu-l întrebă dacă-i 
place sau nu, ci îl sili să guste. 

De îndată ce terminară, fata dori să iasă afară. 

Nemişcata şi tăcută, contemplă o vreme lumea minunata care-i 
înconjura. 

Pădurea se ridica de-a lungul malurilor ca o armata care ocrotea 
lumea de atacurile civilizației. Fata se gândea că fiecare minut care 
trecea o apropia şi mai mult de nordul minunat, unde avea să 
trăiască alături de bărbatul iubit. 

— Sunt fericita... fericită! murmură ea. Ah, Jim, cât sunt de 
fericită! 

Fără să se codească, se aruncă în braţele lui Kent, iar mâinile ei 
îi mângâiară chipul. Îşi puse apoi capul pe umărul lui, privind 
înainte şi respirând aerul blând şi parfumul înmiresmat al 
pădurilor. 

Un elan uriaş, care-i zări pe neaşteptate, ieşi din apa, pe mal şi 
se grăbi să dispară la adăpostul copacilor. 

— L-ai văzut, Kent? îi strigă Marette. Să ne aşezăm! Vino lângă 
mine. Nu mi-ai mărturisit niciodată motivul pentru care ai vrut să 
te sacrifici în locul lui Mac Trigger. Îl cunoşteai bine? Îi datorai 
ceva? De ce nu-mi spui nimic? De ce nu vorbeşti despre el? 

— Îi eram dator. Mai mult, trebuia să îl ajut cu orice preţ, îi 
răspunse el. 

— De ce? 

— Totul s-a întâmplat cu peste şase ani în urmă... Pe atunci 
lucram ca ranger. Fusesem trimis departe, în nord, în căutarea 
unor indieni care distilau anumite rădăcini, spre a obține din ele 
droguri, adevărate otrăvuri pentru un alb. În cursul expediției m- 
am îmbolnăvit grav de vărsat de vânt. Mă aflam la trei sute de mile 
distanță de orice aşezare omeneasca... Indianul care mă 
întovărăşea a fugit, de îndată ce a aflat de boala care mă doborâse. 
Abia am putut să-mi ridic cortul şi m-am prăbuşit pe spate. Am 
petrecut astfel câteva zile tare urâte, Marette! 

— Şi te-a ajutat Mac Trigger? 

— Da, el. Nu ai nevoie de un curaj deosebit când te baţi cu un 
om înarmat, dacă ai şi tu o puşcă bună. Îţi trebuie însă multă 

îndrăzneală să înfrunți moartea roşie, cum se mai numeşte 
această boală de temut. Eu nu reprezentam nimic pentru Mac 
Trigger. Nu ne mai întâlnisem până atunci. El a stat cu mine, în 
cort, până m-am vindecat. 

— Nu s-a îmbolnăvit şi el? 

— Ba da. Grav de tot. 

— L-ai îngrijit, la rândul tău? 

— Fireşte. l-o datoram. Apoi ne-am despărțit. El a pornit către 
vest, eu mi-am urmat drumul către nord. Întâmplarea a făcut să-l 
pot răsplăti după atâţia ani. 

— Ştiam toate aceste lucruri, îi mărturisi Marette. 

— De la cine? Şi de ce m-ai întrebat? 

— Ca să te ascult. Îmi place să-ţi aud glasul, îi răspunse ea cu 
un surâs enigmatic. 

— Are vreo legătură cu secretul tău? 

Ea îşi puse un deget pe buze. 

Pentru a face față ispitei de a-i mai pune întrebări, el luă iar 
vâslele; după o jumătate de oră, simțind o mare nevoie de odihnă, 
se duse să se întindă în pat; fata rămase la cârmă. 

XVI. CATASTROFA. 


Orele după-amiezii trecură ca un vis. 

Malurile împădurite ale râului erau mărețe, în liniştea şi 
nemişcarea imensului ținut. Doar de două sau trei ori observară 
urme ale vieții omeneşti: o barca prinsă de rădăcina unui copac, o 
cabană a unui vânător, o tabără a indienilor într-un luminiş. 

Ajunseră, fără a întâmpina vreo primejdie, până în zona unde 
uriaşul râu trece printr-un mare repeziş, grăbindu-şi mult apele şi 
zorind mai multe mile. 

Nu avea nici un rost să mai vâslească. 

Aşezaţi lângă cârmă, Kent şi Marette îşi retrăiau trecutul. Fata 
ar fi vrut să afle ce impresii păstrase el din călătoria în nordul 
îndepărtat. 

El îi împărtăşi câteva dintre acestea, povestindu-i câteva 
întâmplări şi susținând iarăşi cu tărie dragostea pentru 
singurătate şi pădurea nesfârşită. 

Îi destăinui şi zilele îndepărtate, pe care le păstrase în memorie, 
ale copilăriei sale petrecuta la o fermă. 

Ascultându-l, ea schița un surâs discret. Apoi îi povesti viața ei 
de şcolăriță. Câta bucurie trăise când se izolase în mijlocul pădurii 
şi cât de mult dorea să trăiască în continuare acolo! Nu intră însă 
în amănunte despre viața familială, nu îi vorbi de părinţi, de frați 
sau surori. Scăparea aceea nu-l îndurera prea mult pe Kent; nu-i 
puse nici o întrebare în plus. Ştia că ea avea să vorbească singură 
despre rudele ei, când se va simți în siguranţă. 

— Gândeşte-te că am lipsit patru ani de acasă! Patru ani, Jim! 
Cât de mult mi se pare! 

— lar acum mergem la tine acasă, Marette. 

Ca răspuns, îi luă mâna lui Kent între ale ei şi i-o strânse cât 
putu de tare. 

— Cred că aş fi murit dacă aş mai fi stat o vreme într-un mare 
oraş din sud, reluă ea. Acolo îmi plăcea un singur lucru. 

— Care? 

— Că sunt trandafiri roşii... 

— Şi pantofi frumoşi! 

— Ba nu! Îi detest. 

— Atunci de ce ai o colecție aşa de mare? 

— Trebuie să fiu întotdeauna atentă la ceea ce spun, când 
vorbesc cu tine, fiindcă tot timpul tu vrei să cercetezi ceva. Voi 

tăcea, domnule. 

Totuşi, dusă de vârtejul amintirilor ei, fata nu conteni cu 
mărturisirile. 

— Nu pot să mă plâng de felul în care am fost primita la oraş, 
continuă ea. Oamenii s-au purtat frumos cu mine... Cred chiar că 
mă iubeau. Eu însă mă rugam în fiecare seară. Ştii ce reprezintă 
pentru noi, cei din nord, cele Trei Ape, Athabasca, Lacul Sclavilor 
şi fluviul Mackenzie. Mă rugam în fiecare seară să mă întorc în 
ţinutul celor Trei Ape. În oraş era foarte multă lume, erau oameni 
peste tot, mii şi mii de indivizi. Eu însă parcă eram bolnavă şi mă 
simțeam mereu singură. Vroiam să plec de acolo! Îmi plăceau 
pădurile, Jim, animalele şi păsările sălbatice. Pe acolo nu vezi aşa 
ceva. Soarele nu poate fi văzut când răsare, nici când apune. La fel 
se întâmplă şi cu luna. Oamenii din ținutul nostru se uită altfel la 
tine, Jim. Țineam la ei... 

Kent era atent la vorbele ei, dar glasul fetei îl răpea, o voce atât 
de blândă, de feminină, de melodioasă... 

— Cunoşti întinsul ţinut al Sulfului, dincolo de Fort-Simpson, 
către vest, între cele două Nahani? 

— Da. Acolo s-au pierdut rangerii conduşi de Kilbane. Indienii îl 
numesc Ţara Primejdiei, nu-i aşa? 

Fata întări, printr-un semn din cap. 

— Se zice că nici o ființă vie n-a traversat încă ţinutul Sulfului, 
adăugă ea. Dar nu-i adevărat! Eu l-am traversat. Şi îl vom traversa 
împreună, Kent. Ieri ţi-am vorbit despre drumul care merge către 
Valea Tăcerii. Vom face împreună drumul acesta, Jim! 

Se priviră în tăcere, cu ochii strălucind de speranță. 

De la o vreme, barca lor era dusă de ape mai leneşe. 

Kent se apucă iar să vâslească. Dorea mult să ajungă mai 
repede acolo unde aveau să părăsească marele râu ca să intre la 
adăpostul pădurii. 

Îi explică Marettei motivul pentru care, uneori, trebuia să 
înceteze de a mai naviga pe Athabasca. Desigur, apa aceea era o 
cale uriaşă, prin care se făcea comerț cu nordul. Din acest motiv 
era supravegheată neîntrerupt de oamenii legii. Dacă ar fi urmat 
să navigheze astfel, mai devreme sau mai târziu ar fi fost prinşi. În 
imensa pădure se aflau însă la adăpost. Existau mii şi mii de 
poteci pe care nu umbla nici un om al legii. 

— De ce să nu pornim chiar acum pe o astfel de potecă, Jim? 
Suntem destul de departe de ţinutul Athabasca. 

— Fără îndoială, dar de la Cascada Morţii încolo, intrăm pe un 


125 


teritoriu unde nu mai suntem amenințați. 

— Şi dacă dau peste noi cu şalupa, mai înainte de a ajunge 
acolo? 

— Avem destul timp să tragem la mal şi le va fi la fel de greu să 
ne găsească în pădure, pe cât e de anevoios să găseşti un ac într- 
un car cu fân. În acest fel însă, vom fi siliți să facem un mare ocol. 
În orice caz, trebuie să fim atenţi în fiecare clipă. 

Se retraseră astfel, mai bine dispuşi, în cabina micuței bărci. 

— Pari un urs stângaci, care orbecăieşte prin peştera lui, îi zise 
Marette, văzându-l lovindu-se când de măsuţă, când de sobiță, de 
pat sau de şezlong. 

— Spune-mi mai curând că par un elefant închis într-o colivie 
de canar! 

Totuşi, când James începu iarăşi să vâslească, chipul îi deveni 
mult mai serios. Se gândea intens la timpul care trecuse de când 
plecaseră şi la distanța pe care o parcurseseră până atunci. 
Încerca şi să recunoască anumite puncte de reper de-a lungul 
malurilor. 

— Pe la ora cinci sau ceva mai târziu, zise el, ajungem la 
Cascada Morţii. Vom străbate porțiunea cea mai periculoasă în 
decurs de zece minute. După aceea nu mai avem de ce să ne 
temem de oamenii legii! 

Marette îi destăinui atunci că ea mai trecuse o dată prin 
Cascada Morţii, dar cu multă vreme în urmă. Aventura aceea o 
înspăimântase. Îşi amintea de o anumită stâncă asemănătoare 
unui monstru, care îşi devora victimele. 

— Da, îmi amintesc de o stâncă uriaşă, aflată în partea de sus a 
cascadei, tăioasă ca un dinte de dragon şi care despică în două 
apele care se pregătesc să cadă în gol. 

— Ai dreptate, Marette, ştiu despre ce este vorba. Va trebui să 
trecem prin stânga ei. Pe acolo vom scăpa. E drept că face un 
zgomot asurzitor şi pare un drum îngrozitor pentru orice om, dar 
adevărul este că am putea-o compara cu un câine care latră, dar 
nu muşcă. Asta înseamnă că accidentele sunt rare. Au loc doar 
când ambarcațiunea este scăpată de sub control, când nu 
funcționează cârma ori călătorii s-au izbit de stânca aceea. Dacă 
am porni însă prin culoarul din dreapta stâncii, nu am mai avea 
scăpare! 

Marette zâmbi: 

— Vrei să spui, Jim, că avem, totuşi, şanse să trecem vii şi 
nevătămațţi prin Cascada Morţii? 

— Sigur, Marette. Vom folosi culoarul din stânga acelui dinte de 
dragon. Barca noastră este solida, deşi destul de mica. Nu ne vom 
izbi de stânca şi vom călători pe acolo atât de liniştiți, încât nici n- 
o să-ți dai seama când vom trece cascada. Eu am mers pe acolo de 
sute de ori. 

Către ora patru după-amiaza, apele râului îşi schimbară 
înfăţişarea. Kent zâmbi fericit, văzând că albia se îngusta. Nu se 
aflau prea departe de cascadă. 

Deodată, apele începură să curgă foarte repede. Kent profită de 
acest lucru, lăsând vâslele din mâini şi odihnindu-se. Când apa îşi 
încetinea curgerea, bărbatul începea să tragă la rame. Fata îl 
ajuta. El îi urmărea din priviri corpul fragil şi minunat care se 
apleca peste vâsle. Ea îi adresă un surâs. Vântul şi soarele se 
jucau prin părul ei. Buzele îi erau roşii, obrajii îmbujoraţi, ochii 
nemaiîntâlniți, de o culoare albastru-violet. 

De mai multe ori, contemplând frumusețea Marettei, se întreba 
dacă nu cumva totul nu era decât un vis. Se opri de câteva ori din 
vâslit şi izbucni într-un râs vesel, fără să pară că ar fi avut vreun 
motiv. Îi mulţumi lui Dumnezeu, în gând, că exista o făptura ca 
Marette. 

Era cinci fără un sfert, după cum arăta ceasul său. Asculta 
atent. Fata auzi un zgomot nedefinit pe care el nu îl băgase de 
seamă. 

Un uriaş nor de vapori se zărea la orizont. De acolo venea 
zgomotul acela, fierberea care creştea, încet, dar sigur, în 
intensitate. 

— Ne apropiem de praguri! Vom ajunge curând la cascadă! 
Strigă el triumfător, cu glasul vibrând de emoție. Am învins! 
Suntem salvați! 

O luă pe Marette în brațe. Propria lui ființa i se părea lipsită de 
orice importanță, față de viața caldă, care palpita, a fetei pe care o 
strângea la piept. 

Tandreţea şi blândeţțea puneau frâu pasiunii sale astfel că, 
rostind numele ei, se simți un alt om. 

— Am reuşit, Marette! repeta el. Mă auzi? Am scăpat de oamenii 
legii! 

Barca lor desenă o curbă. Zăriră, cam la o milă înaintea lor, 
apele înspumate ale pragurilor. Kent se lupta din răsputeri să 
păstreze barca în mijlocul râului. O vreme nu mai vorbiră. 

— În curând, îţi voi afla 
secretul, iubita mea, îi zise el 
într-un târziu. 

Dar de abia spusese 
cuvintele acelea, că Marette 
tresări. Ea nu se uită la el, ci 
undeva, în depărtare. Păli. 

— Ascultă! 

Kent se întoarse în direcția 
în care privea Marette. În 
momentul acela, peste 
murmurul apelor, distinse un 
pufăit. Era cel de la motorul 
şalupei! 

Îi scăpă un blestem printre 
dinți. 

— Nu mai putem să ajungem 
la cascadă, zise el şi Marette îl 
auzi ca prin vis. Să tragem la 
mal cât mai repede! 

Odată ce hotări astfel, îşi puse toate forțele în slujba planului 
său. Ştia că nu mai avea nici măcar o secunda de pierdut, dacă 
vroiau să nu fie capturați. 

Barca lor fusese prinsă de apele rapide ale pragurilor. O 
îndreptă spre malul apusean. Marette înțelese şi ea cât de mult 
conta o secundă în plus în asemenea cazuri. Dacă erau prinşi în 
marele vârtej care învolbura apele, înainte de a ajunge la mal, erau 
siliți să treacă prin cascadă. 

În acest caz, şalupa avea să-i ajungă la ieşirea din culoar. Încet, 
încet, barca lor se îndrepta spre malul apusean. 

Kent se lumină iar la față. Tocmai zărise o limbă de pământ 
acoperit de pietre, care înainta prin apă ca un deget. I-l arăta fetei. 
Dincolo de acesta se distingea un perete stâncos, de culoare 
neagră, care marca începutul intrării în Cascada Morţii. 

— Vom izbuti să ajungem pe mal, şuieră el printre dinții 
încleştați din cauza eforturilor pe care le făcea. Nu văd pe unde ar 
putea acosta cu şalupa. Odată ajunşi pe pământ, suntem scăpați. 
Ne vor pierde urma. 

— Minunat! strigă Marette, ai cărei obraji îşi recăpătaseră 
culoarea şi ai cărei ochi străluceau iar. 

— Ce fată curajoasă eşti! 

Şalupa urmăritorilor i-ar fi ajuns repede, dar limba aceea de 
pământ se afla la numai câteva picioare distanță de ei. Deodată, se 
auzi o detunătură. 

Kent, care ţinea cu toate puterile de cârmă, se prăbuşi pe 
neaşteptate şi abia evită căderea peste puntea ambarcațiunii. Ce 
se întâmplase? Fusese rănit de un glonț? Se trăgea asupra lor din 
pădure? Marette se îngrozi la acest gând. 

Cauza acestei primejdii neaşteptate era însă alta. Pivotul cârmei 
se rupsese! Barca trecu pe lângă limba de pământ şi, imposibil de 
controlat, se îndrepta către cascada! 

Fu cuprinsa de vârtejul apelor rapide. Kent, cu ochii ațintiți 
asupra defileului dinaintea lor, în care îi pândea moartea, o luă pe 
fată în braţe. 

Simți cum se agaţă de el, strângându-l din ce în ce mai tare 
după gât. Devenise livida. Înţelese că nu mai era nevoie să-i explice 
ce urma să se întâmple. Situaţia era tragică! În privirea Marettei se 
putea citi îndrăzneala, fata nu-şi pierduse capul de tot. Kent îşi lipi 
obrazul de cel al iubitei sale şi îi simți atingerea catifelată. Se 
sărutară. El o strângea cu toată înflăcărarea iubirii şi mai spera să 
o poată salva de la moarte. 

Mintea lui lucra cu repeziciune. Nu aveau, poate, decât zece la 
suta şanse ca barca lor, de necontrolat, să treacă întreagă printre 
pereții întunecați şi colții stâncilor. Chiar reuşind să scape de 
porțiunea aceea periculoasă, oamenii legii îi puteau prinde la 
ieşirea din defileu, dacă nu cumva vreun capriciu al destinului nu- 
i arunca pe mal. 

Kent îşi mai spuse că, dacă barca lor era împinsă departe de 
pragurile de jos ale cascadei, ar fi putut ajunge la mal şi înot. 
Împotriva urmăritorilor lor, ar fi folosit şi puşca pe care o avea, 
dacă acest lucru devenea necesar. 

Zări şalupa şi observă că la bordul acesteia nu se aflau decât 
trei oameni. Avea să-i împuşte, dacă încercau să-i urmărească! 
Simțea în suflet o ură teribilă împotriva legii, pe care până nu 
demult o servise. 

Se îndreptau cu mare viteză printre vârtejuri. Barca semăna cu 
un cal de curse scăpat din frâu. Colţii stâncilor păreau monştri ce 
aşteptau doar o greşeală spre a-i distruge. 

Marette, cu braţele în jurul gâtului lui Kent, privea primejdia în 
fața. Puteau vedea dintele de dragon, stânca de care se temeau 
atât de mult. Strălucitoare şi crudă, îi aştepta. Peste vreo două 

minute aveau să ajungă la ea, aveau să fie zdrobiți sau să treacă 
întregi mai departe. 

Kent nu mai avu timp să-i explice fetei cele ce urmau; se aplecă 
asupra traistei şi scoase un cuţit din buzunarul acesteia. Apoi tăie 
curelele şi sfoara traistei. O legă pe Marette cu acestea şi îi spuse; 
să se ţină bine de el. 

Fata îi zâmbi şi îi spuse ca avea toată încrederea în el. 

— Ştiu să înot, Jim! strigă ea. Dacă ne vom lovi de stâncă... 

Kent nu o mai auzea. Se lovi în piept — uitase un lucru foarte 
important! 

Pantofii! Cum erau să înoate încălțați? Nu mai aveau timp să îşi 
scoată încălțămintea. Se aplecă şi, dintr-o tăietură de cuțit, îşi 
despică şireturile. Făcu apoi la fel cu încălțămintea fetei. Îşi 
aruncară apoi pantofii printr-un simplu gest. Observă cu uimire, 
în clipele acelea de groază, cu ce rapiditate răspundea Marette 
gândurilor lui. 

Mai aveau de aşteptat câteva clipe. Ea îl strânse după gât pe 
bărbatul de lângă ea, asemenea unui copil. 

După zece secunde se produse catastrofa. Barca se izbi de 
dintele dragonului, chiar la mijloc. Kent se pregătise pentru a 
rezista unui asemenea şoc, dar încercările lui de a rămâne în 
picioare, cu Marette în braţe, erau zadarnice. Marginea bărcii nu 
lăsase însă stânca alunecoasă şi dură să îi zdrobească. 

Bărbatul îşi dădu seama că întreaga structura a bărcii se 
dislocase. Dacă aceasta nu se desfăcuse încă în bucăţi, faptul se 
datora presiunii uriaşe pe care apele o exercitau asupra părților 
exterioare din care era compusă coca. Aceeaşi presiune putea însă, 
în orice moment, să scadă şi efectul devastator al ciocnirii să se 
facă cunoscut. 

Kent, strângând în mână cureaua care-l ținea legat de Marette, 
urmărea din priviri ceea ce se întâmpla în continuare. 
Ambarcaţiunea, dusă de apele repezi, se angajase pe culoarul din 
dreapta! Nu mai exista nici o speranţă! Aveau să moară! 

O văzu pe Marette, plină de apă; fu mirat de calmul pe care-l citi 
în privirea ei, spre deosebire de buzele ce-i tremurau. Coca se izbi 
apoi de o asperitate a dintelui de dragon. Barca se ridică în aer, iar 
cabina micuța se turti, ca şi când ar fi fost făcută din carton. 
Speranţa apăru în sufletul lui Kent. Nu, nu aveau să moară! Nu se 
putea să piară! Trebuia să lupte pentru ea, pentru făptura aceea 
dragă care îi surâdea, chiar şi în clipa în care moartea le ieşise în 
cale. Trebuia să reziste! 

Ambarcaţiunea se îndepărtă de dintele de dragon. Nu mai era 
decât un rest plutitor care dispărea cu repeziciune sub ape. Kent 
se trezi astfel în mijlocul vârtejului înspumat, ţinând-o pe Marette 
lângă el. Se agita disperat în unda neagră şi în spuma albă. I se 
părea că nu are destul aer să respire. 

— Cum e, Marette? 

— Bine, bine, îi răspunsa ea îndemânarea lui de înotător nu îi 
servea deloc în clipele acelea. Părea o aşchie de lemn aruncată pe 
ape. Prin toate eforturile sale urmărea să-şi interpună trupul între 
fată şi stânci. 

Kent nu se temea de apă, ci de stânci. Erau zeci, poate sute, în 
jurul lor. Păreau dinții unei uriaşe maşini de zdrobit, de un sfert 
de milă lungime! 

Simți prima izbitură, apoi pe cea de-a doua... La a treia, răcni 
furios; de astă data izbutise să o ferească pe Marette. 

Printr-un vârtej de spumă, o zări pe fată, cu capul pe spate, cu 
părul plutindu-i în jur. La început crezu că trupu-i fusese zdrobit. 
Ea îi făcu însă un semn cu mâna, încurajându-l! Nemai băgând în 
seamă propriile-i răni, se luptă neîncetat cu forțele dezlănțuite 
împotriva lor. Începea să ameţească, iar vigoarea brațelor îi 
scădea... 

Trecuseră de mijlocul cumplitului defileu, când se izbi cu capul 
de o stâncă. Violenţa loviturii făcu să o scape pe Marette, care se 
agăță de peretele de piatră. 

Reugşi să se prindă şi el de acel perete! 

Aflaţi la cinci picioare distanță unul de celălalt, se priviră 
amețiți. leşit pe jumătate din apă, trupul lui Kent era plin de râni. 

Marette văzu că pumnul cu care ţinuse coarda din piele de care 
fusese legata ea îi era sfâşiat şi sângele înroşise apa, dar el nu 
spunea nimic. 

— Am trecut ce a fost mai greu, draga mea! Îi strigă el, după ce 
îşi recăpătă suflul. Ţine-te bine. Mă mai odihnesc puţin şi apoi vin, 
din stâncă în stâncă, la tine. Încearcă să-mi arunci capătul corzii. 
Nu, aşteaptă! Nu te mişca, vei aluneca de unde te afli! 

Nu se mai odihni. Poziția precară în care se găsea Marette îi 
inspira o groază pe care nu încerca să o ascundă. Îi mulțumi în 
gând lui Dumnezeu că îi dăduse ideea de a o lega pe fată de el. 

Astfel, Marette reuşise să rămână în viață până atunci. Acum 
trebuia ca el să prindă iar celalalt capăt al corzii. 

Începu să se deplaseze, încet, pe piatra lunecoasă. Căzu în apă, 
dar, printr-un miracol, se prinse iar de stânca. 

Curentul apei îndrepta către el pletele lungi ale fetei. Putea oare 
sa le atingă? N-ar fi fost mai bine să încerce să ajungă prin râu 
până la ea? Ceva îi spuse însă că o astfel de încercare i-ar fi fost 
fatală... 

Deodată, fata ţipă. Alunecase şi scăpase piatra de care se ţinuse 
până atunci! Kent se aruncă în râu.. Încercând să o prindă. Apa îl 
duse într-o altă direcție. Reuşi cu greu să iasă la suprafață. O văzu 
pe Marette la vreo douăzeci de picioare distanța de el! Depărtarea 
dintre ei creştea cu repeziciune. Capul fetei, apoi brațul ei, 
dispărură sub spuma undelor. 

Cu toate forțele, încercă să o urmărească. Mai numeroase şi mai 
duşmănoase, pietrele din albia râului îl loveau şi îl tăiau, părând 
nişte ființe vii, nişte făpturi răzbunătoare ale întunericului, care se 
bucurau ca îl torturau şi că puteau să-l distrugă. 

Îl izbeau şi gemeau, iar apele făceau un zgomot asemănător cu 
cel al Niagarei. 

La un moment dat, îşi simți capul greu ca de plumb. Nu-şi mai 
dădu seama când încetă să mai lupte. Îşi pierduse cunoştinţa... 

XVII. PROSCRISUL. 


După o oră, Kent îşi veni în fire. Trăia sentimentul curios al 
trezirii dintr-un coşmar, dar nu-şi dădu seama imediat de situația 
în care se găsea. 

O stânca uriaşă şi întunecata se ridica înaintea lui. Capul îl 
durea îngrozitor. În faţă vedea un nor de aburi prin care se reflecta 
apusul soarelui. Apele înfuriate gemeau înfiorător. 

Deodată, îşi aminti! Un cerc de fier îi strângea, nemilos, 
tâmplele. Se ridica cu greu, se propti într-un genunchi. Până la 
urmă, ameţit, reuşi să meargă. Pe buze îi veni numele Marettei. 
Unde era ea? Murise oare? Ar fi vrut să o strige, dar limba îi era 
parcă paralizată de eforturile care-l epuizaseră. 

Treptat, mintea i se limpezi. Ochii deosebeau cu uşurinţă ceea 
ce era în jurul lui. Văzu spuma albă de pe vârfurile pietrelor 
întunecate care aşteptau căderea nopții. La picioarele lui, apa era 
liniştită. 

Fusese tras de curent pe o limbă de pământ stâncos. Se afla 
încă în defileul în care apele înfuriate se izbeau de pereţii tăioşi şi 
lunecoşi. Dar Marette unde se găsea? 

Nu vroia să admită adevărul... Nu putea fi moartă! 

El reuşise să scape. Trebuia şi ea să fie vie! Îl aştepta undeva, 
nu prea departe! 

Buzele i se descleştară. Reuşi să-i rostească numele. Îl strigă, 
dar zgomotul curentului îl acoperi. O mai strigă o dată. Apoi fu 
copleşit de sentimentul neputinței şi se prăbuşi pe pământ. 

La o suta de metri de el se afla ieşirea din culoar. Dar cum să-l 
străbată? Încercă să îşi imagineze câte eforturi ar fi trebuit să facă 
pentru a ajunge până acolo şi se văzu luat de vârtej, încercând să 
se țină de stâncile tăioase, prinzându-se de vreun pinten de piatră 
ca să-şi mai tragă sufletul, apoi reluând lupta cu iureşul apelor, 
agățându-se iar de pereţii lunecoşi... 

Viziunea aceea îl dobori, fizic şi psihic. 

Deocamdată putea să respire liber. De ce n-ar rămâne acolo? Nu 
se mai gândi la altceva, ci se aruncă în apă. 

Urmară apoi clipe de infern. Era pradă undelor care gemeau 
furioase, jucându-se cu el de-a şoarecele şi pisica. Până la urmă le 
învinse. leşi cu hainele zdrențuite, pătate de sânge, tăiat şi lovit, de 
nerecunoscut. Pe malul pe care ajunsese, razele soarelui care se 
îndrepta către apus aureau un imperiu de verdeața. 

Zgomotul cascadei nu mai era decât un geamăt îndepărtat... 
Coşmarul se sfârşise... Albia marelui râu se lărgise iar, undele sale 
se liniştiseră. 

Ar fi trebuit să se teamă să nu fie văzut de urmăritorii săi, dar 
nu-i mai păsa. 

De fapt, cei trei din şalupă văzuseră ambarcaţiunea lui Kent 
izbindu-se de stânca şi scufundându-se, zăriseră bărbatul şi 
femeia înghițiți de furia apelor şi dispărând în infernul cascadei 
necruțătoare, în care nu avuseseră curajul să se avânte şi 
renunțaseră să-i mai caute. Misiunea lor se încheiase, cei urmăriți 
căzuseră pradă râului furios... 

Kent văzu apoi că sângera rău de tot, ca un copil care se tăiase 
într-o sticlă. Vru să se îngrijească într-un fel. Fără să-şi dea 
seama, o chemă pe Marette în ajutor. 

Dar ea nu mai avea de unde să vină... îl părăsise pentru 
totdeauna... 

Totuşi, până ce întunericul cuprinse pe de-a-ntregul locurile 
acelea, el o mai căută. Nu-şi simţea rănile. Îşi aminti de ele când se 
prăbuşi pe iarbă, epuizat. 

Era aproape miezul nopţii. Pe cer, luna strălucea din plin. 

Zorile îl găsiră rătăcind, deja departe de ape. Către prânz, Andre 
Boilleau, un metis bătrân, cu plete albe, care vâna la Creek- 
Bumtwood, dădu peste el. 

Acestuia i se făcu milă, văzându-l plin de râni şi îl duse, 
ajutându-i să meargă, până la cabana lui, aflată departe, în 
mijlocul pădurii. 

Următoarele şase zile, Kent rămase la bătrânul Andre Boilleau. 
Nu avea nici puterea, nici dorința de a pleca în altă parte. 

Metisul se mira că străinul scăpase cu toate oasele întregi. 
Numeroasele contuzii de la cap îl făcură pe rănit să sufere cumplit 
trei zile şi trei nopţi. În acest timp deliră şi se află între viață şi 
moarte. 

În cea de-a patra zi, se mai învioră şi îşi recâştigă luciditatea. 
Boilleau îi dădu să bea zeamă de la fiertura vânatului. 

În cea de-a cincea zi, Kent se ridică din pat. În a şasea, îi 
mulțumi lui Andre şi îi spuse că era gata de plecare. 

După ce încercase zadarnic să-l mai rețină, metisul îi dădu nişte 
haine vechi, câteva provizii şi îl binecuvânta. Kent îi spuse că se 
întoarce în ţinutul Athabasca, dar se îndreptă spre Cascada Morții. 

Ceea ce făcea el nu era deloc prudent. Ştia foarte bine că, în 
cazul lui, ar fi trebuit să o ia în cu totul altă direcție. Dar îşi 

pierduse dorința de a mai lupta. Se supunea imboldului care-l 
împingea către locul tragediei. 

Nu-i era teamă să fie văzut. Înţelepciunea nu-l mai călăuzea. 
Primejdiile nu-l speriau. Dacă s-ar fi întâlnit cu oamenii legii, s-ar 
fi lăsat prins, fără cea mai mică rezistența, fiindcă lucrurile îi erau 
indiferente. 

Doar o rază de speranţă l-ar mai fi smuls din starea aceea. De 
unde însă asemenea speranța? Marette murise, el rămăsese singur 
pe lume. Soarta îl lovise cumplit... Totul era pierdut... 

Ajunse pe malurile râului şi nu mai putu să plece de acolo. Se 
apropia mereu de cascadă şi căuta un semn rămas de la fată. 
Croise o adevărată potecă, tot mergând pe acolo. 

De două sau de trei ori pe zi făcea acelaşi drum. Punea şi câteva 
capcane prin pădure, ca să aibă ce mânca. Noaptea dormea într-o 
mică grotă de lângă cascadă. 

La sfârşitul săptămânii, vechiul Kent dispăruse din lume. Acum 
era altul, cu o barbă deasă şi încâlcită, cu ochii adânciţi în orbite, 
obrajii supți şi foarte slab. Nici O'Connor, dacă ar fi trecut pe lângă 
el, nu l-ar mai fi recunoscut. 

În cea de-a opta zi de când rătăcea pe acolo, găsi o bucată de 
stofă din hainele Marettei, prinsă într-un colț de stâncă. O luă 
imediat şi o ascunse la piept. Din clipa aceea, apăru o altă 
schimbare. 

Crezu, de atunci, că primise un mesaj de la Marette. Îşi zise că 
sufletul fetei trăia încă în el şi inima i se încălzi iar la acest gând... 

Ea plecase din lumea lor, dar iată că se întorsese din nou, 
dându-i acel semn. Ochii îi străluceau, ca şi când ar fi avut-o în 
față pe Marette... Era convins că sufletul ei nu avea să-l mai 
părăsească până ce, la rândul său, va muri. 

Fata nu-l părăsise. Prin semnul acela îi arătase că avea 
încredere în el şi că-i va aparține numai lui, pentru totdeauna... îi 
mai rămânea un singur lucru de făcut ca să-i apere amintirea. 

În noaptea aceea se culca pentru ultima oară la cascada. 

A doua zi plecă spre nord-est. 

În cea de-a cincea zi de când părăsise ținutul lui Andre Boilleau, 
descoperi un alt metis, căruia îi dădu ceasul lui, în schimbul unei 
puşti cu muniție, unei pături şi câtorva provizii. 

Înzestrat astfel, nu mai pregetă şi se avânta în imperiul pădurii 
nepieritoare. Kent, un om disciplinat şi îngrijit, era acum zdrențuit 
ca un cerşetor, avea părul ciufulit şi barba încâlcită. Rătăcea cu 
un singur scop: să se îndepărteze cât mai mult de marele fluviu 

Athabasca. 

Întâmplarea făcea ca uneori să se întâlnească cu un indian sau 
cu un metis. Îi saluta, apoi pleca mai departe. 

Noapte de noapte, deşi temperatura era destul de ridicată, 
aprindea un foc de tabără pentru că, alături de vatra acestuia, 
simțea că Marette era lângă el. În momentele acelea ţinea în mâini 
peticul din hainele ei, cel mai prețios obiect pentru el. Ar fi apărat 
obiectul acela cu prețul vieţii lui. Îi mulțumea lui Dumnezeu că 
fluviul nu-i furase tot. 

Se străduia să-şi amintească toate gesturile fetei, vorbele ei, 
chiar şi cele lipsite de importanţa, semnele de tandreţe pe care i le 
arătase când îi mărturisise dragostea ei. În fiecare zi, ea îi devenea 
mai reală. O simțea în jurul lui, o strângea noaptea în brațe, iar 
ziua mergeau împreună, ținându-se de mână. 

Amăgirile acelea îi îndulceau suferința, prin sentimentul 
prezenţei ei, pe care nici oamenii, nici destinul nu i-l puteau răpi. 
O simţea alături de el în fiece clipă, ceea ce îi dădea puteri noi. 

Îl făcea să-şi țină capul drept, să păşească energic, să privească 
viața în față. Pe măsură ce trecea timpul, ea îi devenea tot mai 
dragă. 

Începutul toamnei îl găsi într-o regiune cu multe lacuri, la două 
mile distanță de Fort Chippewyan. În iama aceea se întâlni cu un 
francez şi, până în februarie, vână împreună cu el în regiunea 
Solitudes. 

Francezul îi câştigă încrederea şi stima. Se numea Picard. 
Totuşi, Kent nu-i împărtăşi secretele sale şi îi ascunsese dorința 
care se năştea în el. Dorinţa aceea devenea mai arzătoare, ca o 
obsesie, pe măsură ce se apropia sfârşitul iernii. Îi răpea gândurile, 
ziua şi noaptea. Vroia să meargă acasă. Acasă nu însemna nici 
locuința lui din ținutul Athabasca, nici din vreun ţinut din sud, ci 
locul în care trăise Marette. 

Fata murise şi corpul ei fusese înghițit de ape, dar sufletul ei se 
refugiase în nord, în Valea Tăcerii, printre munți. Ea îl atrăgea 
într-acolo, îl ruga să vină, îl grăbea să pornească la drum să 
ajungă unde trăise ea. Îşi găsise, aşadar, un nou motiv să trăiască. 
Avea să descopere casa Marettei, să ştie cine îi erau părinții, să 
vadă valea care ar fi trebuit să devină paradisul lor... 

De aceea, la sfârşitul lui februarie, îşi luă rămas bun de la 
Picard şi se îndrepta iar către Athabasca. 

* kk 


Kent nu uitase că era un proscris. Aceasta nu-l speria însă. 

Acum avea un motiv să trăiască şi avea pentru ce să se bată, de 
aceea vechile lui abilități renăscură. 

Se apropie cu prudență de Chippewyan, deşi era convins că 
foştii lui prieteni din ţinut nu aveau cum să-l recunoască. Părul şi 
barba îi erau încâlcite şi lungi. Picard îi confecționase un veşmânt 
din piele de caribu, cu franjuri, ca al unui indian. 

După ce îşi alese cu grijă momentul, într-o noapte întunecată 
intră în Chippewyan. Lămpile cu gaz ardeau în magazinul 
Companiei Golfului Hudson, unde intră să-şi vândă blănurile. 
Locurile erau pustii. Găsi doar un funcționar care emitea facturi şi 
cu care discuta un ceas. 

Îşi cumpără apoi un nou echipament, o carabină Winchester şi 
toate proviziile care-i erau necesare. Nu uita să-şi ia şi un brici, o 
foarfecă. După ce plăti tot, îi mai rămăseseră câteva monede, 
prețul a două blănuri de vulpe argintie. 

> Plecă din Chippewyan chiar 
în noaptea aceea şi, la lumina 
strălucitoare a lunii, aşa cum 
este aceasta în timpul iernii, îşi 
ridica tabăra la douăzeci de 
mile la nord de oraş, în ruinele 
din ținutul Smith. Ajunse apoi 
la Râul Sclavilor şi, câteva 
săptămâni, pluti pe apă fără să 
se grăbească, păstrând 
direcția, către nord. 

Înainte de a ajunge la Fort 
Resolution, ocoli fortul şi 
oraşul Smith şi porni către 
vest. 

În aprilie, trecu de fortul de 
la râul Hay, unde apele se 
varsă în lacul Marele Sclav. 
Până la dezgheț, îşi duse 
existența pe malurile râului 
Hay. Plecă apoi pe fluviul 
Lu | Mackenzie, cu o pirogă, de 
D a | i | | [ps SA îndată _ce acesta deveni 

| navigabil. Abia târziu, în iunie, 
ocoli Liardul, îndreptându-se către Nahani de Sud. 
— Te vei îndrepta de la izvoarele râului Nahani de Sud către cele 

ale râului Nahani de Nord, îi spusese Marette. Acolo vei găsi 
ținutul Sulfului. Dincolo de acesta se întinde Valea Tăcerii. 

Când ajunse la marginile ținutului pomenit de ea, îşi ridică 
tabăra şi simți un miros înțepător. Luna se ridica şi, la lumina ei, 
desluşi o lume dezolantă, printre vaporii de culoare gălbuie. 

În zori, porni iarăşi la drum. Traversă mlaştinile întinse, din 
care se iveau norii sulfuraşi. Milă după milă, se adâncea în ținutul 
acela, care părea lipsit de orice urmă de viață, un infern pierdut. 
Văzu arbuşti pe care nu creştea nici un fruct, păduri şi mocirle 
fără animale. Era o zonă cu apă multă, dar fără peşti, cu aer, dar 
fără păsări, cu arbori fără fructe, plină de fum şi dezgustătoare, 
adâncită în liniştea morții. Kent se îngălbeni. Hainele, piroga, 
mâinile, toate se îngălbeniseră. Nu putea să scape de gustul greţos 
al sulfului din gura. 

Cu toate acestea, nu se codi să se îndrepte către vest, cu 
ajutorul busolei pe care i-o dăduse un oarecare Gowen, pe malurile 
râului Hay. 

Dar chiar şi busola aceea i se îngălbenea în buzunar! Îi era 
imposibil să mănânce şi nu bău apă din gamelă decât de două ori. 

Marette făcuse o dată drumul acela! Nu înceta să-şi repete acest 
lucru, ca să se încurajeze. Era drumul secret pentru intrarea şi 
ieşirea din acea lume ascunsă. Regiunea blestemată nu putea fi 
străbătută nici de indieni, nici de albi! 

Îi era nesuferit să se gândească la faptul că urma drumul acela, 
că respira aerul care aproape că îl sufoca şi care îi făcea silă, care 
aproape că îl îmbolnăvise. Mergea disperat, fără a simți oboseala 
ori căldura şi umezeala din jur. 

Veni noaptea, luna se ridică pe cer, luminând lumea bolnavă în 
care se avântase Kent. James se lungi în piroga lui, se acoperi cu 
veşmântul de caribu, ascunzându-şi fața, apoi încercă să adoarmă. 
Degeaba! 

Se ridica înainte de ivirea zorilor şi privi busola la flacăra unui 
chibrit. 

Nici în ziua aceea nu mâncă nimic, însă la căderea serii aerul 
deveni mai bun de respirat. Îşi continuă drumul la lumina lunii. În 
sfârşit, după o vreme, auzi dinaintea lui, din depărtare, urletul 
unui lup! 

Ţipă de bucurie. Vântul, care bătea dinspre vest, îi aduse aer 
proaspăt, pe care îl trase în piept cu nesaț. Părea un om rătăcit în 
deşert şi care dăduse peste un izvor cu apă. Nu se mai uită la 
busolă, ci se îndreptă grăbit în direcția din care venea aerul 

proaspăt. După o oră observă că vâslea împotriva unui curent 
slab. Gustă apa acestuia şi constată că avea un gust de sulf foarte 
slab. Către miezul nopţii, deveni bună de băut şi limpede. 

Trase la mal. Acesta era acoperit de nisip şi pietriş. Se dezbrăcă 
şi făcu baie, cu o mare satisfacție. Îşi abandonă apoi vechile haine, 
cămaşa şi pantalonul de vânător, pentru a-şi pune altele noi, pe 
care le scoase din sac. Îşi aprinse un foc sănătos şi mâncă pe 
săturate, pentru prima oară după două zile! 

Dimineaţa, se cațără pe un brad înalt şi cercetă regiunea din 
jurul lui. Spre vest se întindea un ţinut de câmpie, înconjurat de 
dealuri. Acestea se găseau la vreo douăzeci de mile distanță de el. 
Dincolo de ele se ridicau vârfurile înzăpezite ale Munţilor Stâncoşi. 

Îşi rase barba, îşi tăie părul şi porni iar la drum. 

La căderea întunericului, nu-şi ridică tabăra decât atunci când 
nu-şi mai putu conduce piroga mai departe. Cursul apei se 
îngustase, devenind asemenea unui pârâu. Kent se afla între două 
dealuri împădurite. În zori îşi ascunse ambarcaţiunea şi porni pe 
jos mai departe, cu sacul pe umăr. 

Vreme de o săptămână, înaintă încet, spre vest. Ţinutul era 
minunat, dar nelocuit. Dealurile ajungeau până la munți. Crezu că 
se află în fața Munţilor Campbell. Înţelese astfel că, ieşind din 
ținutul Sulfului, găsise drumul cel mai bun. Merse astfel opt zile, 
fără a descoperi vreo urmă de fiinţă vie. În cele din urmă, dădu 
peste cenuşa unui foc de tabără, care arsese întreaga noapte, 
alimentat de nişte crengi groase tăiate cu un topor. Fără îndoială, 
fusese mâna unui om alb. 

În cea de-a zecea zi, ajunse la panta vestică a primului lanț 
muntos. 

Înaintea lui se întindea una dintre cele mai frumoase văi pe care 
ochii lui o contemplaseră vreodată! Era, mai curând, o câmpie 
nesfârşită. 

Dincolo de aceasta, la peste cincizeci de mile distanţă, se ridicau 
vârfurile maiestuoase ale celor mai înalți munți din Yukon. Cum va 
reuşi oare, într-un ținut atât de vast, să găsească locurile pe care 
le căuta? 

Spera totuşi să întâlnească albi sau indieni care să-i poată 
indica drumul. 

Traversă fără grabă imensa câmpie, cu o vegetație bogata, plină 
de flori, un adevărat paradis pentru un vânător. Îşi zicea, totuşi, că 
foarte puţini vânători ajunseseră până acolo. În plus, nici unul nu 
s-ar fi aventurat prin ținutul Sulfului, care figura şi pe harta lui ca 

un spațiu pustiu. 

Munţii Yukonului, care se ridicau înainte lui, formau un zid de 
netrecut, cu piscuri înzăpezite, dominând norii ca nişte gigantici 
câini de paza. 

Ştia că, dincolo de munții aceia, curgeau fluviile de pe versantul 
occidental, se întinde oraşul Dawson, ţinutul aurului şi al 
civilizației, în vreme ce în fața lui se găsea un paradis tăcut, a cărei 
existență semenii lui nici măcar nu o bănuiau. 

Nu mai folosea busola, ci se călăuzea după un grup format din 
trei vârfuri uriaşe. Cum privea neîncetat către cel mai înalt dintre 
acestea, începu să i se pară că era asemenea unui paznic uriaş, 
care păzeau valea de mii şi mii de ani. Îi puse numele Paznicul. 
Porecla i se părea din ce în ce mai nimerita, pe măsură ce îşi 
continua drumul. 

În prima noapte pe care o petrecu în valea aceea, văzu cum luna 
apuse în spatele uriaşului. Un glas din adâncul propriei ființe îi 
repeta neîncetat că piscul acela era chiar paznicul Marettei. Fără 
îndoială, fata îl privise de mii şi mii de ori, aşa cum făcea şi el 
atunci. 

Dacă locuința ei se afla de aceeaşi parte a lanțului muntos 
Campbell, Marette nu avusese cum să nu-l zărească pe 
impunătorul Paznic. Se vedea de la o distanța de o sută de mile! 

În ziua următoare, Kent constată că ansamblul de culmi 
muntoase avea o formă nouă. În vreme ce contururile celor două, 
mai scunde, căpătau linii mai precise, cel mai înalt părea un 
impunător castel! 

Mai târziu, la lumina lunii, înainte să-l învăluie ceața, Paznicul 
luă forma unui colosal cap omenesc, care privea către sud. 

În zori, Kent fu impresionat şi mai mult de aspectul capului 
acela, care părea sculptat în piatră de mâinile unor giganți. Dar şi 
celelalte două culmi îşi modificaseră forma! 

Se asemănau, de astă dată, cu alte două capete omeneşti. Unul 
privea către sud. Celălalt, chiar către Kent. 

Inima călătorului bătu mai tare: „lată-i pe oamenii tăcuți!” îşi 
zise el. 

Denumirea aceea se potrivea foarte bine cu spectacolul pe care-l 
vedea. Măreţia acestuia îi umplea inima de bucurie. 

— Valea Oamenilor Tăcuţi! murmura el. Valea Tăcerii! 

Prinse să repete aceste cuvinte, privind piscurile acelea. Undeva 
în jurul lor, în dreapta sau în stânga, mai sus ori mai jos, trebuia 
să se afle locul de care îi vorbise Marette! 

Foarte bucuros, Kent îşi continuă drumul. Îşi uitase chiar şi de 
necazuri. În momentele acelea, i se părea că fata mergea alături de 
el, că se ţineau de mână... Scenele tragice petrecute la Cascada 
Morţii îl readuceau însă la realitate. Atunci, cele trei capete 
sculptate în munte păreau a aştepta în zadar întoarcerea celei 
dispărute. Când soarele apuse, cel întors către el se însufleți parcă 
şi îl întrebă: 

— Unde este ea? 

Kent nu reuşi să adoarmă în noaptea aceea. 

Porni la drum în zori şi ajunse destul de repede la baza lanțului 
de munți, începu să urce cu multă însuflețire. Puțin după prânz, 
ajunse pe vârf. În faţa lui se întindea o altă vale. Fu convins că era 
locul pe care îl căuta! Lateral, la o distanță de trei sau patru mile, 
se vedea culmea imensă pe care o denumise Paznicul. Către sud, 
Kent putu distinge, în ciuda luminii puternice a soarelui, lucirea 
unor pâraie şi a câtorva lacuri de mici dimensiuni, precum şi 
feluritele culori ale cedrilor, brazilor şi altor copaci, ce păreau 
imense covoare de catifea. 

La nord, muntele pe care tocmai îl urcase se prelungea cu încă 
trei sau patru mile de stâncă, formând o curbă vastă, care 
ascundea privirii restul văii pe care drumețul o observa atent. 

După ce se odihni o vreme, porni către nord. 

Se făcuse cam ora patru după-amiază, când ajunse la cotitura 
aceea. Descoperi atunci un lac uriaş, având un diametru de vreo 
două mile, săpat în munte! 

Când vru să-l cerceteze mai atent, fiindcă i se părea ceva ieşit 
cu totul din comun, auzi un lătrat de câine. Tresări fără voia lui! 

Aburii calzi şi aurii, care preced apusul soarelui în munți, 
formaseră o cortină gigantică între el şi vale. Totuşi, reuşi să 
desluşească, în direcția din care auzise lătratul, nişte construcții şi 
un țarc, lângă o baltă alimentată de un pârâu care scânteia. Nu 
văzu însă nici un semn de viață. 

Nu putea să fi greşit drumul! Înaintea lui se întindea, fără 
îndoială, Valea Tăcerii. Fără a căuta un drum, începu să coboare, 
negrăbit de nimeni, panta destul de accentuata a muntelui. 
Încerca să îşi imagineze casa Marettei. I se pâra că şi el făcea parte 
din locuința aceea, că, intrând acolo, avea să-şi găsească liniştea, 
cel din urmă refugiu, propriul cămin. Avea să fie primit cu multă 
căldură, îşi zise. Acceleră coborârea cât putu de mult. Soarele 
dispăruse în spatele vârfurilor impunătoare. 

Era cam ora şapte seara, când ajunse la poalele muntelui. 

Continuându-şi dramul prin întuneric, zări câteva lumini 
strecurate printre arborii întunecați. 

Nu resimțea oboseala după greul efort de până atunci. Cu un 
mers iute, se îndreptă spre una dintre lumini, de la o fereastră 
destul de mare, pe care curând reuşi să o desluşească foarte bine. 

Ar fi vrut să alerge către casa aceea, dar fără veste, ceva mai 
puternic decât el îl opri. 

Era glasul unui bărbat, care striga, prin întuneric: 

— Marette! Marette! 

Kent începu să tremure. Crezu chiar că înnebunise. Totul 
fusese, până atunci, delirai unei minți bolnave? 

Glasul repetă: 

— Marette! Marette! 

Deşi genunchii îi tremurau, Kent începu să alerge. Prin ceață, 
două siluete întunecate se decupară pe fondul luminos al ferestrei. 

Kent începu să strige şi el, ca un ecou: 

— Marette, Marette! 

Cele două siluete ezitară o clipă. Kent strigă iar. Atunci porniră 

către el! 

Se împiedică şi căzu, dar se ridică şi începu iar să alerge către 
făpturile acelea. Se auzi o voce de femeie. 

Nu se mai găseau decât la trei paşi unul de celălalt! Se puteau 
vedea! 

Pentru o clipa, rămaseră înlemniți. Minunea lui Dumnezeu îi 
uimise peste măsură: trăiau! 

Kent abia reuşi să îşi desfacă braţele, iar Marette se arunca la 
pieptul lui! 

Cealaltă persoană, care apăru din spatele fetei, îi găsi strânşi 
unul de altul, sărutându-se înlănțuiți. Ridicându-şi privirea pentru 
o clipă, Kent îl recunoscu pe omul căruia îi salvase viața în ținutul 
Athabasca, Sandy Mac Trigger. 

XVIII. SECRETUL MARETTEI. 


Lui Kent îi trebui un timp îndelungat să se adapteze la noile 
realități. Toată forța vitală a ființei lui se concentrase asupra 
acestui gând: „Marette înviase din morți!” 

Nu era un vis! O strângea pe Marette în braţele lui! Era ea, plina 
de viața, iubita lui, a cărei umbră venise să o caute tocmai de 
acolo! 

Zărise chipul lui Mac Trigger, aşa cum vezi o imagine pe un 
ecran. Pentru o vreme însă, nici nu se gândi la el. Nu avea ochi 
decât pentru fată. 

Chiar dacă valea întreagă s-ar fi sfărâmat şi ar fi făcut un 
zgomot ca un tunet, el n-ar fi auzit altceva decât cuvintele ei: 

— Jim... Jim... Trăieşti? 

Doar Mac Trigger, care-i privea la lumina stelelor ce se iveau, îşi 
dădea seama pe deplin de evenimentul deosebit care avea loc în 
fața lui. 

După o vreme, Kent reuşi să audă şi glasul lui Mac Trigger care, 
foarte bucuros, stăruia ca îndrăgostiții să-l asculte. James simți 
apoi presiunea mâinii lui asupra umărului său. Întoarse, aşadar, 
privirea către prietenul său, ținând-o în continuare în brațe pe 
Marette, cutremurată de emoție. Nici el nu putu să vorbească şi, 
clătinându-se pe picioare, porni alături de ei către casă. 

Mac Trigger, care păşea alături de Marette, deschise uşa 
locuinţei şi pătrunseră toți trei în camera luminată de o lampă. 

Încăperea aceea era foarte mare şi părea cam ciudată. Cei doi 
iubiți merseseră înlănțuiți unul de celălalt, ca pentru a dovedi că 
totul nu era vis. Când însă se desprinseră unul de celălalt, emoția 
şi teama că se vor pierde dispărură din ființele lor. 

Trăiau amândoi, trăiau împreună! 

Kent remarcă faptul că Marette slăbise mult şi era palidă la față. 
Ochii ei, măriți, păreau două lacuri violete şi liniştite, aproape 
negri la lumina lămpii. 

Părul ei, ridicat de pe frunte, îi punea în evidență paloarea 
chipului. Cum ea îşi duse mâna, care îi tremura, la gât, Kent fu 
izbit de subțirimea acesteia. 

Fata îi zâmbi, apoi, îşi deschise braţele şi le întinse spre el. 
Surâsul ei se stinse încet, ea se agăță de gâtul lui cu toate puterile 
şi îşi lăsă capul pe pieptul lui, obosita de fericirea pe care o trăia. 

Kent se uită la Mac Trigger. 

Lângă prietenul lui apăru o femeie cu părul negru, ochi 
întunecați, care, ţinându-l de braț pe Mac Trigger, le zâmbea celor 
doi îndrăgostiți cu melancolie. Kent înțelese că era soția gazdei 
sale. 

Aceasta se apropie de el. 

— E mai bine ca Marette să vină cu mine, acum, în camera 
cealaltă. Malcolm vă va povesti totul, domnule, îi zise ea. După 
aceea vă veți vedea iar. 

Îi vorbise cu blândeţe şi fără grabă. Auzind-o, fata îşi ridică 
privirea, apoi mâinile ei cuprinseră obrajii lui James: 

— Sărută-mă, Jim! Iubitul meu. Sărută-mă! 

x kk 

Când Kent şi Mac Trigger rămaseră singuri, îşi strânseră 
mâinile cu vigoare. Fiecare îi salvase viața celuilalt, dar nu făcură 
nici o aluzie la acest lucru. 

Se priviră în ochi. Exprimau astfel ceea ce cuvintele n-ar fi 
putut: sentimentele lor frățeşti care îi legaseră printr-o mare 
prietenie. 

Prima întrebare pe care James ar fi vrut să i-o pună prietenului 
său era legată de sănătatea Marettei. Mac Trigger ghici de îndată 
aceasta şi zâmbi mulțumit, în vreme ce se uita la uşa prin care 
ieşiseră cele două femei. 

— Mulţumesc lui Dumnezeu că ai ajuns la timp, îi zise el. 
Credea că te-ai înecat şi acest lucru sunt convins că ar fi ucis-o 
până la urmă. Am păzit-o noaptea, căci ieşea şi rătăcea prin vale. 
Spunea că te caută. Chiar şi în seara asta, când ai dat peste noi, 
tot asta făcea. 

Auzindu-l, Kent simţi că îl străbate un fior. Îşi spuse: „Acum 
înțeleg! Gândurile ei mă atrăgeau aici!” 

— Soţia mea şi cu mine, reluă Mac Trigger, am trecut prin clipe 
grele, căci o vedeam murind sub ochii noştri. În sfârşit, bine că ai 
venit! Cred că şi tu ai crezut că Marette a murit, până ce ţi-a spus 
O'Connor ceea ce s-a întâmplat, nu? 

— O'Connor? 

— Nu te-ai întâlnit cu O'Connor la Fort-Simpson? Întrebă, foarte 
mirat, Mac Trigger. Atunci... o credeai moartă pe Marette, nu? Ce 
te-a făcut să vii aici? 

— Am vrut să-mi găsesc o cale de consolare pentru pierderea ei. 
Am vrut să ajung în valea aceasta, pe care o iubea aşa de mult, ca 
să trăiesc cu gândul la ea. 

Însufleţirea cu care îi vorbea Kent goni orice urmă de 
neîncredere din mintea lui Mac Trigger, care-i zise, la fel de 
înflăcărat: 

— Din acest motiv erați amândoi aşa de tulburaţi! 

— Cum a scăpat cu viață? 

— În vâltoarea aceea s-a agăţat de o ramură de copac, care a 
dus-o departe de cascadă. Te-a căutat toată ziua următoare. Apoi 
s-a întâlnit cu O'Connor şi iar te-a căutat... 

— O'Connor! Dar era plecat de mult la Fort-Simpson! Atunci ce 
căuta lângă cascadă? 

— Înţeleg că toate lucrurile acestea ţi se par ciudate. Dar stai 
jos! Să o luăm în ordine, Kent, îi zise Mac Trigger, după ce se 
aşezară pe două scaune. Lasă-mă mai întâi să te întreb despre 
ceea ce ştiu că nu cunoşti. 

— Dar nu ştiu nimic... M-am ascuns neîncetat, ca să nu fiu 
prins de rangeri. Am trăit în pădure şi, datorită indicațţiilor pe care 
Marette mi le-a dat mai demult, am reuşit să ajung până aici. 

— Prin urmare ai trăit mai mult de un an în necunoaştere, 
dragul meu James. Nu te mai căuta nimeni... Chiar de-a doua zi, 
după ce ai fugit din ţinutul Athabasca, toată colonia ştia cine l-a 
ucis pe Kedsty. 

— Trebuia să-mi dau seama de asta! striga Jim. Da, O'Connor 
îmi spusese că nu va asculta ordinele pe care i le dăduse Kedsty. Îl 
bănuia pe acesta din urmă pentru mai multe fărădelegi... 
O'Connor! Aşadar, O'Connor l-a ucis pe Kedsty! Dar nu-mi vine să 
cred aşa ceva, fiindcă nu l-ar fi lovit pe la spate... N-ar fi comis o 
asemenea laşitate, nu? 

Mac Trigger tresări. 

— Chiar nu ştii nimic? îl întreba, cu glasul slab. Aş fi preferat să 
nu-ți povestesc eu toate astea... Totuşi, da, poate că e mai bine că 
ți le spun eu. Nu trebuie s-o facă Marette sau altcineva, ci numai 
eu. 

Se ridică, luă de pe cămin o fotografie şi i-o arăta lui Kent. 

— E fratele meu, îi zise. Eram nedespărțiți de patruzeci de ani. 
Fotografia asta este de pe vremea când eram fericiți, Jim. Chipul 
unui om fericit arată frumos, nu-i aşa? 

O aşeză la loc pe cămin. 

— El este asasinul. El l-a ucis pe John Barkley, continuă Mac 
Trigger, cu glasul schimbat brusc. El l-a omorât şi pe Kedsty... 

Nu era atent la gestul de reprobare şi de uluire pe care îl făcu 
Kent, căci se întorsese cu privirea către cămin, să se mai uite la 
fotografie. Tugşi, apoi reluă: 

— Este o poveste lungă şi trista, prietene. O poveste oribilă. 
Dacă n-ar fi fost vorba de Marette, nu ţi-aş fi spus nimic, căci nu- 
mi face plăcere să mi-o reamintesc. Pe vremea aceea nu mă 
căsătorisem încă... Fratele meu, care era mai mare cu zece ani 

decât mine, tocmai se cununase. Îşi adora soţia. Cât despre Mărie 
şi ea îl iubea pe Donald, la fel cum te iubeşte Marette. Pe atunci 
trăiam în ţinutul muntos Bonanza. Într-o dimineața, am plecat 
amândoi, lăsând-o pe Mărie în cabana noastră. Trebuie să-ți spun 
că locuiam împreună cu ei. Am lăsat-o deci singură, fiindcă 
trebuia să mergem destul de departe să vânăm, iar vremea era tare 
proastă. Ceea ce ne-a aşteptat când ne-am întors... a fost 
îngrozitor! Oameni albi, nişte albi, Kent, nu indieni, deci aşa-zişi 
civilizați, au găsit-o pe Mărie singură şi au violat-o! Şi-au 
satisfăcut toate poftele cu ea! Ah, nemernicii... Am găsit-o după 
două zile de la cele întâmplate, pe când delira din pricina febrei. A 
reuşit să ne povestească tot. Am plecat imediat după cele trei 
animale, dar ne-au scăpat, fiindcă s-a pornit o furtună de 
zăpadă... Din acest motiv ne-a fost imposibil să le dăm de urmă. 
După doi ani, Donald a reuşit să dea de unul dintre ticăloşii din 
pricina cărora murise femeia lui. L-a găsit la Dawson, din pură 
întâmplare. Imbecilul s-a denunțat singur, povestindu-şi isprava 
unui grup de beţivi dintr-un salon. Donald l-a ascultat. Era localul 
bătrânului Smith. L-a urmărit pe nemernic şi, înainte de a-l ucide, 
l-a torturat ca să afle numele celorlalți doi vinovați. Cred că ai 
ghicit cine erau ceilalți doi: John Barkley şi Kedsty. 

Mac Trigger oftă. După aceasta se mai linişti şi îşi urmă 
povestirea: 

— Am pornit pe urmele lor. Dar John Barkley, care făcea comerț 
cu cherestea, plecase din ţinut, iar Kedsty, cu conştiinţa încărcată 
de fărădelegile lui, dispăruse şi el... Am aflat mai târziu, zise Mac 
Trigger, că acesta din urmă se înrolase în poliția din New York. Dar 
atunci nu ştiam încă lucrul acesta. El a venit însă de la New York 
după doi ani, când a fost numit şef al rangerilor din ţinutul 
Athabasca. În condiţiile acelea, cercetările noastre au rămas, 
vreme îndelungată, zadarnice. Donald, ros de durere, îmbătrânea 
mai repede ca mine. Mi-am dat seama că, de când îl omorâse pe 
primul ticălos, înnebunise parcă şi vroia să verse sânge. Fără să ne 
anunțe, dispărea timp de luni de zile, plecând în căutarea 
ticăloşilor. Aici însă trebuie să fac o pauză ca să-ți vorbesc despre 
Marette, ca să afli cum s-a trezit şi ea amestecată în povestea asta 
trista. Ne aflam în mijlocul iernii, în timpul unei călătorii, când am 
dat peste ea. Se pierduse de părinții ei. Mai bine-zis, aceştia 
muriseră, aveam noi să aflăm mai târziu, în cursul groaznicei 
epidemii de variolă care a făcut ravagii pe malurile râului Nahani 
de Jos. Pierre Radisson şi soția lui Andree, căzuseră victime 

teribilei maladii. Donald şi cu mine am luat fata cu noi. De îndată 
ce am cunoscut-o, am adorat-o. Donald o îndrăgea ca pe fata lui... 
Am sperat că dragostea aceea îi va stinge setea de răzbunare. 
Mergând către est, am descoperit minunata Vale a Tăcerii. Acolo 
ne-am construit casele. Se părea că avea să vină uitarea. M-am 
căsătorit cu o femeie care o iubea pe Marette. Soţia mi-a dăruit doi 
copii frumoşi. Eram fericiți, Kent, prea fericiți! Dar copiii mei au 
murit şi dragostea noastră s-a revărsat, în întregime, asupra 
Marettei. Soţia mea, fata unui preot misionar, ştia cum să educe 
un copil. Vezi că aici e plin de cărți şi de caiete de muzică! Ah, ce 
seri minunate petreceam... 

Mac Trigger suspină şi tăcu o clipă, apoi reluă: 

— Totuşi, Donald nu se vindecase. Dorința de a se răzbuna îl 
stăpânea încă. Dar căpătase şi mania grandorii, o altă nebunie. 
Vroia să o trimită pe Marette în cel mai bun pension din Montreal! 
Fratele meu, un om atât de modest altădată, visa o viață 
somptuoasă pentru Marette. Fata a trebuit să plece, dar nu se 
simțea deloc bine în acel oraş. Am ghicit lucrul acesta din felul în 
care ne scria. Aşa au trecut patru ani... Ea era sătula de viața pe 
care o ducea acolo. Ne-am dus la Montreal. Acolo, Donald a aflat 
că John Barkley şi Kedsty locuiau în ţinutul Athabasca! L-a 
cuprins nu mânia, ci frenezia. Nu se mai putea stăpâni, vroia să 
ucidă. Am încercat să-i explic că era bine să lase legea să lucreze. 
Dispuneam de probe fără tăgada. Bogăția şi influența celor doi 
ticăloşi nu-i puteau apăra de pedeapsa legii. Donald însă nu avea 
decât un gând în cap: să ucidă. A fugit de noi. Nu-mi rămânea 
decât să plec şi eu şi să i-o iau înainte, ca să anunț rangerii să-i 
aresteze pe cei doi nemernici. Marette a ţinut, în ruptul capului, să 
vină cu mine. Acum ştii că am ajuns prea târziu în ținutul 
Athabasca. John Barkley fusese deja ucis de fratele meu... Sosirea 
mea nepotrivită acolo, asemănarea mea cu Donald, care fusese 
văzut dând târcoale casei lui Barkley, aceste lucruri m-au făcut 
suspect şi am fost arestat. M-am ferit pe moment să mă 
dezvinovățesc, căci, fiind închis, în mâinile lui Kedsty, acesta ar fi 
putut să-mi tragă un glonț în spate ca să tac pentru totdeauna şi 
ar fi justificat fapta sa printr-o încercare de evadare. Dar vroiam 
să-i spun totul avocatului meu. Însă Marette mi-a luat-o înainte. 
Kedsty ştia bine cine era ucigaşul lui Barkley. Nu putea, aşadar, să 
creadă minciuna ta generoasă care-mi salva viața. 

Trigger îi întinse mâna lui Kent. 

— Da, dragă Jim, tu ai făcut o mărturisire falsă ca să-mi 

răsplăteşti micul serviciu pe care ţi-l făcusem cu ani în urmă. De 
îndată ce am fost pus în libertate, am început să-l caut pe fratele 
meu, iar Marette s-a dus la Kedsty. Ea s-a instalat în casa lui să-l 
pândească pe Donald. Când s-a aflat adevărul la Athabasca, 
nimeni n-a crezut aşa ceva. Nici tu n-ai fi crezut, dacă ea nu te-ar 
fi condus în camera de sub acoperişul lui Kedsty. Cum a putut 
Marette să convingă un om de talia lui Kedsty? Asta ţi-o va povesti 
chiar ea. 

— E, într-adevăr, de necrezut, zise Kent. Locuind la Kedsty, ea 
înrăutățea situația. Trebuia să-l păzească în fiecare clipă pe 
ranger, dar nu-l putea împiedica pe fratele tău să-l ucidă. 

— E adevărat. Ea urmărea însă să-l ajute pe Donald să fugă de 
acolo, dacă n-ar fi avut cum să-l oprească de la crimă. 

— Dar astfel, prin textul legii, devenea complicea lui. Şi cum de 
nu s-a gândit că, dându-i de ştire lui Kedsty, acesta va lua măsuri 
care i-ar fi putut fi fatale fratelui tău? 

— Pentru aceasta ar fi trebuit ca alte persoane să fie puse la 
curent cu întreaga poveste, ceea ce nu-i convenea lui Kedsty. 
Oricum şi eu cred că fapta Marettei era lipsită de logică şi plină de 
risc. O asemenea idee îi vine unei femei care nu stă să se 
gândească prea mult. Totuşi, a izbutit în fața unui bărbat 
amenințat cu moartea, cum era Kedsty. Cert este că acesta a 
ascultat de ea. Apoi Marette te-a vizitat la infirmerie. S-a 
îndrăgostit de tine... Ca preţ al tăcerii ei, i-a cerut lui Kedsty să-ți 
dea drumul. Dar, auzind aşa ceva, el s-a înfuriat. Şi-a dat seama 
că, dacă te-ar elibera ai caută să afli adevărul, cu orice preț. Acest 
lucru l-ar fi pierdut! I-a răspuns Marettei că te-ar spânzura mai 
curând, decât să-ți dea drumul! 

— Cred c-ar fi făcut-o, îi zise Kent, cu un râs amar. Şi eu care-l 
crezusem până atunci pe Kedsty omul cel mai corect din lume... 

— Era un mare prefăcut. Trebuie să-ți spun că soarta ta 
începuse să mă îngrijoreze şi pe mine. Aşa ceva era firesc. Vroiam 
să-mi unesc eforturile cu cele ale Marettei, să te eliberăm. l-am 
trimis un bilet să ne întâlnim. Dar Kedsty o supraveghea strict. A 
urmărit-o şi a împiedicat-o să plece cu barca. Ştii că a fost cât pe 
ce să-l ucidă pe Mooie, indianul, cu o lovitură dată cu bastonul 
metalic. Astfel, Mooie a devenit cel mai preţios aliat al nostru. 
Marette n-a venit la întâlnire şi acest lucru m-a tulburat. Mi-a 
trimis însă un bileţel: „Îl voi convinge pe Kedsty să-l lase să plece 
pe Kent cu vasul lui Lassalle. Aşteaptă la Port-Pre. Veţi reveni apoi 
amândoi, ca să-l arestăm pe Kedsty”. Când aţi fugit împreună şi 

vroiați să vă refugiați în mlaştinile de dincolo de Cascada Morţii, ea 
te-a urmat, dar dacă n-ar fi venit şalupa aceea pe urmele voastre, 
v-aţi fi îndreptat către Port-Pre, unde vă aşteptam eu. 

— Acum înțeleg, făcu Kent, de ce nu vroia să-mi dezvăluie 
secretele ei până ce nu aveam să fim în siguranță. Se temea că n-o 
voi lăsa să fie acuzată de crimă, în locul lui Donald. 

— Se temea şi din cauza generozităţii tale. Ea n-a putut să-l 
împiedice pe Donald să-şi ducă până la capăt răzbunarea, în 
timpul nopţii, cât a durat furtuna. Poate însă că ar trebui iertat 
pentru felul în care s-a răzbunat. Kent, nu-l acuzi de laşitate? 

— Nu, Trigger. Dar cum s-a descoperit totul? 

— Îţi spun imediat. Marette, trezita de zgomotul uşii, pe care 
Donald a trântit-o când a plecat din casa lui Kedsty, a coborât din 
camera ei. A văzut... ceea ce nu reuşise să evite. Fratele meu 
intrase în casă pe furiş, înşelându-l până şi pe Mooie, care păzea 
afară. Marette l-a chemat pe indian. I-a cerut să-l găsească pe 
fratele meu. Dacă l-ar fi găsit, trebuia să-l trimită imediat la şeriful 
din Port-Pre. Lui Mooie nu i-a fost greu să dea peste Donald. L-a 
descoperit, în dimineața aceea, la liziera pădurii de plopi. Murise! 
O criză de apoplexie îi fusese fatală... 

Mac Trigger tăcu o clipă, privind fotografia de pe cămin. 

— Mooie a ascuns trupul lui Donald sub nişte frunze şi, cum 
bine îți dai seama, l-a informat pe Degete Murdare. Avocatul 
bănuia cam care era adevărul, după ceea ce îi spusese Marette. A 
crezut însă că e de cuviință să tacă, fiind vorba de un secret de 
familie. Dacă fata n-ar fi avut atâtea scrupule, Degete Murdare ar 
fi acționat imediat şi l-ar fi arestat la pe Kedsty, iar tu ai fi fost 
eliberat. Numai că Marette ne iubeşte foarte mult. Ea ar fi vrut să 
facă orice ca să nu se afle un lucru atât de penibil pentru noi. A 
acționat, aşadar, ca o inimă oarbă, nu ca o persoană rațională. Te 
superi pe ea pentru asta? 

— Pot să mă supăr pe ea, Trigger? Poate că, în locul ei şi eu aş fi 
făcut la fel... 

— Ţi-am spus, aşadar, că Degete Murdare bănuia cam care era 
adevărul din cuvintele pe care reuşise să i le smulgă Marettei. De 
aceea, n-a pregetat să acționeze imediat după uciderea lui Kedsty. 
S-a dus la sediul rangerilor să-i anunțe că Mooie descoperise 
cadavrul fratelui meu. A ajuns acolo pe la prânz. Şalupa plecase 
deja în urmărirea voastră. Asupra lui Donald s-au găsit hârtii care 
vă disculpau pe amândoi, relevând vechea dramă şi ultima ei 
consecință. Dar, mai întâi de toate, l-au dezvinovățit pe O'Connor. 

— O'Connor? strigă Kent, surprins. Cum şi O'Connor a fost 
acuzat de crimă? 

— Da şi aveau motive temeinice, pentru că el s-a întors la 
Athabasca, chiar după moartea lui Kedsty, în loc să meargă la Fort 
Simpson, cum primise ordin. Acest lucru li s-a părut suspect, mai 
ales că, înainte de plecare, îl amenințase pe şeful său. El îți este 
prieten cu adevărat, Kent. N-a ascultat ordinul primit, doar ca să 
aibă grijă de tine, poate chiar să te ajute să evadezi. De îndată ce a 
aflat adevărul, a luat una dintre pirogile lui Crossen şi a pornit 
după voi. Mulţi au pornit spre Cascada Morţii. Chiar şi Pelly s-a 
oferit. 

— Pelly? 

— Da şi el. Ţineau mulți la tine. O'Connor n-a plecat însă decât 
cu Mooie, Kinoo, Fonte şi alți cinci oameni de ispravă. Vroiau să 
împiedice o nenorocire. Ştiau că nu puteau ajunge şalupa până la 
cascadă, dar presupuneau că aveaţi să vă bateţi cu urmăritorii 
voştri şi că vei trage în ei! Când s-au întâlnit cu şalupa, aceasta 
revenea la Athabasca. Le-au povestit tragedia, dar O'Connor n-a 
disperat şi a mers mai departe. Pe Marette a găsit-o pe mal, fără 
cunoştinţă. Apoi te-a căutat zile în şir. În cele din urmă, a dus-o pe 
Marette la Port-Pre. lată, Kent ce aveam să-ți povestesc. Restul ţi-l 
va spune ea. 

XIX. SUB CLAR DE LUNĂ. 


Liniştea care urmă cuvintelor lui Mac Trigger fu curmată de 
Anne. Ea îi propuse lui Kent să se odihnească. 

— Sigur, îi răspunse el, dar ce mai face Marette? 

Anne îi dădu un răspuns ezitant, în vreme ce aşeza pe masă 
bucatele copioase. Lui Kent îi era tare foame, căci nu mai mâncase 
de multă vreme. Se miră de faptul că soția lui Mac Trigger evita să- 
i răspundă la întrebările despre starea fetei. Zâmbetul de pe chipul 
ei îl linişti însă. 

— Nu vă este foame, domnule? îl întrebă ea, văzându-l că dă 
farfuria la o parte. 

— Nu, mulțumesc. 

— Sigur? 

— Da. 

— Atunci vă pot spune ce mai face Marette. S-a refăcut. Vă 
aşteaptă cu nerăbdare. Abia am împiedicat-o să nu dea buzna aici. 
Vreți să mergeţi la ea? 

Mac Trigger, tăcut, rămase la masă, în vreme ce Anne şi Kent 
ieşiră din cameră. Intrară la fată, într-o încăpere alăturată. Se 
schimbase. Buzele îi erau iar roşii şi arzătoare. Viața circula iar 
prin trupul ei şi dragostea învinsese boala. Ochii îi străluceau. 

Anne Mac Trigger se întoarse la soțul ei. ÎI găsi în faţa ferestrei 
pe care tocmai o deschisese. 

— Malcolm, îi zise ea cu tandreţe, sunt fericiți. 

Bărbatul o luă pe după umeri şi o strânse la piept. Apoi 
ascultară şuşotelile celor doi iubiți. 

Marette îi povesti lui Kent ce se întâmplase de când se 
despărțiseră. Kent o tachina, spunându-i că îşi pierduse garderoba 
modernă pe apele râului. 

Fata se posomori: 

— Adusesem cu mine îmbrăcămintea aceea ca să-i fac pe plac 
tatălui Donald, dar mie nu-mi plăcea deloc... 

— Chiar aşa? 

— Să nu mai vorbim despre asta! Vreau să-ți arăt valea mea, 
Jim. Mai bine-zis, valea noastră, căci de azi încolo e şi a ta. Să vezi 

cât este de frumoasă sub strălucirea stelelor! Nu mâine, Jim, ci 
chiar acum vreau să o vezi! 

După câteva minute, mergeau pe sub cerul plin de stele. Vântul 
sufla cu blândețe, aducând aerul proaspăt de munte, parfumul 
florilor şi al preriei. 

Coroana de zăpadă de pe piscul uriaş producea o lumină 
îndepărtată. 

— Am numit această culme Paznicul, îi mărturisi Kent. 

— Chiar asta el Paznicul nostru! El te-a îndrumat încoace, nu-i 
aşa? Prin el m-ai găsit, el mi-a ţinut treze speranțele că te voi 
regăsi! 

După un cot al drumului, se aşezară pe o piatră. 

— De când eram mică îmi plăcea să vin şi să mă aşez pe piatra 
asta. M-am jucat aici, am crescut aici şi, iată, acum iubesc locul 
acesta. Întotdeauna am crezut că Paznicul, care se uită către est, 
pândeşte pe cineva care vine la mine! Acum înțeleg că te pândea pe 
tine! 

Adăugă apoi, foarte serioasă: 

— Tot Paznicul mă chema înapoi, acasă, când stăteam la 
Montreal. Mă simțeam singură fără el... îl revedeam cum mă 
aşteaptă, nemişcat. Îi observi, Jim, ridicătura aceea de pe umărul 
lui stâng, ca un epolet? 

— Da. 

— Dincolo de el, mergând în linie dreaptă, la sute de mile de 
aici, se află Dawson, Yukonul, ținutul aurului, bărbați şi femei, 
civilizația... Nu există decât o potecă într-acolo. Am parcurs-o de 
trei ori, ca să mă duc la Dawson. 

Dar Paznicul s-a întors cu spatele la locurile acelea. Îmi 
imaginam chiar că el a ridicat toate obstacolele acestea către 
Dawson. Doar câţiva oameni au reuşit să le treacă. El e gelos, vrea 
să stau singura aici, cu tine şi cu părinții mei. 

Kent o luă în brațe. 

— Când te vei mai întrema, îi zise emoționat, vom merge 
împreună pe drumul către Dawson, ca să găsim un preot. 

— Tatăl mamei Anne este preot. El vine, împreună cu soția lui, 
să petreacă mai multe zile în fiecare an, alături de noi. 

Aluzia lui Kent era foarte clară, răspunsul Marettei evaziv. Nu 
vroia însă să insiste. 

Porniră apoi către casă. Pe măsură ce se apropiau, ea mergea 
mai repede, în cele din urmă, îl lăsă singur şi începu să fugă. Kent 
nu ştiu ce să creadă, dar ea se întoarse, gâfâind, la el şi i se 

aruncă în braţe. 
— Tatăl mamei Anne va veni aici peste o lună! Pe întâi august, 
Jim, iubitul meu! 


SFÂRŞIT. 

James- Oliver Curwood 


(Oânătorul de oameni 


